
Predgovor 


Ove godine navršava se 450 godina od papinskog odobre- 

nja Duhovnih vježbi svetog Ignacija Lojolskog: 

31. srpnja 1548. — 31. srpnja 1998. 

U dokumentu Pastoralis oficii pape Pavla III. čitamo: »Spome- 
nute spise i vježbe koje su u njima sadržane svojom vlašću u 
ovom pismu odobravamo, hvalimo i potvrđujemo te u Gospo- 
dinu veoma bodrimo sve Kristove vjernike obaju spolova, gdje 
god oni bili, da se tim pobožnim spisima i vježbama služe i ne- 
ka dopuste da njima budu poučeni.« 

Zanimljivo je uočiti da papinska povelja nosi nadnevak 31. 
srpnja 1548. — točno osam godina prije smrti sv. Ignacija 31. 
srpnja 1556. u Rimu. U predgovoru Autobiografiji sv. Ignacija 
p. Nadal, jedan od njegovih najbliskijih suradnika, otkriva nam 
dirljivu tajnu: »Ja i ostali oci čuli smo kako je p. Ignacije govo- 
rio da je od Boga molio tri milosti prije nego napusti ovaj život: 
prva je da Apostolska stolica odobri Družbin Institut; druga, da 
budu odobrene i Duhovne vježbe; treća, da uspije napisati Usta- 
nove Družbe Isusove.« Postigao je sve tri milosti. 

Povodom obljetnice na Papinskom sveučilištu Gregoriana 
održana je akademska proslava pod naslovom Duhovne vježbe 
svetog Ignacija: Jezik — Povijest — Duhovnost. Zbilo se to u pro- 
ljeće 1997. budući da je povijesno zajamčeno kako je Papa dao 
usmeno odobrenje za Duhovne vježbe već 2. siječnja 1547. Sve- 
čani skup započeo je pjevanjem molitve Anima Christi. Ta se 
molitva nalazi na početku knjige Duhovnih vježbi pa se zbog to- 
ga uvriježilo mišljenje da je sv. Ignacije autor te molitve prem- 
da je ona postojala prije Ignacija i divan je tradicionalni sa- 
žetak srednjovjekovne pobožnosti Kristu Otkupitelju. Glavno 
predavanje održao je p. Peter-Hans Kolvenbach, vrhovni po- 
glavar Družbe Isusove, vicekancelar sveučilišta Gregoriana i 
priznati stručnjak na području jezikoslovlja. Govorio je o du- 


hovnoj poruci koju nose jezične posebnosti u Duhovnim vjež- 
bama svetog Ignacija. Posebno je bila puna nadahnuća njegova 
analiza dvostrukog semantičkog područja u ignacijevskom bi- 
nomu ejercicio espiritual (duhovno vježbanje), koji prožima ci- 
jelu knjižicu Duhovnih vježbi, sa svim posljedicama za život u 
Duhu i za služenje Duhu. Riječ vježbanje označuje čovjekovo 
zalaganje, no uvijek je prati pridjev duhovno koji ističe kako 
vrhovnu inicijativu i prvenstvo Božjeg djelovanja, tako i ljud- 
ski napor u slobodnoj suradnji, u aktivnom prihvaćanju Bož- 
jeg ljubaznog samodarivanja. 

Knjižica Duhovnih vježbi nije upućena širem krugu čitate- 
lja, nego onima koji obavljaju duhovne vježbe, a u prvom redu 
»voditeljima« koji moraju savjetovati duše u tim povlaštenim 
danima gdje se u šutnji pripravlja i uspostavlja susret s Bo- 
gom. 

U ovoj knjizi uz Duhovne vježbe objavljujemo i Upute za 
davanje duhovnih vježbi ('Direktorije') i one dokumente koji 
objašnjavaju nastanak i metodiku duhovnih vježbi. Za pripra- 
vu ovog izdanja poslužili su: Ejercicios espirituales, Directorio 
y Documentos de S. Ignacio de Loyola por el P. Josć Calveras, 
S. (2. edicićn), editorial Balmes, Barcelona 1958. i Ignatius 
von Loyola, Geistliche Ubungen und erlćuternde Teute, iiber- 
setzt und erklart von Peter Knauer, Verlag Styria, Graz, drit- 
te Auflage, 1988. 


Izdavač 


Duhovne vježbe 


Ignacije Lojolski je, nakon sažimanja svog duhovnog isku- 
stva u knjizi Duhovnih vježbi, i sumnji, zatvora i saslušavanja 
inkvizicije, dobio izričito odobrenje Crkve za Duhovne vježbe 
od pape Pavla Ill. 1548. godine. Papa Pio XI. ga je 1922. go- 
dine proglasio zaštitnikom duhovnih vježbi, a svim članovima 
klera po Crkvenom je zakonu naređeno da ih obave barem sva- 
ke treće godine u najmanjem trajanju od tri dana u nekom od 
»domova duhovnih vježbi «. 

Cilj Duhovnih vježbi jest da se čovjek očisti od grijeha i 
neurednih sklonosti kako bi zatim u potpunoj slobodi mogao 
tražiti i prihvatiti volju Božju. 

Duhovne se vježbe sastoje od četiri dijela, koji se nazivaju 
tjedni, jer njihovo obavljanje ili doživljavanje traje tjedan da- 
na, pa tako čitave Duhovne vježbe traju oko trideset dana. To 
su takozvane »velike duhovne vježbe«. Postoje i skraćeni oblici 
koji traju osam, šest ili tri dana. Ti oblici mogu se pretvoriti u 
javne duhovne vježbe, izv. »pučke misije«, namijenjene svim 
župljanima ili pojedinim staležima. 


Po svome ustrojstvu prvi tjedan odgovara duhovnom putu 
čišćenja, drugi razmatra Isusov život, treći Isusovu muku, a 
četvrti njegovo uskrsnuće i uzašašće. 

Uloga »duhovnog vođe« je da bude duhovni otac i učitelj 
koji treba pomoći »da se sam Stvoritelj i Gospodin očituje svo- 
joj odanoj duši privijajući je u naručje svoje ljubavi... da Stvo- 
ritelj neposredno saobraća sa svojim stvorenjem, a stvorenje 
sa svojim Stvoriteljem«, kako naglašava sv. Ignacije. 

A. G. Matoš kaže: »... u Duhovnim vježbama nalazimo naj- 
bolje djelo praktične psihologije i najbolju metodu za podiza- 
nje vlastite duševne energije, jer ta duhovna gimnastika nije 
služila velikom svecu za sterilne ekstaze i kontemplacije, već 
kao izvor svih energičnih činova...« (Holocaustum divini amo- 
ris, SD XI., Zagreb, 1973., str. 321.) 

Najljepša pohvala Duhovnim vježbama zacijelo je sadrža- 
na u pismu koje je 16. studenog 1536. napisao Magister Igna- 
cije p. Manuelu Mioni, svom ispovjedniku i duhovnom vođi iz 
Alcale i Pariza. Piše: »Pravo je da odgovorim na toliku ljubav 
i dobrohotnost koju ste mi uvijek iskazivali... Sa svoje strane 
ne vidim u ovom životu nešto drugo, bolje, čime bih Vam mo- 
gao bar djelomično vratiti dug, nego ponuditi Vam da obavite 
mjesečne duhovne vježbe. 

Dva, tri puta — i koliko god puta budem to mogao, poticat 
ću Vas, za ime službe Bogu našem Gospodinu, na to što Vam 
spomenuh. Ne bih htio da mi na sudnji dan Njegovo Božansko 
Veličanstvo predbaci zašto Vam to nisam preporučivao svom sna 
gom. Duhovne su vježbe ono najbolje što u ovom životu mogu 
zamisliti, osjetiti i shvatiti, bilo za osobni napredak pojedinca, 
bilo za duhovni plod, pomoć i korist mnogim drugima...« 

Prijevod 'Duhovnih vježbi' u osnovi je preuzet iz prvog iz- 
danja (S. Ignacio de Loyola, 'Duhovne vježbe", FTI, Zagreb, 
1971). Tek tu i tamo tekst je malo dotjeran i ispravljen. U naj- 
novije vrijeme p. Željko Rakošec, DI, omogućio nam je da ovaj 
drevni tekst bude dostupan i na 'web-stranici' hrvatskih isuso- 
vaca. 


Uvodne napomene 


Dušo Kristova, posveti me. 

Tijelo Kristovo, spasi me. 

Krvi Kristova, napoji me. 

Vodo iz prsiju Kristovih, operi me. 
Muko Kristova, okrijepi me. 

O dobri Isuse, usliši me. 

Među svoje rane sakrij me. 

Ne dopusti da se odijelim od Tebe. 
Od neprijatelja zlobnoga brani me. 
Na času smrti moje zovni me. 

I zapovjedi mi da dođem k Tebi. 
Da sa svetima Tvojim hvalim Te 
U vijeke vjekova. Amen. 


1 Uvodne napomene da se dobije neka slika o duhovnim 

vježbama koje slijede te da se njima pomogne onome tko 
ih daje i onome tko ih obavlja. 
Prva napomena. Pod imenom duhovnih vježbi razumi- 
jevamo sve načine ispitivanja savjesti, razmišljanja, razma- 
tranja, usmene i mislene molitve i drugih duhovnih čina, 
kako ćemo to kasnije reći. Kao što su, naime, hod, pje- 
šačenje i trčanje tjelesne vježbe, isto tako se duhovnim 
vježbama naziva svaki način da se duša pripravi i skloni 
da odstranimo sve neuredne sklonosti te da, pošto smo ih 
odstranili, tražimo i nađemo Božju volju, uredivši svoj ži- 
vot za spasenje duše. 


2 Druga napomena. Onaj tko drugome daje način i raspo- 
red razmišljanja ili razmatranja treba da vjerno ispripo- 
vjedi povijesnu činjenicu takva razmatranja ili razmišlja- 
nja, objašnjavajući same točke kratkim ili sažetim razjaš- 

njenjem. Ako, naime, onaj tko razmatra, držeći se čvrsto 
temelja povijesnog događaja, sam objašnjava i umuje pa 
nađe štogod što daje da se malo bolje shvati i osjeti pred- 
met, bilo to uslijed vlastita umovanja, bilo da mu razum 
prosvijetli Božje djelovanje, imat će više užitaka i duhov- 
nog ploda nego kad bi onaj tko vodi vježbe nadugo i na- 
široko tumačio i raspredao smisao povijesnog događaja. 
Ne zasićuje, naime, i ne zadovoljava dušu obilje znanja, 
već unutarnje kušanje i proživljavanje stvari. 

3 Treća napomena. Kao što se u svim duhovnim vježbama 
koje slijede služimo činima razuma, objašnjavajući ih, te 
činima volje, osjećajući ih, moramo imati na umu da se u 
činima volje, kad usmeno ili misleno razgovaramo s Bo- 
gom, našim Gospodinom, ili s njegovim svecima, zahtije- 
va od nas veće poštovanje nego kad se služimo razumom 
pri umovanju. 


4 Četvrta napomena. lako su za ove vježbe određena četiri 
tjedna, koji trebaju odgovarati četirima dijelovima na ko- 
je su podijeljene: prvi je, naime, razmišljanje i razmatra- 
nje grijeha, drugi život Krista, našega Gospodina, uklju- 
čivo do Cvjetnice, treći muka Gospodina našega Isusa 
Krista, četvrti uskrsnuće i uzašašće, uz dodatak triju 
načina molitve, opet se to ne smije razumjeti tako da 
svaki tjedan mora sadržavati točno sedam ili osam dana. 
Događa se, naime, da neki u prvom tjednu mnogo sporije 
nalaze ono što traže, naime skrušenje, bol i suze poradi 
od drugih napastuju ili kušaju razni duhovi, i tako će biti 
potrebno da se tjedan katkad skrati, a katkad produlji. 
To isto vrijedi i za sve ostale tjedne, idući za svrhom pre- 
ma danim prilikama. No neka se čitave duhovne vježbe 
dovrše manje-više za trideset dana. 


5 Peta napomena. Onome komu se daju duhovne vježbe 
uvelike će koristiti uđe li u njih s velikodušnošću i darež- 
ljivošću prema svome Stvoritelju i Gospodinu, prikazu- 

jući mu sve svoje htijenje i svoju slobodu, da njegovo Bo- 
žansko Veličanstvo raspolaže njegovom osobom, kao i sa 
svim što ima, prema svojoj presvetoj volji. 

6 Šesta napomena. Opazi li vođa duhovnih vježbi da se u 
duši egzercitanta ne javljaju nikakvi pokreti, bilo utjehe, 
bilo suhoće, niti osjeća djelovanje ikojega duha, treba ga 
pomno ispitati u pogledu vježbi: da li ih obavlja u određe- 
no vrijeme i na koji način. Isto će se tako uvjeriti i u po- 
gledu dodatnih uputa da li ih s marom obdržava i o sve- 
mu tome neka ispita pojedinačno. O utjehi i suhoći go- 
vori se pri kraju knjige, a o dodatnim uputama na kraju 
prvog tjedna (313-324, 73-90). 

7 Sedma napomena. Primijeti li vođa duhovnih vježbi da je 
egzercitant u suhoći i u napastima, neka ne bude prema 
njemu tvrd i bezobziran, već blag i prijazan, sokoleći ga i 
hrabreći da ne klone, otkrivajući mu varke neprijatelja 
čovječje naravi i potičući ga da se pripravi i raspoloži za 
utjehu koja će doći. 

8 Osma napomena. Prema potrebi koju vođa duhovnih 
vježbi opazi kod egzercitanta s obzirom na suhoću i var- 
ke neprijateljeve, kao i s obzirom na utjehu, može mu 
izložiti pravila prvog i drugog tjedna koja govore o tome 
kako se raspoznaju razni duhovi (313-324, 328-336]. 

9 Deveta napomena. Ako egzercitant još nije vješt duhov- 
nim stvarima pa, dok je još u prvom tjednu, bude jače i 
očitije napastovan, susrećući npr. pri žacanju od napora, 
u lažnom stidu i u strahu zbog svjetske časti itd. zapreke 
u službi Boga, našega Gospodina, tada neka vođa duhov- 
nih vježbi pazi da mu ne bi tumačio pravila drugog tjed- 
na o raznim duhovima. Koliko će mu god, naime, dobro 
doći pravila prvoga tjedna, toliko će mu opet škoditi ona 
drugoga, budući da su to odviše tanane i visoke stvari a 
da bi ih mogao shvatiti. 

10 Deseta napomena. Kada vođa duhovnih vježbi opazi da je 
egzercitant opsjedan i napastovan pod izlikom dobra, ta- 
da je čas da ga upozna s pravilima već spomenutog dru- 
gog tjedna. Neprijatelj čovječje naravi, naime, redovito 
više napastuje pod izlikom dobra, onda kad se čovjek 
nalazi na putu rasvjetljenja, što odgovara vježbama dru- 
gog tjedna, a ne toliko kad je tek na putu čišćenja, što 
odgovara prvom tjednu. 


11 Jedanaesta napomena. Korisno je za onoga tko obavlja 
vježbe prvog tjedna da ne zna ništa o tome što bi trebao 
učiniti u drugom, nego neka se tako trudi u prvom tjed- 
nu da postigne što želi kao da u drugom neće ništa dobra 
naći. 


12 Dvanaesta napomena. Budući da je za svaku od pet vježbi 
i za razmatranja koja se dnevno obavljaju određen po je- 
dan sat, neka vođa duhovnih vježbi vrlo pomno upozori 
egzercitanta da svaki put ozbiljno nastoji da mu savjest 
bude mirna kad se sjeti kako je doista cijeli sat probora- 
vio u svakoj vježbi, pa čak radije više nego manje. Nepri- 
jatelj se, naime, običava ne malo upinjati da nas skloni da 
skratimo sat promatranja, razmišljanja ili molitve. 

13 Trinaesta napomena. Isto tako valja imati na umu: kao 
što je za vrijeme utjehe vrlo lako cio sat ostati u razma- 
tranju, tako ga je opet u vrijeme suhoće vrlo mučno ispu- 
niti. Treba, stoga, da egzercitant uvijek ustraje u molitvi 
i nešto više od sata ako hoće da se bori protiv suhoće te 
da nadvlada napast. Tako će se priučiti ne samo da se 
opre protivniku nego da ga i obori. 


14 Četrnaesta napomena. Vidi li vođa duhovnih vježbi da je 
egzercitant pun utjehe i gorljivosti, neka ga upozori da 
ništa ne obećaje i da ne pravi nikakvih zavjeta nepro- 
mišljeno i na brzu ruku. I u tom treba da ga to prije pre- 
dusretne i to ozbiljnije opomene što se više bude uvjerio 
da je po prirodi nestalan. Premda, naime, netko može 
sasvim ispravno poticati drugoga na redovnički stalež, u 


Uvodne napomene 15 


kojem se polažu zavjeti poslušnosti, siromaštva i čistoće, 
i premda je svako dobro djelo učinjeno pod zavjetom 
zaslužnije od onoga koje se čini bez njega, ipak valja i tu 
naročito gledati i na posebne okolnosti i na osobu egzer- 
citanta te koliko će kasnije naći pomoći ili zapreke pri is- 
punjenju onoga što bi htio obećati. 


15 Petnaesta napomena. Onaj tko daje vježbe ne smije nago- 
varati egzercitanta više na siromaštvo i na zavjete negoli 
na protivno, niti više na jedan stalež ili način života ne- 
goli na drugi. Premda, naime, izvan duhovnih vježbi mo- 
žemo slobodno i zaslužno poticati svakoga tko se čini za 
to sposobnim da odabere uzdržljivost, djevičanstvo i re- 
dovnički stalež, kao i svaki drugi način evanđeoske savr- 
šenosti, ipak je u takvim duhovnim vježbama, gdje se ide 
za upoznavanjem Božje volje, prikladnije i bolje da se 
sam Stvoritelj i Gospodin očituje svojoj odanoj duši, pri- 
vijajući je u naručaj svoje ljubavi i hvale i vodeći je onim 
putem na kojem će mu odsada moći bolje služiti. Stoga 
neka vođa duhovnih vježbi ne utječe niti se priklanja ni 
na koju stranu, nego, stojeći poput tezulje, neka pusti da 
Stvoritelj neposredno saobraća sa svojim stvorenjem, a 
stvorenje sa svojim Stvoriteljem i Gospodinom. 


16 Šesnaesta napomena. U tu svrhu, tj. da bi Stvoritelj i 
Gospodin što uspješnije djelovao u svom stvorenju, ako 
možda takva duša neuredno teži i naginje za nečim, ve- 
oma je korisno ako se svim silama nastoji prikloniti je na 
protivnu stranu od onoga čemu je neuredno sklona. Na 
primjer, ako je vuče želja da traži ili zadrži neku službu 
ili neku povlasticu, no ne poradi časti i proslave Boga, 
našega Gospodina, ni poradi spasa duša, već zbog vlastite 
dobrobiti i vremenite koristi, treba da se sili na protivnu 
stranu, ustrajući u molitvi i u drugim djelima pobožnosti 
i moleći Boga, našega Gospodina, za protivno, tj. da ni- 
pošto ne želi ni takve službe ili povlastice niti ikoje druge 
stvari ako joj njegovo Božansko Veličanstvo ne uredi nje- 

zinih želja i ne promijeni one prve sklonosti tako da raz- 
log zbog kojeg želi imati ili zadržati neku stvar bude je- 
dino služba, čast i proslava njegova Božanskog Veličan- 
stva. 


17 Sedamnaesta napomena. Vrlo je korisno da vođa duhov- 


nih vježbi — ne želeći ispitivati i znati misli i grijehe svo- 
ga egzercitanta — ipak bude vjerno obaviješten o raznim 
pokretima i mislima što ih različiti duhovi probuđuju u 
njemu kako bi mu, prema većem ili manjem napretku, 
mogao pružiti neke posebne vježbe koje su prikladne za 
to i odgovaraju potrebama duše u takvu stanju. 


18 Osamnaesta napomena. Ovakve duhovne vježbe moraju 


se prilagoditi stanju i raspoloženju onih koji ih žele oba- 
viti, tj. njihovoj dobi, obrazovanosti i naravi, tako da se 
neuku čovjeku i čovjeku neznatne sposobnosti shvaćanja 
ne daju stvari kojih ne bi mogao pravo shvatiti i njima se 
okoristiti. Isto tako, prema stupnju koji netko želi posti- 
ći, neka se svakom dade ono što je najprikladnije da ga 
pomogne i unaprijedi. Stoga, traži li netko da se pouči 
samo u svojim dužnostima pa da do određenog stupnja 
udovolji želji svoga srca, može mu se dati uputa o poseb- 
nom ispitivanju savjesti [24-31], pa zatim o općem 
[32-43], a ujedno i način molitve, kako će jutrom pola 
sata razmišljati o Božjim zapovijedima, o glavnim grijesi- 
ma itd. te pri tom preporučiti sv. ispovijed grijeha svakih 
osam dana, a sv. pričest, ako može, svakih petnaest ili, 
ako mu je draže, još bolje, svakih osam dana. Taj je način 
osobito zgodan za priprostije ili neuke ljude, tumačenjem 
svih Božjih i crkvenih zapovijedi, kao i glavnih grijeha, 
pet osjetila i djela milosrđa. Na isti način, opazi li vođa 
duhovnih vježbi da je egzercitant skromnih sposobnosti 
ili malene prirodne nadarenosti pa se od njega ne nada 
obilnu plodu, bit će bolje ako mu dade nekoliko od ovih 
lakših vježbi, dok ne ispovijedi svoje grijehe. A poučivši 
ga zatim kako će ispitivati sebi savjest i davši mu nekoli- 
ko pravila za još češću ispovijed nego što je dosad običa- 

vao, ne bi li tako sačuvao plod što ga je ubrao, neće zala- 
ziti dalje u predmet izbora, ni u koje druge vježbe koje ne 
spadaju u prvi tjedan, osobito pak ako se kod drugih oso- 
ba može postići više napretka, a nema vremena za sve. 


19 Devetnaesta napomena. Onome tko je zauzet javnom služ- 

bom ili neodgodivim poslovima, a obrazovan je ili oštro- 
uman, te uzima sat i pol za duhovne vježbe, treba najpri- 
je izložiti na razmišljanje zašto je čovjek stvoren. Onda 
mu se može pola sata govoriti o posebnom, zatim o op- 
ćem ispitivanju savjesti, pa i o načinu kako da se ispovi- 
jeda i pričešćuje. Svakog jutra kroz tri dana neka po je- 
dan sat razmišlja o prvom, o drugom i o trećem grijehu 
[45-54], zatim druga tri dana u isto doba o smotri grije- 
ha (55—61], a još druga tri dana u istom vremenu o kaz- 
nama koje odgovaraju grijesima [65—71]. U svakom od 
ta tri razmišljanja treba se upoznati s onih deset dodat- 
nih uputa [73-89], a u pogledu otajstva iz života Krista, 
našega Gospodina, neka bude onaj isti red i način koji 
ćemo kasnije opširnije iznijeti kod pojedinih vježbi. 


Dvadeseta napomena. Tko je pak slobodniji te želi što 
više uznapredovati, neka mu se dadu sve duhovne vježbe 
onim istim redom kako slijede. U njima će redovito ubra- 
ti to veći plod što se više oslobodi svih prijatelja i znana- 
ca, kao i svake vremenite brige, tako da se, na primjer, 
iseli iz dosadašnjeg stana pa da izabere drugu kuću ili 
drugu sobu gdje će biti što više sam pa da tako bude u 
njegovoj vlasti da dođe svaki dan k svetoj misi ili na ve- 
černju, ne bojeći se da će ga tko od njegovih u tom sme- 
tati. Između mnogih drugih ta će osamljenost imati za 
posljedicu osobito ove tri koristi: 

Prva je što čovjek, odijelivši se od mnogih prijatelja i 
znanaca, kao i od drugih još ne dobro uređenih poslova 
da bi služio i slavio Boga, našega Gospodina, ima ne ma- 
lu zaslugu pred licem Božjeg Veličanstva. 

Duhovne vježbe 


Druga: tako osamljen, ne opterećujući um brigom o 
mnogim stvarima, već svraćajući svu pozornost samo na 
jednu stvar, to jest na službu Stvoritelju i na napredak 
vlastite duše, čovjek se mnogo slobodnije služi svojim 
prirodnim silama da bi pomno tražio ono za čim toliko 
čezne. 

Treća: što više se duša nađe sama i odijeljena od svi- 
jeta, to je sposobnija približiti se i doprijeti do Stvoritelja 
i svoga Gospodina; a što mu tako bude bliža, to će sve 
više biti i pripremljena da primi milosti i darove od nje- 
gove božanske i neizmjerne dobrote. 

da čovjek samoga sebe pobijedi i svoj život uredi ne daju- 
ći se voditi ni od kakva nagnuća koje bi bilo neuredno. 


Pretpostavka 


22 Da se i onaj koji daje duhovne vježbe, kao i onaj koji ih 


prima što više pomognu i unaprijede, treba pretpostaviti 
da svaki dobar kršćanin mora biti spremniji da misao bliž- 
njega opravda negoli da je osudi. Ako je ne može oprav- 
dati, neka pita kako to on misli, pa ako krivo misli, neka 
ga ljubazno ispravi. Ako ni to nije dosta, neka potraži sva 
prikladna sredstva kako bi je pravilno shvatio i opravdao. 


Prvi tjedan 


Načelo i temelj 


23 Čovjek je stvoren da Gospodina Boga svoga hvali, da ga 
štuje, da mu služi i da tako spasi svoju dušu, a ostale 
stvari na zemlji stvorene su radi čovjeka, da mu budu od 
pomoći da postigne svrhu za koju je stvoren. Odatle sli- 
jedi da se čovjek smije njima poslužiti toliko koliko ga 
podupiru u njegovu određenju, a toliko treba da ih se ot- 
rese koliko ga u tome priječe. Stoga je potrebno da se 
učinimo neopredijeljenima prema svim stvorovima u sve- 
mu onom što je prepušteno izboru naše slobodne volje i 
nije zabranjeno tako da, što se nas tiče, ne volimo zdrav- 
lje više od bolesti, bogatstvo više od siromaštva, čast više 
od sramote, dug život više od kratka života, pa tako i u 
svemu ostalom, želeći i birajući jedino ono što nas više 
dovodi k svrsi za koju smo stvoreni. 


Posebno ispitivanje savjesti 


24 Poseban i dnevni ispit savjesti sadržava u sebi tri vreme- 
na i dvokratno ispitivanje sama sebe. 


Prvo je vrijeme ujutro. Odmah, čim netko ustane, treba 
odlučiti da će se pomno čuvati onoga posebnoga grijeha ili 
nedostatka zbog koje se želi prekoriti i popraviti. 


25 Drugo je vrijeme poslije objeda. Treba da od Boga, naše- 
ga Gospodina, ište ono što želi, naime milost da se sjeti 
koliko je puta pao u onaj poseban grijeh ili nedostatak i 
da se unaprijed popravi. Onda će učiniti prvi ispit savje- 
sti, tražeći od svoje duše račun o onoj određenoj i poseb- 
noj stvari u kojoj bi se htio prekoriti i popraviti. Pri tom će 
proći sat za satom, vrijeme za vremenom, počevši od časa 
kad je ustao pa sve do vremena tog ispita savjesti, i na 

prvom retku crteža, stavit će toliko točaka koliko je puta 
pao u onaj poseban grijeh ili pogrešku. Tada neka iznova 
odluči da će se do sljedećeg ispita savjesti popraviti. 


26 Treće vrijeme, poslije večere, bit će drugi ispit savjesti, is- 
to tako od sata do sata, počevši od prvoga ispita pa do ovo- 
ga drugoga. Na drugom retku istog crteža neka ubilježi 
toliko točaka koliko puta je pao u onaj poseban grijeh ili 
pogrešku. 


27 Slijede četiri dodatne upute da se brže ukloni taj grijeh 
ili ta posebna pogreška. 
Prva dodatna uputa. Svaki put kad čovjek padne u onaj 
grijeh ili u onu posebnu pogrešku neka stavi ruku na pr- 
sa, kajući se što je pao. To može učiniti i pred drugima a 
da oni to i ne opaze. 


28 Druga dodatna uputa. Kako prvi redak crteža znači prvi 
ispit, a drugi redak drugi ispit savjesti, neka podnoć 
pogleda ima li popravka od prvog retka do drugoga, tj. od 
prvog ispita savjesti do drugoga. 

29 Treća dodatna uputa. Neka usporedi drugi dan s prvim, 
to jest današnja dva ispita s dva jučerašnja, i neka pogle- 
da da li se od jednoga do drugoga dana popravio. 

30 Četvrta dodatna uputa. Neka usporedi jedan tjedan s 
drugim i neka gleda da li se ovoga tjedna popravio više 
nego prošloga. 

31 Napomena. Valja primijetiti da je prva crta D... najdulja i 
da znači nedjelju; druga, manja je ponedjeljak, treća uto- 
rak i tako dalje. 

Opće ispitivanje savjesti 

32 Opći ispit savjesti da se čovjek očisti i bolje ispovjedi. 

Pretpostavljam da su trojake misli u meni i to: jedna 

moja vlastita, koja potječe od moje slobodne volje i hti- 


jenja; a druge dvije što dolaze izvana: jedna od dobroga, a 
druga od zla duha. 


33 O mislima. Dva su načina kako da steknemo zaslugu kad 
nas izvana saleti koja zla misao. 
Prvi. Dođe, na primjer, misao da počinim smrtni grijeh, 
ali joj se odmah oduprem pa je svladam i odbijem. 


34 Drugi je način da steknem zaslugu kad mi dođe ta ista 
zla misao pa joj se oprem, no ona opet i opet nasrće, a ja 
se neprestano odupirem, sve dok pobijeđena ne odstupi. 
Taj je drugi način zaslužniji od prvoga. 


35 Lakim se grijehom sagriješi kad nekoga napadne ista mi- 
sa0 uz koju, kad bi pristao, sagriješio bi smrtno, i on kao 
da prisluškuje zaustavivši se kod nje koji tren ili dopu- 
stivši neku sjetilnu nasladu, ili pokazavši neki nemar pri 
odbijanju takve misli. 

36 Na dva se načina griješi smrtno. Prvi je kad čovjek pris- 
tane na zlu misao s odlukom da poslije sagriješi kao što 
je pristao ili da bi je htio djelom izvršiti kad bi se to 
moglo. 

37 Drugim se načinom sagriješi smrtno kad se samim dje- 
lom izvrši onaj grijeh. I takav je grijeh veći s tri razloga: 
prvo, jer dulje traje; drugo, zbog snažnijeg djelovanja; 
treće, zbog veće štete za obje osobe. 


38 O riječima. Ne valja se kleti ni Stvoriteljem ni stvore- 
njem, osim za istinu, u potrebi i s dužnim počitanjem. Ne 
smatram potrebom kad se koja god istina zakletvom po- 
tvrdi, nego samo kad se radi o važnoj stvari za korist du- 
še ili tijela ili vremenitih dobara. Počitanjem zovem kada 
čovjek pri spomenu imena svoga Stvoritelja i Gospodina 
doista misli i pazi na čast i na poštovanje koje mu duguje. 

39 Treba upozoriti: premda u ispraznoj zakletvi više griješi- 
mo kunući se Stvoriteljem nego stvorenjem, ipak je na 
doličan način, tj. za istinu, u potrebi i s dužnim počita- 
njem, teže zakleti se stvorenjem, nego samim Stvorite- 
ljem, i to s ovih razloga: 

Prvo. Kad se mislimo zakleti kojim stvorom, sama ta 
volja da imenujemo stvorenje neće nas učiniti toliko 
budnima i pozornima da reknemo istinu ili da je u sluča- 
ju potrebe potvrdimo zakletvom kao kad hoćemo spome- 
nuti ime Gospodina i Stvoritelja svih stvari. 

Drugo. Kad se kunemo stvorenjem, nije tako lako is- 
kazati Bogu dužno štovanje i čast kao kad se kunemo 
Stvoriteljem i Gospodinom, spominjući njegovo sveto 
ime. Sama, naime, nakana da spomenemo ime Boga i 
svoga Gospodina, ulijeva već od sebe više štovanja i poči- 
tanja nego želja da spomenemo ime kojega stvora. Stoga 
se lakše dopušta savršenima da se zaklinju stvorenjem 
negoli nesavršenima. Savršeni, naime, zbog postojana 
razmatranja i prosvijetljenosti razuma mogu više nego 
drugi razmišljati, promatrati i gledati kako je Bog i naš 
Gospodin u svakom stvorenju svojim bivstvom, nazočno- 
šću i svojom moći. I tako, zaklinjući se stvorenjem, oni su 
sposobniji i raspoloženiji da iskažu dužno poštovanje i 
počitanje Stvoritelju i Gospodinu negoli nesavršeni. 

Treće. Ako se netko često kune stvorenjem, više se je 
kod nesavršenih bojati idolopoklonstva negoli kod savr- 
šenih. 


40 Ne valja izustiti nijedne isprazne riječi, što znači da ne 
reknemo ništa što nije od koristi ni meni ni kome drugo- 
me, niti je namijenjeno takvoj svrsi. Stoga, kad god što 
govorimo što je doista od koristi ili imamo nakanu da 
koristi bilo duši, vlastitoj ili tuđoj, bilo tijelu, bilo vre- 
menitim dobrima, nikad to nije isprazno, pa makar go- 
vorio tko o stvarima koje su tuđe njegovu staležu, kao, 
na primjer, kad bi redovnik govorio o ratovima ili o trgo- 
vačkim poslovima. Nego u svemu što se reklo ima zaslu- 
ga ako se govor valjano usmjeri, a grijeh je ako se zlo up- 
ravi ili uludo iznosi. 

41 Ne valja govoriti ništa što bi drugoga povrijedilo ili ga iz- 
nijelo na glas, jer ako otkrivam tuđi smrtni grijeh koji ni- 
je javno poznat, griješim smrtno, ako pak otkrivam laki, 
lako. Otkrijem li pogrešku, time očitujem i svoju vlastitu. 
Ima li pak netko na umu plemenitu svrhu, onda smije 
govoriti o grijehu ili o pogrešci bližnjega na ova dva na- 
čina: Prvi je slučaj kad je grijeh već poznat javnosti, npr. 
o javnoj zabludi koja truje duše s kojima dolazi u doticaj. 

Drugi je slučaj kad se tajni grijeh otkrije drugoj osobi 
kako bi ona pomogla grešniku da se popravi, ako se bar 
nekako naslućuje i vjerojatno očekuje da će mu drugi 
moći pomoći. 

42 O djelima. Imajući pred očima deset zapovijedi Božjih, 
kao i zapovijedi svete Crkve i uredbe poglavara, sve je 
grijeh što netko djelom učini protiv toga troga, i to veći 
ili manji, prema njihovoj većoj ili manjoj važnosti. U 
uredbe pak poglavara ubrajam npr. papinska pisma o 
križarima i druge oproste, kao npr. one za mir, koji se 
običavaju izdavati uz uvjet da se primi Sakrament poko- 
re i sv. pričesti — tom se prilikom, naime, nemalo griješi 
ili time što se drugima daje povod da rade protiv toga ili 
se djeluje protiv tih tako svetih poticaja i naredaba naših 
poglavara. 


43 Način općeg ispita savjesti sadržava pet točaka: 

Prva točka: zahvali Bogu, našemu Gospodinu, za pri- 
mljena dobročinstva. 

Druga točka: moli za milost da upoznaš svoje grijehe i 
da ih odstraniš. 

Treća točka: traži račun od sama sebe, počevši od ča- 
sa kad si ustao pa do ovoga ispitivanja savjesti, od sata 
do sata, od razdoblja do razdoblja, i to ponajprije o misli, 
onda o riječi, onda o djelu, istim onim redom kako je to 
rečeno za poseban ispit savjesti. 

Četvrta točka: moli Boga, našega Gospodina, da ti op- 
rosti tvoje postupke. 

Peta točka: odluči da ćeš se s njegovom milošću popra- 
viti. Oče naš. 


44 Velika ispovijed i sv. pričest. U velikoj ispovijedi, ako je 
netko hoće obaviti dobrovoljno, između mnogih ostalih 
crpst će tri koristi: 

Prva: premda onaj koji se svake godine ispovijeda nije 
dužan izvršiti veliku ispovijed, ipak, ako je obavi, ima 
veću korist i zasluge jer trpi veću bol zbog svojih grijeha i 
zbog zloće cijeloga svoga života. 

Druga: budući da se u takvim duhovnim vježbama 
dublje upoznaju grijesi i njihova zloća nego u vrijeme kad 
se čovjek ne bavi toliko stvarima svoje nutrine, sada će, 
pošto ih je bolje upoznao i pretrpio veću bol zbog njih, otu- 
da crpsti veću korist i zaslugu nego prije. 

Treća: dosljedno tome, budući da se bolje ispovjedio i 
raspoložio, sposobniji je i pripravniji primiti Presveti sa- 
krament, a to mu primanje pomaže ne samo da ne padne u 
grijeh već ga i uzdržava u rastu milosti. Tu veliku ispovi- 
jed najbolje je izvršiti odmah nakon vježbi prvog tjedna. 


Razmatranje o tri grijeha 


45 Prva je vježba razmišljanje, a pomoću triju moći duše, o 
prvom, drugom i o trećem grijehu. Osim pripravne moli- 
tve i dviju predvježbi, sadržava tri glavne točke i jedan 
razgovor. 


46 Pripravna je molitva u tom da molimo milost u Boga, na- 
šega Gospodina, da sve moje nakane, čini i djela budu 
upravljena čisto i potpuno na službu i proslavu njegova 
Božanskog Veličanstva. 


47 Prva je predvježba predodžba mjesta. Tu valja pripome- 
nuti da će se pri promatranju ili razmišljanju o vidljivo- 
me, kao što je promatranje Krista, našega Gospodina, 
koji je vidljiv, predodžba mjesta sastoji u tom da okom 
mašte gledam stvarno mjesto gdje se nalazi predmet koji 

hoću promatrati. Velim stvarno mjesto, kao npr. hram ili 
goru gdje se nalazi Isus ili naša Gospa, već prema tome 
što hoću promatrati. Pri razmišljanju o nevidljivu pred- 
metu, kao što su, evo ovdje, grijesi, predodžba će biti u 
tom da okom mašte gledam i promatram svoju dušu ka- 
ko je u tom raspadljivom tijelu kao zatvorena u tamnicu, 
i cijelo svoje biće kao prognano među divlje zvijeri u toj 
dolini. Kažem: čitavo biće duše i tijela. 


48 Druga je predvježba da molim Boga, našega Gospodina, 
ono što hoću i želim. Ta prošnja treba biti u vezi s pred- 
metom razmišljanja, tj. promatram li uskrsnuće, trebam 
moliti radost s radosnim Kristom; ako je ono u muci, va- 
lja da molim boli, suze i muku s izmučenim Kristom. Tu 
ću moliti da se postidim i pokajem pred samim sobom, 
gledajući koliko ih je suđeno za sam jedan smrtni grijeh, 
a koliko puta sam ja zaslužio da zauvijek budem osuđen 
zbog tolikih svojih grijeha. 


49 Prije svakog promatranja ili razmišljanja treba izmoliti 
pripravnu molitvu, koja se ne mijenja, i obaviti dvije spo- 
menute predvježbe, koje se katkad izmijene, prema po- 
trebi predmeta. 


50 U prvoj točki dozvat ću sebi u pamet prvi grijeh, naime 
grijeh anđela; pustit ću onda razum da to istražuje, a za- 
tim volju, u želji da se svega sjetim i da sve proniknem ne 
bih li se sam što više zastidio i zbunio, uspoređujući je- 
dan jedini grijeh anđela s tolikim svojim grijesima, i 
razmišljajući kako su se oni za jedan grijeh dopali pakla, 
dok sam ja to isto tako često zaslužio zbog tolikih grijeha. 
Rekoh: da sebi dozovem u pamet grijeh anđela, tj. kako 
su se, mada su bili stvoreni u milosti, ne mareći za to da 
se okoriste svojom slobodom pa da se poklone Stvoritelju 
i svome Gospodinu, uzoholili pa iz stanja milosti pali u 
stanje zloće i pakosti te s neba bili strovaljeni u pakao. 
Isto tako treba i razumom zaći što više u pojedinosti pa 
da i volja prema tome što življe pobudi čuvstva. 

51 Druga točka. To isto treba učiniti, to jest svratiti sve tri 
moći duše i na grijeh Adama i Eve, dozivajući sebi u pa- 
met koliko su vremena zbog toga činili pokoru, a kolika 
je pokvarenost ušla po tom grijehu u ljudski rod pa su to- 
liki ljudi otišli u pakao. Velim da treba sebi dozvati u pa- 
met drugi grijeh, tj. grijeh naših praroditelja: pošto je, 
naime, Adam bio stvoren u Damaščanskom polju i stav- 
ljen u raj zemaljski, te pošto je Eva bila stvorena od nje- 
gova rebra, njima je bilo zabranjeno jesti od drveta zna- 
nja dobra i zla, a oni su jeli i tako sagriješili; zatim su bili 
obučeni u odijelo od kože pa protjerani iz raja te su, bez 
prvotne nevinosti, koju su bili izgubili, cijeli svoj vijek 
proveli u veliku trudu i u teškoj pokori. To treba pomno 
razmotriti razumom, služeći se u pojedinostima više 
voljom, kako je rečeno. 


52 Treća točka. Na isti način treba to učiniti i s trećim gri- 
jehom, tj. s pojedinačnim grijehom svakoga onoga tko se 
zbog jednoga smrtnog grijeha dopao muka paklenih, pa i 
mnogih drugih, bez broja, s manje grijeha nego što sam 
ih ja počinio. Rekoh da treba isto učiniti s trećim, pojedi- 
načnim grijehom, dozivajući sebi u pamet težinu i zloću 
grijeha protiv Stvoritelja i svoga Gospodina. Razumom 
valja razmotriti kako je čovjek, griješeći i radeći protiv 
neizmjerne Dobrote, zauvijek pravedno osuđen, a završi- 
ti treba činima volje, kako je rečeno. 


53 Razgovor. Trebam misliti na Krista, našega Gospodina, 
kao prisutna, raspeta na križu, i da započnem razgovor s 
njime te ga pitam kako je on, mada je Stvoritelj, prihva- 
tio to da se učini čovjekom te je od vječnog života dospio 
do vremenite smrti, da tako umre za moje grijehe. Isto 
tako, gledajući sebe, trebam se pitazi što sam učinio za 
Krista, što radim za Krista, što treba da odsada učinim 
za Krista. I videći ga takva i tako razapeta na križu, zaći 
ću u misli koje mi se prikažu. 

54 Razgovor nastaje zapravo govorenjem, kao kad govori 
npr. prijatelj s prijateljem ili sluga sa svojim gospodarom, 
pa sad moli kakvu milost, sad priznaje svoju krivnju u 
nečem, sad pak iznosi svoje potrebe i pita za savjet. Neka 
se završi molitvom Oče naš. 


O vlastitim grijesima 


55 Druga vježba jest razmišljanje o grijesima. Osim pripra- 
vne molitve i dviju predvježbi, ima pet točaka i jedan raz- 
govor. 

Pripravna molitva neka je ista. 

U prvoj predvježbi bit će ista predodžba mjesta. 

U drugoj predvježbi trebam moliti ono što želim. Ovdje će 
biti da molim za što veću i silniju bol i suze zbog svojih 
grijeha. 


56 Prva točka. Prva točka jest smotra grijeha, tj. dozvat ću 
sebi u pamet sve grijehe svoga života, promatrajući život 
od godine do godine ili po pojedinim razdobljima. U tu 
svrhu dobro će mi poslužiti ovo troje: prvo, da svratim 
pogled na mjesto i na kuću gdje sam boravio; drugo, na 
razgovore koje sam vodio s drugima; i treće, na službu 
koju sam vršio. 


57 Druga točka. Mjerit ću težinu grijeha, gledajući grdobu i 
pakost što je svaki počinjeni smrtni grijeh krije u sebi, 
sve kad i ne bi bio zabranjen. 


58 Treća točka. Razmotrit ću tko sam ja, umanjujući sama 
sebe primjerima: prvo, kako sam malen u usporedbi sa 
svim ljudima; drugo, što su ljudi prema svim anđelima i 
svecima na nebu; treće, što su sva stvorenja ako se uspo- 
rede s Bogom, a što zatim mogu biti ja sam; četvrto, pro- 
matrat ću sav gnjilež i grdobu svoga tijela; peto, gledat 
ću sama sebe kao kakvu ranu i otvoreni čir, iz kojega se 
iscijedilo toliko grijeha i toliko zloće i najgnusnijeg otrova. 


28 Duhovne vježbe 


59 Četvrta točka. Promislit ću tko je Bog protiv kojega sam 
griješio, prema njegovim vlastitostima, uspoređujući ih s 
protivnim svojstvima u sebi: njegovu mudrost sa svojim 
neznanjem, njegovu svemogućnost sa svojom slaboćom, 
njegovu pravdu sa svojom nepravdom, njegovu dobrotu 
sa svojom opakošću. 


60 Peta točka. Krik začuđenja sa silnim ganućem duše, pita- 
jući sva stvorenja kako su me živa trpjela i uzdržala u ži- 
votu. Kako su me anđeli, taj mač Božje pravde, mogli 
podnositi, čuvati i moliti se za me; kako su me sveci mo- 
gli zagovarati i posredovati za me; nebesa, sunce, mjesec, 
zvijezde, i počela, plodovi, ptice, ribe, zvijeri, i zemlja, ka- 
ko se nije otvorila da me proguta, stvarajući novi pakao 
da se zauvijek mučim u njem. 


61 Završiti razgovor o milosrđu, shvaćajući Božju dobrotu i 
dajući hvalu Bogu, našem Gospodinu, što me je do današ- 
njega dana uzdržao na životu i odlučujući da s njegovom 
milošću unaprijed sve popravim. Oče naš. 


Trostruki razgovor 


62 Treća vježba je ponavljanje prve i druge, a obuhvaća tri 

razgovora. 
Nakon pripravne molitve i dviju predvježbi ponovit ću 
prvu i drugu vježbu, pazeći osobito i zaustavivši se kod 
točaka gdje sam osjetio veću utjehu, ili suhoću, ili življe 
ganuće duše. Poslije toga dolaze tri razgovora na način 
koji slijedi. 

63 Prvi razgovor s našom Gospom da mi od svoga Sina i Go- 
spodina isprosi milost za ovo troje: prvo, da oćutim unu- 
tarnju spoznaju svojih grijeha i kajanje zbog njih; drugo, 
da osjetim neurednost svojih djela i zgroziv se da se pop- 
ravim i stavim u red; treće, da upoznam svijet i zgrozivši 
se nad njim da uklonim od sebe svjetske i tašte stvari. 
Zaključit ću molitvom Zdravo Marijo. 

Drugi je razgovor isto takav, sa Sinom, da mi istu 
takvu trostruku milost posreduje od Oca. Na kraju: Dušo 
Kristova. 

Treći je isto takav razgovor s Ocem, da mi sam vječni 
Gospodin udijeli tu milost. Na kraju opet Oče naš. 


64 Četvrta vježba. Ponavljanje u glavnim potezima same tre- 
će vježbe. 
Rekoh ponavljanje u glavnim potezima jer razum treba 
da pri tom bez lutanja i bez prestanka razmatra sjećajući 
se stvari što ih je promatrao u prijašnjim vježbama te da 
izvrši ona ista tri razgovora. 


O paklu 


65 Peta vježba. To je razmišljanje o paklu. Osim pripravne 
molitve i dviju predvježbi, ima pet točaka i jedan razgo- 
vor. 

Pripravna molitva kao obično. 

Prva predvježba je predodžba mjesta, koja se ovdje sasto- 
ji u tom da očima mašte gledam duljinu, širinu i dubinu 
pakla. 

Druga je predvježba da tražim ono što želim, a to će ov- 
dje biti da molim za unutarnji osjećaj muke što je trpe 
osuđenici, i to zato da me, ako bih poradi svojih prijestu- 
pa ikad zaboravio na ljubav prema vječnom Gospodinu, 
bar strah od muke uzdrži da ne padnem u grijeh. 


66 Prva točka će biti da okom mašte gledam one silne vatre 
i duše kao da su u ognjenim tjelesima. 


67 Druga: da slušam plač, jauk, viku, psovke protiv Krista, 
našega Gospodina, i protiv svih njegovih svetaca. 


68 Treća: da udišem dim, sumpor, nečist i gnjilež. 


69 Četvrta: da okusom kušam gorke stvari kao što su suze, 
žalost i crv savjesti. 


30 Duhovne vježbe 


70 Peta: da opipom dotičem, tj. da oćutim kako one vatre 
ližu i pale duše. 


71 Ulazeći u razgovor s Kristom, našim Gospodinom, treba 
dozvati sebi u pamet duše koje su u paklu: jedne zbog to- 
ga što nisu vjerovale u njegovo došašće; druge koje, ako 
su i vjerovale, ipak nisu živjele po njegovim zapovijedi- 
ma. Podijelit ću ih u tri dijela: prvi dio: prije njegova 
došašća; drugi: za njegova života; treći: nakon njegova 
života na ovom svijetu. Ujedno ću mu zahvaliti što nije 
dopustio da se, kad završim svoj život, ubrojim u ikoji od 
njih. Također, što se prema meni dosad pokazao uvijek 
tako blag i milosrdan. Završit ću time što ću izmoliti je- 
dan Oče naš. 


12 Prva će vježba biti o ponoći, druga ujutro, odmah poslije 
ustajanja, a treća prije ili poslije mise, no najkasnije prije 
objeda, četvrta u vrijeme večernje, peta jedan sat prije 
večere. Taj raspored vremena predviđam više-manje za 
sva četiri tjedna, ako to dopuste doba, raspoloženje i sile 
onoga koji se vježba da učini tih pet ili manje vježbi. 


Dodatne upute 


13 Dodatne upute da egzercitant bolje obavi vježbe i lahše 
nađe ono što želi. 


Prva dodatna uputa. Pošto sam legao spavati, a prije ne- 
go ću usnuti, mislit ću toliko koliko traje jedna »Zdravo 
Marijo« na onaj sat kad mi je ustati i što ću raditi, pa ću 
u glavnim točkama ponoviti vježbu koju treba da činim. 


74 Druga dodatna uputa. Čim se probudim, ne dajući mjes- 
ta nikojoj drugoj misli, odmah ću dozvati u pamet što tre- 
bam razmišljati u prvoj vježbi o ponoći, pobuđujući sebe 
na stid zbog tolikih svojih grijeha i dat ću sebi primjere: 
kao kad bi koji vitez imao izići pred svoga kralja i pred 
koji cijeli njegov dvor sav smeten i postiđen što ga je 

teško uvrijedio, a prije je primio od njega brojne darove i 
tolike milosti. Isto ću tako u drugoj vježbi gledati u sebi 
velikog grešnika, okovana u verige, u času kad, teško ve- 
zan okovima, treba stupiti pred višnjeg i vječnog Suca, 
upravo onako kao što se pred zemaljskog suca izvode u 
verigama utamničenici koji su već zavrijedili smrt. 1 u 
takvim ili sličnim mislima, već prema odnosnom predme- 
tu, obući ću se. 


75 Treća dodatna uputa. Jedan ili dva koraka od mjesta gdje 
ću promatrati ili razmišljati zastat ću toliko koliko bih iz- 
molio Oče naš, upraviti duh prema gore i zabavljen mi- 
šlju kako me Bog i naš Gospodin motri, morat ću izvršiti 
čin poštovanja ili poniznosti. 


76 Četvrta dodatna uputa. Moram započeti svoje promatra- 
nje sad klečeći na koljenima, sad ležeći prostrt, sad nauz- 
nak, sad sjedećke, sad stojećke, idući uvijek za tim da na- 
đem što želim. Ali pazimo na dvoje: prvo, nađem li ono 
što tražim klečeći, neću zauzimati drugi položaj da bih to 
ispitao; nađem li ležeći, isto tako itd.; drugo, nađem li u 
jednoj točki ono što želim, mirno ću se tu zaustaviti, ne 
hiteći tjeskobno dalje, sve dok ne udovoljim srcu. 


17 Peta dodatna uputa. Pošto dovršim vježbu, pogledat ću 
za vrijeme od četvrt sata, bilo sjedeći, bilo hodajući, kako 
mi je uspjelo promatranje ili razmišljanje; pa ako je zlo, 
tražit ću što je tome uzrok i, pošto ga nađem, pokajat ću 
se da ubuduće budem bolji; ako pak bude dobro, zahvalit 
ću Bogu i našem Gospodinu, a drugi put ću učiniti isto 
tako. 


78 Šesta dodatna uputa. Neću htjeti misliti na stvari koje 
gode i razveseljuju, kao što su vječno blaženstvo, uskr- 
snuće itd. Želim li, naime, oćutjeti bol i muku i suze zbog 
svojih grijeha, smeta mi svaka pomisao na radost i na ve- 
selje; nego, imajući na pameti svoju želju da žalim i osje- 
ćam bol, prije ću misliti na smrt, na sud. 


32 Duhovne vježbe 


79 Sedma dodatna uputa. Uskratiti sebi svaku svjetlost i u 
tu svrhu zastrijeti prozore i zatvoriti vrata za vrijeme bo- 
ravka u sobi, osim kod časoslova, pri čitanju ili pri blago- 
vanju. 

80 Osma dodatna uputa. Ne smijati se niti reći išta što bi 
pobuđivalo na smijeh. 


81 Deveta dodatna uputa. Obuzdati oči da ne gledam niko- 
ga, osim kad primam ili kad se rastajem s onim s kime 
moram govoriti. 


O pokori 


82 Deseta dodatna uputa tiče se pokore. Ona se dijeli na unu- 
tarnju i na vanjsku. Unutarnja je kad se kajem za svoje 
grijehe s čvrstom odlukom da više neću počiniti ni njih ni 
ikoje druge grijehe. Vanjska, kao plod unutarnje, jest 
kazna za počinjene grijehe, a izvršava se uglavnom na tri 
načina. 


83 Prvi je s obzirom na jelo, tj. ako sebi uskratimo što su- 
višno, to nije pokora, već umjerenost. Pokora je kad sebi 
uskratimo ono što nam je potrebno; i što god više sebi 
uskratimo, to je pokora bolja, samo neka tijelo ne trpi 
štete i neka ne dođe do znatnije bolesti. 


84 Drugi je s obzirom na spavanje. Ni tu još, slično onome, 
nema pokore ako sebi uskratimo što suvišno od stvari 
koje raznježuju i čine mekoputnim; ali jest pokora kad 
sebi u načinu spavanja uskratimo nešto potrebno: i što 
god više, to bolje, samo neka tijelo ne trpi štete i neka ne 
dođe do znatnije bolesti. No neka se ne prikraćuje vrije- 
me potrebno za san, osim ako tko ima ružan običaj da 
predugo spava, pa da tako dođe do prave mjere. 


85 Treći je način: trapljenje tijela, a sastoji se u tome da mu 
zadajemo osjetljivu bol, kakva se zadaje kad se na golu 

tijelu nosi kostrijet, ili uže, ili željezni pas, kad netko sam 
sebe bičuje ili se ranjava, i drugim načinima pokore. 


86 Čini se pak da je zgodnije i manje opasna ona vrsta poko- 
re kad se bol osjeća samo u tijelu, a ne zalazi u kosti tako 
da zadaje boli, ali ne bolesti. Stoga se čini uputnije biče- 
vati se tankim užetima što tek izvana bole, nego na koji 
drugi način koji bi prouzročio znatniju unutarnju bolest. 


87 Prva je napomena da se vanjske pokore čine osobito s tri 
razloga: prvo, da se zadovolji za prijašnje grijehe; drugo, 
da čovjek svlada sama sebe, naravno, tako da se sjetilnost 
pokori razumu i da svi niži dijelovi budu što podložniji 
višemu; treće, da se isprosi i stekne neka milost ili dar 
koji čovjek želi imati kao kad, na primjer, želi postići unu- 
tarnju skrušenost za svoje grijehe, ili obilje suza zbog 
njih, ili da oplače muke i boli što ih je Krist, naš Gospo- 
din, u svojoj muci podnosio, ili pak da riješi koju dvojbu u 
kojoj se nalazi. 

88 Na drugom mjestu valja upozoriti da prva i druga dodat- 
na uputa vrijede za vježbe o ponoći i u zoru, a ne za vjež- 
be u drugo doba dana; četvrta pak dodatna uputa ne vri- 
jedi nikako u crkvi pred drugima, već kad je netko sam, 
npr. u kući itd. 


89 Treće: kad egzercitant još ne nalazi ono što želi, kao što 
su suze, utjeha itd., onda je često korisno ako promijeni 
štogod u hrani, u spavanju i u drugim načinima pokore: 
naime, da čini pokornička djela dva ili tri dana uzastop- 
ce, a druga dva ili tri dana ništa, budući da je jednima 
potrebno više pokore, a drugima manje. Osim toga, mi 
često izostavljamo pokore iz sjetilnog samoljublja i iz kri- 
vog naziranja da ih ljudska narav neće moći izdržati, a da 
znatno ne oslabi; drugi put, naprotiv, činimo i odviše, mi- 
sleći da to tijelo može podnijeti. A kako Bog i naš Gospo- 
din neizmjerno bolje poznaje našu narav, on često u tak- 

vim promjenama daje svakome da upozna što mu bolje 
odgovara. 


90 Četvrta napomena. Poseban se ispit čini sa svrhom da se 
uklone pogreške i nemarnosti u vježbama i s obzirom na 
dodatne upute; pa tako i za drugi, treći i četvrti tjedan. 


Drugi tjedan 


Vječni Gospodaru svih stvari! 
Uz Tvoju milost i pomoć 
prinosim Ti, evo, svoje prikazanje 
pred neizmjernom Tvojom dobrotom 
i pred licem Tvoje preslavne Majke 
i svih svetaca i svetica nebeskoga dvora 
te izjavljujem da želim i da hoću 
i da je to promišljena moja odluka, 
samo ako je na veću službu Tebi 
ina Tvoju proslavu, 
da slijedim Tebe 
podnoseći svaku nepravdu 
i svaku porugu i sve siromaštvo, 
u zbilji, kao i srcem, 
samo ako me Tvoje presveto Veličanstvo 
bude htjelo odabrati 
i primiti u takav život i stalež. 
[Drugi tjedan, br. 98.] 


O Kraljevstvu Kristovu 


)1 Poziv zemaljskog kralja pomaže da bolje promotrimo ži- 
vot vječnoga Kralja. 
Pripravna molitva kao obično. 
Prva je predvježba predodžba mjesta: tu treba očima 
mašte gledati sinagoge, gradove i kuće u kojima je propo- 
vijedao Krist, naš Gospodin. 
U drugoj trebam moliti za milost koju želim. Tu ću moliti 
našega Gospodina milost da se ne oglušim njegovu pozi- 
vu, već da se pokažem spreman i brz da ispunim njegovu 
presvetu volju. 


36 Duhovne vježbe 


92 U prvoj točki predočit ću sebi jednoga zemaljskoga kra- 
lja, koga je odabrao sam Bog i naš Gospodin, a kome se 
klanjaju i pokoravaju svi vladari i svi kršćani. 


93 Druga je da slušam kako taj kralj govori svima svojima 
veleći: »Moja je odluka da sebi podvrgnem svu zemlju ne- 
vjernika; stoga, tko hoće krenuti sa mnom, mora biti za- 
dovoljan istom hranom kao i ja, a isto tako i u pogledu 
pića i odjeće itd. Isto tako mora se sa mnom truditi da- 
nju, a bdjeti noću itd., da onda ima sa mnom udio i u 
pobjedi kao što smo zajedno dijelili napore.« 


94 U trećoj točki promislit ću kako bi morali odgovoriti vjer- 
ni podanici tako velikodušnu i dobru kralju i kako bi, do- 
sljedno tome, kada netko ne bi prihvatio ponude toga 
kralja, takav vitez zavrijedio da ga sav svijet izgrdi i na- 
zove kukavicom. 


95 Drugi dio te vježbe sastoji se u tom da navedeni primjer 
zemaljskoga kralja primijenimo na Krista, našega Gospo- 
dina, prema gornjim trima točkama. 

Što se tiče prve točke, ako visoko cijenimo već takav 
poziv zemaljskoga kralja, upravljen podanicima, koliko li 
je više dostojno razmotriti kad vidimo Krista, našega Go- 
spodina, vječnoga Kralja, i pred njim cijeli svijet, koji on 
poziva, kao i svakog pojedinca napose, te im zbori: »Moja 
je odluka da sebi podvrgnem cijeli svijet i sve svoje nepri- 
jatelje i da tako uđem u slavu svoga Oca. Stoga, tko hoće 
poći sa mnom, mora se sa mnom truditi pa da me, kao 
što me je pratio u naporu, tako slijedi i u slavi.« 


96 Druga točka. Promislit ću kako će svi u kojih bude pa- 
meti i razuma cijelu svoju osobu ponuditi za taj pothvat. 


97 Treća točka. Oni pak koji žele pokazati što veću privrže- 
nost i istaknuti se u svakoj službi svoga vječnoga Kralja i 
Gospodara svih stvari, neće samo ponuditi cijelu svoju 
osobu za taj pothvat nego će, radeći i protiv vlastite sje- 
tilnosti, protiv ljubavi puti i svijeta, prinijeti žrtve veće 
cijene i veće vrijednosti, govoreći: 

98 »Vječni Gospodaru svih stvari! Uz Tvoju milost i pomoć 
prinosim Ti, evo, svoje prikazanje pred neizmjernom 
Tvojom dobrotom i pred licem preslavne Tvoje Majke i 
svih svetaca i svetica nebeskoga dvora te izjavljujem da 
želim i da hoću i da je to promišljena moja odluka, samo 
ako je na veću službu Tebi i na Tvoju proslavu, slijediti 
Tebe podnoseći svaku nepravdu i svaku porugu i sve si- 
romaštvo, u zbilji, kao i srcem, samo ako me Tvoje pre- 
sveto Veličanstvo bude htjelo odabrati i primiti u takav 
Život i stalež.« 


99 Tu vježbu treba obaviti dva puta na dan: naime, ujutro, 
nakon ustajanja, i jedan sat prije objeda ili prije večere. 


100 U drugom tjednu, a to vrijedi i za dalje, vrlo je korisno či- 
tati katkad koji odlomak iz knjige Nasljeduj Krista ili iz 
svetog Evanđelja ili iz života svetaca. 


Razmatranje o Utjelovljenju 


101 Prvi dan i prvo razmatranje. Prvo je razmatranje o Utje- 
lovljenju, a sadržava pripravnu molitvu, tri predvježbe, 
tri točke i jedan razgovor. 

Pripravna molitva kao obično. 


102 Prva je predvježba da sebi dozovem u pamet povijest 
onog događaja o kome trebam razmatrati; a to je kako su 
Tri Božanske Osobe gledale površinu cijele kugle zemalj- 
ske, punu ljudi, i kako Presveto Trojstvo, videći da su svi 
silazili u pakao, u svojoj vječnosti odlučuje da Druga Oso- 
ba postane čovjekom te da spasi ljudski rod, i kako, kad 
se ispunilo vrijeme, šalje k našoj Gospi anđela Gabrijela. 


103 Druga je predvježba predodžba mjesta. Tu ću gledati ši- 
rok i prostran svijet u kojem borave toliki i tako različiti 
narodi; onda ću isto tako napose pogledati kuću i stan 
naše mile Gospe u gradu Nazaretu, u pokrajini Galileji. 


38 Duhovne vježbe 


104 Treća predvježba. Molit ću što želim. Tu ću prositi unu- 
tarnju spoznaju Gospodina koji je za mene postao čovje- 
kom, da ga više uzljubim i nasljedujem. 


105 Ovdje valja napomenuti da tu istu pripravnu molitvu, 
kako je već u početku rečeno, i te iste tri predvježbe treba 
bez promjene uzeti i u ovome tjednu, kao i u drugima 
koji slijede, promijenivši jedino oblik prema određenom 
predmetu. 


106 Prva je točka da gledamo jedne i druge osobe, i to najpri- 
je one na licu zemlje, toliko različne po odijelu kao i po 
vladanju; jedne bijele ljude, druge crne; jedne u miru, 
druge u ratu; jedne koji plaču i druge koji se smiju; jedne 
zdrave, druge bolesne; jedne gdje se rađaju, a druge opet 
koji umiru itd. 

Drugo, gledat ću i promatrati Tri Božanske Osobe kao 
na kraljevskom sjedištu ili na prijestolju njihova Božan- 
skog Veličanstva, kako motre cijelo lice i oblinu zemlje, i 
sve narode u tolikoj zaslijepljenosti te kako ginu i silaze u 
pakao. 

Treće, motrit ću našu Gospu i anđela koji je pozdrav- 
lja pa ću to primijeniti na sebe da se okoristim takvim 
prizorom. 


107 U drugoj točki slušat ću što govore ljudi na zemlji, na ka- 
kav način, naime, razgovaraju, kako se zaklinju i prokli- 
nju itd., a isto tako što govore Božanske Osobe, naime: 
»Otkupimo ljudski rod« itd., a zatim što govore anđeo i 
naša Gospa. Onda ću to primijeniti na sebe da se okoris- 
tim njihovim razgovorom. 


108 Treća točka. Nakon toga motrit ću što li sve rade ljudi na 
zemlji: kako se među sobom tuku, ubijaju, srljaju u pa- 
kao itd.; isto tako što rade Božanske Osobe, kako, naime, 
tvore presveto Utjelovljenje Sina Božjega itd. Jednako ću 
promotriti što li čine anđeo i naša Gospa, kako, naime, 
anđeo vrši poslaničku službu, a naša Gospa kako se poni- 

zuje i zahvaljuje Božanskom Veličanstvu. Onda ću to pri- 
mijeniti na sebe da se što više okoristim svim tim. 


109 Na svršetku trebam obaviti razgovor, razmišljajući što li 
sve imam kazati trima Božanskim Osobama, ili Utjelov- 
ljenoj Vječnoj Riječi, ili Majci i našoj Gospi; i prema ono- 
me što budem ćutio u sebi molit ću sve ono što će mi slu- 
žiti da što bliže slijedim i nasljedujem našega Gospodina, 
koji se upravo utjelovio, i izmolit ću Oče naš. 


Isusovo rođenje 


110 Drugo je razmatranje o Isusovu rođenju. 
Pripravna molitva kao obično. 


111 Prva je predvježba događaj: kako je, naime, iz Nazareta 
pošla naša Gospa, gotovo devet mjeseci blagoslovljena, 
kao što se u pobožnosti smije razmišljati, sjedeći na ma- 
garici; a s njom Josip i sluškinja, vodeći jedno govedo. 
Idu u Betlehem da uplate porez što ga je Cezar namet- 
nuo svim onim zemljama. 


112 Druga je predodžba mjesta. Tu ću očima mašte gledati 
put od Nazareta do Betlehema, promatrat ću njegovu du- 
ljinu i širinu, da li je taj put ravan ili vodi kroz doline i po 
obroncima. Tako isto promotrit ću mjesto ili pećinu ro- 
đenja: da li je velika ili malena, niska ili visoka, kako je 
bila uređena. 


113 Treća je predvježba ista i istoga oblika kao i u prijašnjem 
razmatranju. 


114 Prva je točka da vidim osobe, naime našu Gospu, i Josi- 
pa, i sluškinju, i malog Isusa, poslije poroda. Pretvorit ću 
se u siromaška i nevrijedno ropče pa ću ih gledati i motri- 
ti i u njihovim potrebama poslužiti, kao da sam ondje pri- 
sutan, s najvećom odanošću i počitanjem. Onda ću to pri- 
mijeniti na sama sebe da uberem koji plod. 


40 Duhovne vježbe 


115 Druga je da gledam i promatram što govore, a potom da 
to primijenim na sebe te da uberem koji plod. 


116 Treća je da gledam i motrim što rade, na primjer kako 
putuju i pate, kako se Gospodin rađa u najvećem siroma- 
štvu; a nakon tolikih napora, nakon gladi i žeđi, nakon 
žege i studeni, nakon nepravdi i kleveta, kako napokon 
umire na križu, a sve to poradi mene. Potom ću sve to 
primijeniti na sebe da uberem duhovni plod. 


117 Završit ću razgovorom kao i u prijašnjem razmatranju i 
izmoliti Oče naš. 

118 Treće razmatranje bit će ponavljanje prve i druge vježbe. 
Nakon pripravne molitve i triju predvježbi ponovit će se 
prva i druga vježba. Uvijek treba paziti na neke osobite 
dijelove u kojima je čovjek osjetio neko prosvjetljenje, 
utjehu ili pak duhovnu suhoću pa, završavajući, na kraju 
izmoliti Oče naš. 

119 Pri tom ponavljanju, kao i pri drugima koja će slijediti, 
sačuvat će se isti red kao i pri ponavljanju prvoga tjedna: 
mijenja se sadržaj, a zadržava se oblik. 

120 Četvrto razmatranje bit će ponavljanje prvoga i drugoga 
razmatranja, isto onako kako je rečeno u prijašnjem po- 
navljanju. 


Primjena pet osjetila 


121 Peto razmatranje bit će primjena pet osjetila na prvo i na 
drugo razmatranje. 
Poslije pripravne molitve i triju predvježbi dobro je da 
svih pet osjetila duhovnim načinom vježbamo na prvom i 
na drugom razmatranju, i to ovako: 

122 Prva je točka da okom svoje nutrine razmišljam i proma- 
tram u pojedinostima njihove prilike i koristim se tim 
gledanjem. 

123 Druga je: slušam sluhom što one govore ili što bi mogle 
govoriti, primjenjujem to na sebe i ubirem odatle koji 
plod. 

124 Treća je da osjetim miomiris i kušam neizmjernu ljup- 
kost i slast Božanstva, duše i njezinih kreposti, i svega 
ostalog — prema tome kakva je osoba o kojoj razmatram, 
pa da to primijenim i sam na sebe i uberem odatle koji 
plod. 


125 Četvrta je da opipom tičem, da, na primjer, grlim i ljubim 
mjesta gdje su se nalazile takve osobe, nastojeći uvijek da 
uberem odatle koji plod. 


126 Završit ću razgovorom, kao u prvom i u drugom razmat- 
ranju te izmoliti Oče naš. 


Napomene 


127 Prva napomena. Za čitav ovaj tjedan, kao i za ostale što 
slijede, valja znati da smijem čitati samo ono otajstvo o 
kojem ću neposredno razmatrati, tako da odsad neću či- 
tati nijedno otajstvo o kojem neću onaj dan ili onaj sat 
razmatrati, da ne bi razmatranje jednoga otajstva smeta- 
lo razmatranju drugog. 


128 Druga napomena. Prva vježba, o Utjelovljenju, bit će o 
ponoći, druga u zoru, treća oko svete mise, četvrta oko 
večernjice, a peta prije večere. U svakoj od tih pet vježbi 
valja provesti čitav sat. Isti red vrijedi ubuduće stalno. 


129 Treća napomena. U slučaju ako je egzercitant postariji 
čovjek, ili inače slab, ili, makar bio i jak, ali je u prvom 
tjednu ipak oslabio, valja znati da je bolje da u ovom tje- 
dnu, bar nekoliko puta, ne ustaje u ponoć, nego da jedno 
razmatranje obavi u ranu zoru, drugo oko svete mise, a 
treće prije objeda. Oko večernjice neka ih ponovi i napo- 
kon prije večere neka primijeni osjetila. 

Duhovne vježbe 


130 Četvrta napomena. U ovom drugom tjednu od svih deset 

dodatnih uputa koje smo naveli u prvom tjednu treba se 
promijeniti druga, šesta, sedma, a dijelom i deseta. 

Druga će se promijeniti ovako: čim se ujutro probu- 
dim, odmah ću sebi predočiti razmatranje koje trebam 
obaviti i probudit ću u sebi živu želju da sve više upo- 
znam Vječnu Utjelovljenu Riječ, da joj bolje služim i da je 
slijedim. 

Šesta će pak biti da sebi dozovem u pamet život i otaj- 
stva Krista, našega Gospodina, počevši od njegova Utje- 
lovljenja pa sve do mjesta ili otajstva koje upravo kanim 
razmatrati. 

Sedma će biti da egzercitant dotle zadrži tamu ili 
svjetlost, odnosno da se posluži lijepim ili ružnim vreme- 
nom dok ne osjeti da mu to dobro dolazi i da mu pomaže 
da nađe što želi. 

U desetoj pak dodatnoj uputi egzercitant se treba rav- 
nati prema otajstvima koja razmatra; jedna otajstva, nai- 
me, zahtijevaju pokoru, a druga ne, tako da se izvrši svih 
deset dodatnih uputa s velikom pozornošću. 


Peta napomena. U svim vježbama, osim onih koje se 
obavljaju o ponoći i u zoru, mora se uzeti nešto što done- 
kle odgovara drugoj dodatnoj uputi, i to ovako: čim se 
sjetim da je vrijeme za vježbu koju moram izvršiti, prije 
nego što je započnem, promislit ću kuda i pred koga 
idem; na to ću ukratko proći vježbu koju sam nakanio 
obaviti, a onda ću, obdržavajući treću dodatnu uputu, po- 
četi vježbu. 


132 Drugi dan. Za prvo i za drugo razmatranje uzet ću pri- 


kazanje u hramu i bijeg u Egipat kao u progonstvo. Uz ta 
dva razmatranja bit će i dva ponavljanja i primjena osje- 
tila na njih, kao što je bilo i jučer. 


133 Premda je egzercitant tjelesno i duševno bodar, ipak je 


katkad dobro da promijeni štogod od tog drugog dana pa 
uključivo sve do četvrtog, ne bi li prije našao ono što želi. 

Neka uzme samo jedno razmatranje rano ujutro, a drugo 
oko svete mise; oko večernjice neka ih ponovi, a prije ve- 
čere neka primijeni osjetila. 


134 Treći dan treba za prvo i za drugo razmatranje uzeti ka- 
ko je dječak Isus bio poslušan svojim roditeljima u Naza- 
retu i kako su ga poslije našli u hramu. Jedno i drugo 
razmatranje treba dva puta ponoviti i primijeniti osjetila. 


135 Uvod u razmišljanje o staležu. Promislivši, eto, primjer 
što nam ga je Krist, naš Gospodin, svojom poslušnošću 
prema roditeljima dao za prvi stalež, koji se sastoji u 
vršenju zapovijedi; a isto tako i za drugi, koji se sastoji u 
evanđeoskoj savršenosti, kad je zaostao u hramu, uda- 
ljivši se od svoga poočima i svoje rođene Majke da bi se 
posvetio jedino službi vječnoga Oca; počet ćemo sada, 
promatrajući ujedno njegov život, istraživati i ispitivati u 
kojem staležu ili načinu života želi njegovo Božansko 
Veličanstvo da mu služimo. 

Isto tako ćemo, kao uvod u to, u prvoj idućoj vježbi 
upoznati planove Krista, našega Gospodina, te, s druge 
strane, i one neprijatelja čovječje naravi; i kako se mo- 
ramo pripraviti da dođemo do savršenosti u bilo kojemu 
staležu što nam ga Bog, naš Gospodin, dade na izbor. 


Dvije zastave 


136 Četvrti dan. Razmatranje o dvjema zastavama. Jedna je 
Krista, našega vrhovnog Vođe i Gospodina, a druga Luci- 
fera, krvnog neprijatelja naše čovječje naravi. 

Pripravna molitva kao obično. 

137 Prva je predvježba događaj: tu će biti kako Krist poziva i 
želi da svi stupe pod njegovu zastavu, a Lucifer, naprotiv, 
pod njegovu. 


4 Duhovne vježbe 


138 Druga je predodžba mjesta. Tu ću vidjeti veliko polje cije- 
loga onog jeruzalemskoga kraja gdje je vrhovni vojskovo- 
đa dobrih, Krist, naš Gospodin; a u okolici babilonskoj 
drugo polje, gdje je poglavica neprijatelja, Lucifer. 


139 U trećoj ću moliti što želim; a to će biti da molim kako 
bih upoznao varke zloga poglavice i pomoć da ih se ču- 
vam; isto tako da upoznam pravi život što ga pokazuje 
vrhovni i pravi Vođa i milost da ga nasljedujem. 


140 Prva je točka da sebi predstavim kao da vidim poglavicu 
svih neprijatelja gdje sjedi na velikoj babilonskoj poljani 
kao na nekom velikom prijestolju od ognja i dima, u 
užasnu i strašnu liku. 


141 Druga je da promotrim kako doziva preda se nebrojene 
vragove i kako ih raspršuje, jedne u ovaj grad, a druge u 
onaj, i tako po cijelom svijetu, a ne izostavljajući nijedne 
pokrajine, nijednoga mjesta, nijednoga staleža, nijedne 
osobe posebice. 


142 Treća je da pazim na govor koji im govori i kako ih upu- 
ćuje da nametnu ljudima mreže i verige: najprije će ih 
napastovati pohlepom za bogatstvom, kao što on redovi- 
to i čini kod mnogih da bi ih što lakše priveo do težnje za 
taštom ljudskom časti, a potom do sve veće oholosti. Ta- 
ko je prvi stupanj bogatstvo, drugi čast, treći oholost, a 
odatle ih navodi na sve druge grijehe. 


143 S protivne pak strane treba da sebi tako predočimo i vr- 
hovnoga i pravoga Vođu, a to je Krist, naš Gospodin. 


144 Prva je točka da promatram kako Krist, naš Gospodin, 
stoji na velikoj poljani onoga jeruzalemskog kraja, a na 
nisku mjestu, krasan i ljubezan. 

145 Druga je da promatram kako Gospodin čitavoga svijeta 
odabire tolike osobe, apostole, učenike itd. te ih šalje po 
čitavu svijetu da nose njegovu svetu nauku među sve 
ljude svakog staleža i položaja. 

146 Treća je da pazim na govor što ga Krist, naš Gospodin, 
govori svim svojim slugama i svojim prijateljima koje 
šalje na takav zadatak, preporučujući im da nastoje da 
svima budu na pomoć, vodeći ih najprije do najvišeg du- 
hovnoga siromaštva, pa ako se njegovu Božanskom Veli- 
čanstvu svidi da ih bude htjelo za to izabrati, i do samog 
istinskog siromaštva; a onda i do želje za pogrdama i pre- 
zirom. Iz toga dvoga, naime (tj. iz siromaštva i prezira) 
slijedi poniznost. Tako treba da budu tri stupnja: prvi, si- 
romaštvo protiv bogatstva; drugi, pogrde ili preziri protiv 
ljudske časti; treći, poniznost protiv oholosti. A od ta tri 
stupnja neka navedu ljude na sve druge kreposti. 


147 Razgovarat ću s našom Gospom da mi od svog Sina i Go- 
spodina isprosi milost da budem primljen pod Njegovu 
zastavu: i to, prvo, u najvećem duhovnom siromaštvu, pa 
ako se njegovu Božanskom Veličanstvu svidi te me bude 
htjelo za to odabrati i uzeti, također i u istinskom siro- 
maštvu; a onda i u podnošenju poruga i nepravdi, da ga 
što više slijedim u tom, samo ako to budem mogao pre- 
trpjeti bez ikakva grijeha i bez uvrede njegova Božanskog 
Veličanstva. Zatim ću izmoliti Zdravo Marijo. 

Za to isto molit ću i Sina da mi isprosi od Oca i reći 
ću: Dušo Kristova. 

To isto molit ću i Oca da mi podijeli i izmolit ću: Oče 
naš. 

148 Ova će vježba biti o ponoći, a onda po drugi put rano uju- 
tro. I dva puta će se ponoviti: prije podne oko svete mise i 
poslije podne oko večernjice, a završit će svaki put s tro- 
strukim razgovorom: s našom Gospom, sa Sinom i s 
Ocem. Vježba pak koja slijedi, o tri skupine ljudi, bit će 
jedan sat prije večere. 


46 Duhovne vježbe 
Tri vrste ljudi 


149 Istoga, četvrtoga dana bit će razmišljanje o tri skupine 
ljudi, da prigrlimo najbolje. 
Pripravna molitva kao obično. 


150 Prva predvježba je povijest o tri skupine ljudi. Dvojica su 
stekla 10.000 dukata, ali ne čisto i kako bi trebalo jedino 
iz ljubavi prema Bogu; pa opet svi hoće da se spase i da u 
miru nađu Boga, našega Gospodina, stresavši sa sebe te- 
žinu i zapreku koju ćute pri tom zbog sklonosti k steče- 
nom dobru. 


151 Druga je predodžba mjesta. Tu ću gledati sama sebe kako 
stojim pred Bogom, našim Gospodinom, i pred svim nje- 
govim svetima, a u svrhu da zaželim i upoznam ono što 
se više mili njegovoj Božanskoj dobroti. 


152 Treće je da molim što želim. Ovdje ću moliti za milost da 
odaberem ono što je više na slavu njegova Božanskog 
Veličanstva i na spas moje duše. 


153 Prva bi se skupina htjela otresti sklonosti što je imaju 
prema stečenom novcu, da u miru nađu Boga, našega 
Gospodina, te da se znaju spasiti; ali ne laćaju se sredsta- 
va za to sve do časa smrti. 


154 Druga skupina hoće se otresti one sklonosti, no žele se je 
tako otresti da ostanu uz stečenu stvar, a Bog neka dođe 
onamo kamo oni hoće. Ne odlučuju se odreći stvari kako 
bi pošli k Bogu, premda bi taj stalež bio najbolji za njih. 


155 Treća skupina: hoće se otresti sklonosti, ali to žele tako 
da njima ne ovlada želja da stečenu stvar zadrže ili ne za- 
drže, već hoće da je samo toliko požele ili ne požele koliko 
im Bog, naš Gospodin, dade da to požele i kako im se bu- 
de činilo da je na veću službu i proslavu njegova Božan- 
skog Veličanstva. Međutim, hoće tako računati da se sr- 
cem svega odreknu, živo nastojeći da ne zažele ni ove ni 
ikoje druge stvari ako ih na to ne potakne jedino služba 

Bogu, našemu Gospodinu, tako da ih jedina želja da što 
bolje mogu služiti Bogu, našemu Gospodinu, potiče na to 
da onu stvar bilo zadrže, bilo ostave. 


156 Slijede ista tri razgovora kao u prijašnjem razmatranju o 
dvjema zastavama. 


157 Napomena. Kad osjetimo u sebi nesklonost ili odvratnost 
prema zbiljskom siromaštvu; ili, kad nismo ravnodušni 
ni prema siromaštvu kao ni prema bogatstvu, onda, da 
iskorijenimo tu neurednu težnju, uvelike koristi ako u 
razgovoru (pa bilo to i protiv naše puti) molimo da nas 
Gospodin doista odabere za istinsko siromaštvo i da že- 
limo, molimo i prosimo samo ono što je na službu i na 
proslavu njegove Božanske dobrote. 


158 Peti dan. Tog je dana razmatranje kako je Krist, naš Go- 
spodin, iz Nazareta pošao k rijeci Jordanu i kako se dao 
krstiti. 

159 To će razmatranje biti prvi put o ponoći, a drugi put u 
zoru. Ponovit će se pak dva puta: jedanput oko svete mi- 
se, a drugi put oko večernjice; prije večere bit će primjena 
osjetila. U svakoj od tih pet vježbi treba ponajprije izmo- 
liti uobičajena pripravna molitva. Za njom slijede tri pred- 
vježbe, onako kako je sve to protumačeno u razmatranju 
o Isusovu Utjelovljenju i Rođenju. Završit će se s tri raz- 
govora iz razmišljanja o tri skupine ljudi ili prema napo- 
meni koja slijedi nakon toga razmišljanja. 


160 Posebno ispitivanje, poslije objeda i poslije večere, bit će 
o pogreškama i o nemarnostima pri vježbama i dodacima 
toga dana. To vrijedi i za ostale dane. 


161 Šesti dan. Razmatranje kako je Krist, naš Gospodin, s ri- 
jeke Jordana pošao u pustinju, a u svemu valja se držati 
istoga načina kao i petog dana. 

Sedmi dan. Kako su se sveti Andrija, a s njim i drugi 
priključili Kristu, našemu Gospodinu. Vidi Otajstva [275]. 

Osmi dan. Govor na gori, tj. o osam blaženstava. Vidi 
Otajstva [278]. 

Deveti dan. Kako se Krist, naš Gospodin, ukazao svo- 
jim učenicima na valovima mora. Vidi Otajstva [280]. 

Deseti dan. Kako je Gospodin propovijedao u hramu. 
Vidi Otajstva [288]. 

Jedanaesti dan. O uskrisenju Lazarovu. Vidi Otajstva 
[285]. 

Dvanaesti dan. O Cvjetnici. Vidi Otajstva [287]. 


162 Prva napomena. Razmatranja ovog drugog tjedna mogu 
se bilo produljiti, bilo skratiti, prema tome koliko tko 
vremena želi u nj uložiti ili prema napretku. Ako se žele 
produljiti, neka se doda otajstvo Gospina pohoda svetoj 
Elizabeti, pastiri, Obrezanje Isusovo, sveta Tri Kralja itd. 
Ako se želi skratiti, može se ispustiti koje od onih gore 
izloženih, jer to je tek uvod i naputak da se poslije bolje i 
potpunije razmatra. 


163 Druga napomena. Gradivo izbora počet će se nakon raz- 
matranja o Isusovu odlasku iz Nazareta na Jordan, dak- 
le, peti dan, prema tumačenju koje slijedi. 


164 Treća napomena. Prije nego što čovjek pođe u izbor da bi 
prionuo uz pravi nauk Krista, našega Gospodina, veoma 
je korisno ako razmišlja i pazi na sljedeća tri načina po- 
niznosti pa da u nekoliko mahova misli o njima cijeli dan, 
držeći svaki put razgovore, kao što će se dalje reći. 


Tri načina poniznosti 


165 Prvi način poniznosti potreban je za vječno spasenje du- 
še, a sastoji se u tom da se tako spustim i tako ponizim, 
koliko god samo mogu, da se u svemu podložim zakonu 
Boga, našega Gospodina, i to tako da se i ne upuštam u 
razmišljanje da li da prekršim koju zapovijed, bilo Božju, 
bilo ljudsku, koja me veže pod smrtni grijeh, sve kad bi 


Dugijen odM9 


me postavili za gospodara svega što je stvoreno na svijetu 
ili kad bi mi se radilo o vlastitom vremenitom životu. 


166 Druga je poniznost savršenija od prve, kad se, naime, na- 
đem na onoj točki gdje ne želim niti me više vuče da radi- 
je budem bogat nego siromašan, radije čašćen negoli pre- 
zren, da volim dulji život negoli kratak, bude li samo jed- 
naka služba Bogu, našemu Gospodinu, i jednak spas du- 
še; a uza to ni za čitav svijet, pa ni uz gubitak vlastitog 
života, ne bih se premišljao da li da počinim samo i jedan 
laki grijeh. 

167 Treća je poniznost najsavršenija, kad naime, pretpostav- 
ljajući prvu i drugu poniznost, uz jednaku hvalu i prosla- 
vu Božjega Veličanstva, samo da se više povedem za Kri- 
stom, našim Gospodinom, da uistinu postanem sličniji 
njemu, hoću i radije odabirem siromaštvo sa siromašnim 
Kristom negoli bogatstvo; radije pogrde s Kristom, za- 
sićenim pogrdama, negoli časti; te više želim da me sma- 
traju ispraznim i ludim poradi Krista, kojega su prvoga 
smatrali takvim, negoli pametnim i mudrim na ovome 
svijetu. 


168 Zato će za onoga tko želi postići tu treću poniznost biti 
vrlo korisno ako se posluži već rečenim trostrukim raz- 
govorom o tri skupine ljudi, moleći da ga naš Gospodin 
odabere za tu treću, veću i bolju poniznost, kako bi ga 
tako što više nasljedovao, i kako bi mu što bolje služio, 
ako je to na jednaku ili dapače na veću službu i proslavu 
njegova Božanskog Veličanstva. 

Izbor 


169 Predvježba za izbor. Pri svakom dobrom izboru, koliko je 

do nas, treba da je oko naše nakane čisto, gledajući jedi- 
no na svrhu za koju sam stvoren, naime na slavu Boga, 
našega Gospodina, i na spas moje duše. Stoga, što god 
budem odabrao, treba da mi pomogne svrsi za koju sam 
stvoren, ne podvrgavajući i ne odabirući svrhe prema 
sredstvu, već sredstvo prema svrsi. Tako se događa da se 
mnogi najprije nakane ženiti, što je tek sredstvo, a onda 
da će u braku služiti Bogu, našemu Gospodinu, a to, tj. 
služiti Bogu, upravo je svrha. Ima ih opet koji najprije 
traže neko crkveno dobro, a onda tek da u njemu služe 
Bogu. Zato oni ne idu ravno Bogu, već hoće da Bog dođe 
ravno k njihovim neurednim sklonostima; iz čega slijedi 
da od svrhe čine sredstvo, a od sredstva svrhu, tako da 
ono što bi imali odabrati na prvom mjestu oni odabiru na 
posljednjem. Najprije moramo, naime, uzeti za cilj službu 
Bogu, što je naša svrha, a onda tek uzeti neko dobro ili se 
oženiti, ako je to za moje bolje, jer to je sredstvo k svrsi. 
Ništa me, dakle, ne smije potaknuti da ovo ili ono sred- 
stvo upotrijebim ili napustim, nego jedino služba i pro- 
slava našega Gospodina, kao i vječni spas moje duše. 


Uputa o stvarima koje treba birati, a sastoji se od četiri 
točke i jedne napomene. 

Prva točka. Potrebno je da sve stvari o kojima želimo oba- 
viti izbor budu indiferentne ili u sebi dobre te u skladu s 
ustanovama svete majke Crkve, a ne zle ni njoj protivne. 


Druga točka. Ima stvari koje potpadaju pod nepromjenjiv 
izbor, kao npr. svećenički stalež, ženidbeni stalež itd. A 
ima opet i takvih koje se mogu mijenjati i nakon izbora, 
kao npr. preuzeti neko crkveno dobro ili ga napustiti, 
primiti vremenita dobra ili ih se odreći. 

172 Treća točka. Pri nepromjenjivu izboru, kad je on već jed- 
nom obavljen, nema se dalje što birati jer nema više na- 
trag, kao što je kod ženidbe, svećeništva itd. Treba na- 
pomenuti da onaj tko nije birao kako treba i uredno, bez 
utjecaja neurednih sklonosti, mora samo gledati da taj 
grijeh okaje i užnastojati da provodi dobar život u oda- 
branu staležu. Ne čini se da je taj izbor Božji poziv jer je 
učinjen krivo i neuredno. Mnogi pak u tom griješe što 
svoj kriv i loš izbor smatraju za Božji poziv; jer svaki je 
Božji poziv uvijek čist i nepomućen, bez primjese puti ili 
koje druge neuredne sklonosti. 


173 Četvrta točka. Tko je jednom valjano i uredno odabrao 
nešto što potpada pod promjenjiv izbor, a nije se pri tom 
obazirao ni na tijelo ni na svijet, nema zašto iznova bira- 
ti, već neka se u odabranom usavrši koliko može. 


174 Napomena. Ako pak takav promjenjiv izbor nije bio is- 
kren i uredan, onda je dobro da se obavi nanovo kako 
valja, tako da po sebi dođu osobiti plodovi, što ugodniji 
Bogu, našemu Gospodinu. 


175 Tri vremena za zdrav i dobar izbor u svakom od njih. 
Prvo je vrijeme kad Bog i naš Gospodin tako pokreće i 
privlači volju da takva pobožna duša, ne sumnjajući i ne 
mogavši sumnjati, ide za onim što joj se pokazalo, kao što 
to učiniše sveti Pavao i sveti Matej, pošavši za Kristom, 
našim Gospodinom. 


176 Drugo je vrijeme kad čovjek primi mnogo svjetla i spozna- 
je iskustvom duhovne utjehe i suhoće, kao i iskustvom 
u prepoznavanju različitih duhova. 


177 Treće je vrijeme mira, kad netko najprije razmišlja zašto 
je čovjek na svijetu, naime da hvali Boga, našega Gospo- 
dina, i da spasi svoju dušu; te zadahnut tom željom oda- 
bire za sredstvo neki način života ili neki stalež u grani- 
cama svete Crkve da mu to pomogne u Božjoj službi i u 
spasenju vlastite duše. 

Rekoh: vrijeme mira, kad dušu ne uznemiruju koje- 
kakvi duhovi, već se slobodno i mirno služi svojim prirod- 
nim silama. 

178 Ako izbor nije obavljen za prvoga ili za drugoga vremena, 
onda evo dva načina kako će se to učiniti u trećem vre- 
menu. 


Prvi način za zdrav i dobar izbor sadržava šest točaka. 

U prvoj točki predočit ću sebi stvar u kojoj namjeravam 
izvršiti izbor, npr. neku službu ili crkveno dobro koje 
trebam primiti ili ih ne primiti, ili bilo što drugo što tre- 
ba buti predmet promjenjiva izbora. 


179 Druga točka. Potrebno je da imam pred očima svrhu za 
koju sam stvoren, a to je da slavim Boga, našega Gospo- 
dina, i da spasim svoju dušu i time da bar budem ravno- 
dušan, bez ikakve neuredne sklonosti, tako da ne budem 
skloniji da stvar o kojoj se radi radije prihvatim negoli da 
je pustim, ni da je radije pustim negoli da je prihvatim: 
već da budem kao jezičac na tezulji pa da se priklonim 
onomu što spoznam da je više na slavu Boga, našega Go- 
spodina, i na spas moje duše. 


180 Treća točka. Molit ću Boga, našega Gospodina, neka se 
udostoji ganuti moju volju i staviti mi u dušu ono što mi 
je činiti u stvari koju sam poduzeo, da bude na što veću 
njegovu hvalu i slavu: promišljajući svojim razumom do- 
bro i iskreno i vršeći izbor prema njegovoj presvetoj i 
dobrostivoj volji. 


181 Četvrta točka. Razmišljat ću korak po korak o tome koje 
će mi koristi i probici slijediti odatle ako preuzmem ovu 
ili onu službu ili dobro, za samu proslavu Boga i našega 
Gospodina i za spas moje duše. S druge strane, prosudit 
ću isto tako i štete i pogibelji što ću ih odatle imati. Tako 
ću učiniti i u drugom dijelu: proći ću, naime, u duhu dob- 
ra i probitke ako ih ne preuzmem; pa opet, kao protivno 
tome, neprilike i pogibelji ako ih ne bih zadržao. 

182 Peta točka. Pošto sam tako prošao sve u duhu i razgle- 
dao sa svih strana predloženu stvar, vidjet ću na koju 
stranu razum više naginje; pa prema tome većem potica- 
ju razuma, a ne prema kojem putenom nagnuću, treba 
da stvorim zaključak o predloženoj stvari. 


183 Šesta točka. Nakon takva izbora ili razmatranja treba da 
se onaj tko je to učinio s velikom pomnjom dade na mo- 
litvu pred licem Boga, našega Gospodina, te da mu pri- 
kaže taj izbor, da ga njegovo Božansko Veličanstvo mi- 
lostivo primi i potvrdi ako je to na njegovu veću službu i 
proslavu. 


184 Drugi način zdrava i dobra izbora sastoji se od četiri pra- 
vila 1 od jedne napomene. 
Prvo pravilo jest da ona ljubav koja me potiče i čini da bi- 
ram baš tu stvar treba da siđe odozgo, od Božje ljubavi, 
tako da onaj tko bira osjeti najprije u sebi da je ona veća 
ili manja ljubav prema stvari koju bira jedino zbog nje- 
gova Stvoritelja i Gospodina. 


185 Drugo pravilo. Predočit ću sebi čovjeka kojega nisam ni- 
kada vidio ni poznao i, želeći mu svaku savršenost, pro- 
mislit ću što bih mu svjetovao da učini i da odabere za 
veću slavu Boga i našega Gospodina i na veće usavršenje 
svoje duše: pa čineći i sam tako, držat ću se pravila što ga 
dajem drugome. 


186 Treće pravilo. Kao da mi je kucnuo zadnji čas, promislit 
ću kojega oblika i mjere želio bih tada da sam se držao u 
načinu sadašnjeg izbora i, ravnajući se po tom, udesit ću 
u svemu svoju odluku. 

187 Četvrto pravilo. Gledajući i ispitujući kako će mi biti na 
Sudnji dan, razmislit ću kako bih onda želio da sam oba- 
vio taj izbor odnosne stvari pa ću se sada držati pravila 
kojega bih tad želio da sam se držao, kako bi me onaj čas 
zatekao u potpunu veselju i zadovoljstvu. 

188 Držeći se navedenih pravila, a za moje vječno spasenje i 
pokoj, izvršit ću izbor te ću ga prikazati Bogu, našemu 
Gospodinu, prema šestoj točki prvoga načina po kome se 
obavlja izbor. 

189 Kako ću popraviti i preurediti svoj vlastiti život i stalež. 
Treba znati: za one koji su u nekoj crkvenoj časti ili u že- 
nidbenom staležu (obilovali oni vremenitim dobrima ili 
ne), ako nemaju bilo zgode bilo sasvim spremne volje da 
obave izbor o stvarima koje potpadaju pod promjenjiv iz- 
bor, vrlo je korisno ako im se mjesto izbora dade oblik i 
način kako da preurede i poprave život i svoj poseban 
stalež: naime tako da svoj postanak, život i stalež stave 
na hvalu i na proslavu Boga, našega Gospodina, i na spa- 
senje svoje vlastite duše. A da do te svrhe dođe i da je po- 
stigne, treba takav čovjek mnogo razmišljati i umovati, s 
pomoću vježbi i načina izbora kako je protumačeno: koli- 
ku kuću i obitelj treba imati, kako treba njome upravljati 
i ravnati, kako je poučavati riječju i primjerom. Tako i u 
pogledu svoga imetka: koliko mora upotrijebiti za obitelj 
i za svoju kuću, a koliko treba da razdijeli među siroma- 
he i u druge pobožne svrhe; ni u čemu ne ištući i ne tra- 
žeći drugo, nego u svemu i nada sve veću hvalu i prosla- 
vu Boga, našega Gospodina. Svatko neka, naime, pamti 
da će u svim duhovnim stvarima toliko napredovati koli- 
ko se bude odrekao ljubavi prema samome sebi, svoje vla- 
stite volje i koristi. 


Treći tjedan 


Da molim ono što hoću, 

a pripada razmatranju muke, 

da molim za bol s Kristom punim boli, 

slom sa slomljenim Kristom, 

suze i unutarnje muke 

zbog tolike muke koju je Krist podnio za mene. 


[Treći tjedan, br. 203] 


Posljednja večera 


190 Prvo razmatranje o ponoći, o tome kako je Krist, naš Go- 

spodin, putovao od Betanije prema Jeruzalemu uključivo 
do posljednje večere (vidi Otajstva, br. [289)). Sadržava 
pripravnu molitvu, tri predvježbe, šest točaka i jedan raz- 
govor. 


Pripravna molitva kao obično. 


Prva je predvježba da sebi dozovem u pamet događaj, to 
jest ovdje kako je Krist, naš Gospodin, iz Betanije poslao 
dvojicu učenika u Jeruzalem da priprave večeru, a poslije 
je i sam došao onamo s ostalim učenicima, i kako im je, 
pošto je blagovao vazmeno janje i pošto je večerao, oprao 
noge, kako je učenicima dao svoje presveto Tijelo i dra- 
gocjenu Krv te im izrekao govor, pošto je Juda izašao da 
proda svoga Gospodina. 


Druga je predvježba mjesta: ovdje ću promatrati put od 
Betanije do Jeruzalema, da li je širok ili uzak, ravan itd. 
Isto ću tako gledati dvoranu za večeru, je li velika ili 
malena, ovakva ili onakva. 


Treća je predvježba da molim ono što hoću. To će ovdje 
biti bol, tuga i stid, jer poradi mojih grijeha ide Gospodin 
u muku. 

194 U prvoj točki gledat ću osobe kod večere i, primjenjujući 
to na sebe, nastojat ću da se njima što više okoristim. 


U drugoj točki slušat ću što govore pa ću isto tako nasto- 
jati da se tim okoristim. 


U trećoj točki motrit ću što rade i ubrat ću koji plod. 


195 U četvrtoj točki treba promatrati što Krist, naš Gospo- 
din, trpi u svom čovještvu, ili što želi trpjeti, već prema 
odsjeku muke koji netko upravo razmatra; i tu ću početi 
s velikim nastojanjem da se silim na sućut, na žalost i na 
plač. Tako ću nastojati i u drugim, sljedećim točkama. 


196 U petoj točki promatrat ću kako se Božanstvo krije, tj. 
kako bi moglo satrti svoje neprijatelje, a toga ne čini, već 
pušta da presveto čovještvo trpi tako grozne muke. 


197 U šestoj točki razmotrit ću kako sve to trpi zbog mojih 
grijeha itd. i što moram ja činiti i trpjeti za nj. 

198 Završit ću razgovorom s Kristom, našim Gospodinom, a 
naposljetku ću izmoliti Oče naš. 


199 Treba napomenuti kako je prije, bar djelomice, protuma- 
čeno da u razgovorima moramo misli i prošnje prilagoditi 
prema predloženom predmetu, tj. prema tome nalazim li 
se u kušnji ili u utjehi i prema tome želim li postići ovu ili 
onu krepost, prema tome želim li trpjeti ili se radovati 
zbog stvari o kojoj razmišljam. Napokon ću moliti ono 
što u pojedinim slučajevima osobito želim postići. I na taj 
način može se imati samo jedan razgovor s Kristom, na- 
šim Gospodinom, ili ako nas na to potiče predmet ili po- 
božnost, mogu biti tri razgovora: jedan s Majkom, drugi 
sa Sinom, a treći s Ocem, u onom obliku kako je rečeno u 
drugom tjednu u razmatranju o dvjema zastavama s na- 
pomenom koja je dana nakon razmatranja o tri skupine 
ljudi. 

Muka Isusova 


Drugo razmatranje — rano ujutro, bit će o događajima 
nakon posljednje večere, uključivo do onih u vrtu. 
Pripravna molitva kao obično. 


Prva je predvježba događaj, kako je, naime, Krist, naš 
Gospodin, sa svojih jedanaest učenika sišao s brda Siona, 
gdje je večerao, u dolinu Jozafat, ostavivši osmoricu od 
njih na jednoj strani doline, a ostalu trojicu u jednom di- 
jelu vrta i, davši se na molitvu, znojio se znojem kao kap- 
ljama krvi. A pošto se tri puta pomolio Ocu te tri svoja 
učenika probudio iza sna i pošto su na njegov glas nepri- 
jatelji popadali na zemlju, Juda mu dao cjelov, a Petar je 
odsjekao Malhu uho, koje je Krist stavio na prijašnje mje- 
sto, i pošto su ga zgrabili kao kakva zločinca, vuku ga do- 
lje dolinom, a onda uzbrdice do Anine kuće. 


Druga je predvježba da vidim mjesto; ovdje ću gledati put 
s brda Siona u dolinu Jozafat, a isto tako i vrt: da li je ši- 
rok, da li je dug, ovakav ili onakav. 


Treća je predvježba da molim ono što hoću, a pripada 
razmatranju muke da molim za bol s Kristom punim bo- 
li, slom sa slomljenim Kristom, suze i unutarnje muke 
zbog tolike muke koju je Krist podnio za mene. 


U tom drugom razmatranju poslije pripravne molitve i 
poslije triju već spomenutih predvježbi, postupat će se na 
isti način po točkama i održati razgovor kao što je to bilo 
u prvom razmatranju o posljednjoj večeri. U vrijeme pak 
mise i večernje bit će dva ponavljanja o prvom i o drugom 
razmatranju, a onda poslije večere bit će primjena osjeti- 
la na oba gore spomenuta razmatranja, uvijek s priprav- 
nom molitvom i s tri predvježbe na početku, prema pred- 
metu, na isti način kao što je rečeno i protumačeno u 
drugom tjednu. 

205 Prema svojoj dobi, raspoloženju i zdravlju egzercitant će 
obaviti svaki dan ovih pet vježbi ili manje. 

206 U tom trećem tjednu izmijenit će se djelomice druga i še- 
sta dodatna uputa. Druga će biti da sebi, tek što se pro- 
budim, dozovem u pamet kamo i na što idem, pa sređu- 
jući pomalo razmatranje koje želim obaviti, kakvo već 
bude otajstvo, nastojat ću, ustajući i oblačeći se, probudi- 
ti u sebi čuvstvo žalosti i boli nad tolikom boli i mukom 
Krista, našega Gospodina. 

Šesta dodatna uputa će se promijeniti time da ne nas- 
tojim dozivati sebi u pamet ugodne misli, pa bile one do- 
bre i svete, kao što su uskrsnuće i rajska slava; nego ću 
se radije poticati na bol, i na žalost, i na poraženost, ba- 
veći se često mišlju o mukama, o naporu i o boli Krista, 
našega Gospodina, što ih je podnio od časa svoga rođenja 
pa sve do otajstva svoje muke koje ovaj čas razmatram. 


207 Posebno ispitivanje savjesti o vježbama i o ovim dodaci- 
ma obavit će se onako kao što je bilo i u prijašnjem tjed- 
nu. 


208 Drugi dan. O ponoći će biti razmatranje o onome što se 
dogodilo od vrta pa uključivo do Anine kuće (vidi Otaj- 
stva Isusa Krista, našega Gospodina, br. [291]), a u zoru 
od Anine kuće uključivo do Kajfine kuće [292]. Zatim sli- 
jede dva ponavljanja i primjena osjetila na način kao što 
je već rečeno. 

Treći dan. O ponoći, od kuće Kajfine uključivo do Pi- 
lata (vidi Otajstva, br. [293]); a u zoru od Pilata uključivo 
do Heroda [294]; zatim obična ponavljanja i primjena os- 
jetila, na isti način kao što je već rečeno. 

Četvrti dan. O ponoći, od Heroda do Pilata (ista Otaj- 
stva, br. [295)); to razmatranje seže do polovice otajstva 
u Pilatovoj kući; u vježbi pak koja će biti ujutro, ostala 
otajstva u istoj kući. Slijede ponavljanja i primjena osjetila. 

Peti dan. O ponoći, od Pilatove kuće pa sve do raspe- 
ća na križ (vidi Otajstva, br. [296)); a ujutro od raspeća 

na križ pa sve dok Isus nije izdahnuo [297]. Slijede obič- 
na ponavljanja i primjena osjetila. 

Šesti dan. O ponoći skidanje s križa, uključivo do gro- 
ba (vidi Otajstva, br. [298]); ujutro uključivo od groba do 
kuće u koju se naša Gospa zaklonila pošto je njezin Sin 
bio pokopan. 

Sedmi dan. Razmatranje cijele muke zajedno o pono- 
ći i u zoru. Namjesto dvaju ponavljanja i primjene osje- 
tila razmatrat ću cijeli taj dan, što češće budem mogao, 
kako je presveto Tijelo Krista, našega Gospodina, ostalo 
rastavljeno i odijeljeno od duše, te gdje je i kako je poko- 
pano. Isto tako ću razmatrati osamljenost naše Gospe u 
tolikoj boli i duševnoj potištenosti te na kraju, s druge 
strane, osamljenost učenika. 


209 Napomena. Tko se hoće dulje zadržati kod Isusove muke, 
neka u svakom razmatranju uzme manje otajstava; u pr- 
vom, naime, razmatranju samo večeru, u drugom pranje 
nogu, u trećem ustanovu Presvetog sakramenta, u četvr- 
tom govor što ga je Krist pri tom izrekao; pa tako i kod 
ostalih razmatranja i otajstava. Isto tako, kad dovrši mu- 
ku, neka uzme polovicu cijele muke za čitav jedan dan, a 
za drugi dan drugu polovicu, za treći dan opet cijelu mu- 
ku. Naprotiv, tko hoće skratiti vrijeme u kome će razma- 
trati muku, neka uzme o ponoći večeru, ujutro vrt, u vri- 
jeme mise Aninu kuću, o večernjici Kajfinu kuću, a za sat 
prije večere Pilatovu kuću. Tako će, izostavivši ponavlja- 
nja i primjenu osjetila, svaki dan imati pet različitih vjež- 
bi, a u svakoj vježbi razmotrit će novo otajstvo Isusove 
muke. I pošto je tako prošao cijelu muku, može drugi dan 
proći cijelu muku najedanput u jednoj vježbi ili u više 
njih, kako već misli da će se time moći bolje okoristiti. 


60 Duhovne vježbe 


210 Pravila kojih se odsada treba držati pri jelu: 


Prvo je pravilo da se od kruha treba manje uzdržavati jer 
to nije hrana kod koje bi se tek toliko pretvarao u pohle- 
pu ili kod koje bi nas snalazila napast kao kod druge hra- 
ne. 


211 Drugo pravilo. Kod pića čini se da je uzdržljivost više na 
mjestu negoli pri blagovanju kruha; stoga valja dobro 
promisliti koja je korist ako se uzme, a koja je šteta ako 
se ostavi. 


212 Treće pravilo. U pogledu ostalih jela treba održavati što 
veću i što potpuniju uzdržljivost jer je tu tek ne samo 
skloniji na neumjerenost, već je i napast jača. Stoga se 
uzdržljivost u jelu, da izbjegnemo neurednosti, može ob- 
državati na dva načina: jedan je da se priučimo na jedno- 
stavnija jela, a drugi da finija uzmemo u maloj mjeri. 


213 Četvrto pravilo. Pazeći da ne padne u kakvu bolest, što 
čovjek sebi više uskrati od hrane koja mu pripada, to će 
prije doći do prave sredine koje se treba držati pri jelu i 
pri pilu, i to s dva razloga: jer, prvo, podupirući se tako i 
pripravljajući sama sebe više puta će doživjeti veća unu- 
tarnja prosvjetljenja, utjehu i božanska nadahnuća, a to 
će mu otkriti mjeru koja mu priliči; drugo, ako ta osoba 
pri takvoj uzdržljivosti opazi da nema ni toliko tjelesne 
snage, a ni pravog raspoloženja za duhovne vježbe, lako 
će onda doći do toga da prosudi što joj je primjerenije da 
bi uzdržala svoje zdravlje. 


214 Peto pravilo. Dok netko jede, neka sebi predoči kao da 
gleda Krista, našega Gospodina, gdje blaguje sa svojim 
učenicima, kako pije, i kako podiže oči, i kako govori, pa 
neka nastoji da ga u tom nasljeduje i to tako da se razum 
više pozabavi promatranjem našega Gospodina, a manje 
uzdržavanjem svoga tijela pa će tako doći do većeg sklada 
i reda po kome treba da se vlada i da sobom upravlja. 

215 Šesto pravilo. Drugi put, dok jede, može misliti na nešto 
drugo: na život svetaca, ili na drugi koji pobožan pred- 
met, ili na koji duhovni posao koji mu je obaviti; tako za- 
bavljen oćutjet će, naime, manje naslade i užitka u tjele- 
snoj hrani. 


216 Sedmo pravilo. Nadasve neka se čuva da mu duh ne bu- 
de posve kao zaokupljen onim što jede, niti da se pri jelu 
s pohlepe odviše žuri, već da bude svoj gospodar ne samo 
u načinu kako jede nego i u mjeri koliko jede. 


217 Osmo pravilo. Da se otrese neurednosti, vrlo će dobro 
biti ako poslije objeda ili večere ili u koje drugo doba, kad 
ne osjeća potrebu hrane, sam sebi odredi za sljedeći objed 
ili večeru, i tako redovito dan na dan, stalnu mjeru jela, 
koju neće prekoračiti ni u kojem slučaju pohlepe ili na- 
pasti. Štoviše, da bi što bolje svladao svaku neurednu po- 
hlepu za hranom, kao i svaku napast neprijatelja, ako bi 
osjetio napast da jede više, neka uzme još manje. 


Četvrti tjedan 


Uzmi, Gospodine, i primi 

svu moju slobodu 

moju pamet, moj razum 

i svu moju volju, 

sve što imam i što posjedujem. 

Ti si mi to dao, 

Tebi, Gospodine, sve vraćam; 

sve je tvoje, 

raspolaži sa svime po svojoj volji. 
Daj mi samo svoju ljubav i milost, 
ito mi je dosta. 


[Četvrti tjedan, br. 234] 


Uskrsli Krist 


218 Prvo promatranje, kako se Krist, naš Gospodin, ukazao 
našoj Gospi. Vidi Otajstva [299]. 
Pripravna molitva kao obično. 


219 Prva je predvježba događaj, kako je poslije Kristove smrti 
na križu, dok je njegovo tijelo ostalo odijeljeno od duše, 
ali s njime uvijek sjedinjeno Božanstvo, njegova blažena 
duša, i ona sjedinjena s Božanstvom, sišla nad pakao i iz- 
bavila odanle duše pravednika i došla k grobu, i kako se 
Isus, uskrsnuvši, ukazao svojoj blaženoj Majci tijelom i 
dušom. 


220 Druga je predvježba predodžba mjesta; ovdje ću vidjeti 
izgled svetoga groba i mjesto ili kuću naše Gospe, razgle- 
davajući njezine pojedine dijelove, a isto tako i njezinu 
sobicu, mjesto za molitvu itd. 


64 Duhovne vježbe 


221 Treća je predvježba da molim ono što hoću; tu ću moliti 
milost da se što življe veselim i uživam u tolikoj slavi i u 
radosti Krista, našega Gospodina. 


222 Prva, druga i treća točka neka budu iste kao obično, kao 
što smo ih imali pri posljednjoj večeri Krista, našega Go- 
spodina. 

223 U četvrtoj ću razmišljati kako se Božanstvo, za koje se či- 
nilo kao da se u muci sakrilo, sada očituje i objavljuje na 
tako čudesan način u presvetom uskrsnuću po svojim is- 
tinskim i presvetim učincima. 


224 U petoj ću gledati službu tješitelja koju vrši Krist, naš 
Gospodin, i usporedit ću to s onim kad prijatelji tješe je- 
dan drugoga. 


225 Završit ću s jednim ili s više razgovora, prema iznesenoj 
građi razmatranja. Na kraju Oče naš. 


226 Napomena. U sljedećim promatranjima neka se u svim 
otajstvima uskrsnuća postupa na način koji će se dalje 
prikazati uključivo sve do uzašašća, upotrebljavajući i ču- 
vajući, uostalom, za cijelog tjedna uskrsnuća isti oblik i 
način kojeg smo se držali tjekom cijelog tjedna muke. Za- 
to će se, prema tom prvom promatranju o uskrsnuću, ude- 
siti predvježbe prema predloženom predmetu; a što se 
tiče broja točaka, neka ih ostane pet, pa i dodaci koji niže 
slijede neka budu isti. Tako će se po načinu tjedna muke 
i u svemu ostalom moći ravnati, u ponavljanjima, u prim- 
jeni osjetila, u skraćivanju ili proširivanju otajstava. 


227 Druga napomena. Ovome četvrtom tjednu dolikuje uopće 
više nego trima pređašnjima da budu četiri vježbe, a ne 
pet. Prva odmah ujutro nakon ustajanja; druga u vrijeme 
mise ili prije objeda umjesto prvog ponavljanja; treća oko 
večernje umjesto drugog ponavljanja; a četvrta prije ve- 
čere, i to primjena osjetila na tri vježbe istoga dana, paze- 

ći i zadržavajući se dulje kod glavnijih dijelova i gdje smo 
osjetili jače pobude i veću duševnu nasladu. 


228 Treća napomena. Premda se kod tih promatranja pred- 
laže određeni broj točaka, kao, na primjer, tri ili pet itd., 
onaj tko razmatra može ih ipak uzeti više ili manje, kako 
mu se već učini boljim. Pri tom će mu vrlo dobro doći ako 
prije samog razmatranja smisli i odredi točke od kojih će 
onda uzeti stalan broj. 


229 U ovom četvrtom tjednu od svih deset dodatnih uputa 
neka se promijeni druga, šesta, sedma i deseta. 

Druga će biti da sebi, tek što se probudim oda sna, 
odmah predočim razmatranje što ću ga obaviti, želeći se 
veseliti i radovati tolikom veselju i radosti Krista, našega 
Gospodina. 

Šesta, da sebi dozovem u pamet i mislim na stvari ko- 
je pobuđuju ugodnost, veselje i duhovnu radost, kao što 
je pomisao na nebesku slavu. 

Sedma, da se poslužim svjetlošću i udobnostima vre- 
mena kao, na primjer, osvježenjem u doba proljeća ili lje- 
ta, a zimi suncem i toplinom, koliko duša misli ili naslu- 
ćuje da joj može koristiti da bi se tako obradovala u svom 
Stvoritelju i Otkupitelju. 

Deseta, mjesto pokorničkih djela neka pazi na umje- 
renost i na pravu mjeru u svemu, osim ako je doba posta 
i nemrsa što ih Crkva zapovijeda jer se oni uvijek moraju 
obdržavati ako netko nije opravdano spriječen. 


66 Duhovne vježbe 


230 Razmatranje kako da postignemo ljubav 


Prije svega, dobro je imati na pameti dvoje: 

Prvo: ljubav treba iskazivati više u djelima nego u riječima. 
231 Drugo: ljubav se sastoji u obostranom priopćavanju, tj. da 

ljubitelj daje i dijeli s ljubljenim ono što ima ili od onog 

što ima ili što može; a tako opet i ljubljeni ljubitelju. Ako, 

dakle, jedan posjeduje znanje, daje ga onome koji toga 

nema. To vrijedi i za časti, i za bogatstvo, i tako sve jedan 

drugome naizmjence. 

Pripravna molitva kao obično. 


232 Prva je predvježba predodžba mjesta, to jest da vidim se- 
be gdje stojim pred Bogom, našim Gospodinom, pred an- 
đelima i svecima, koji me zagovaraju. 


233 Druga je da molim ono što želim; tu ću moliti za unutar- 
nju spoznaju tolikih dobročinstava što sam ih primio od 
Boga da ih u zahvalnosti potpuno priznam te uzmognem 
u svemu uzvratiti tu ljubav i služiti njegovu Božanskom 
Veličanstvu. 


234 Prva je točka da sebi u pamet dozovem primljena dobro- 
činstva stvaranja, otkupljenja i posebnih darova, motreći 
s dubokim čuvstvom koliko je za mene učinio Bog, naš 
Gospodin, i koliko mi je dao od onoga što ima, pa kako 
još isti Gospodin želi samoga sebe dati meni koliko može 
po svojoj Božanskoj odluci. A to ću primijeniti na samoga 
sebe i promisliti što li sve od mene traže razum i pravda 
da ja sa svoje strane prinesem i dam njegovu Božanskom 
Veličanstvu, naime sve svoje i samoga sebe s time, kao 
kad tko daruje nešto baš od srca: 

Uzmi, Gospodine, i primi svu moju slobodu, moju pa- 
met, moj razum i svu moju volju, sve što imam i što pos- 
jedujem: ti si mi to dao, tebi, Gospodine, sve vraćam; sve 
je tvoje, raspolaži sa svime po svojoj volji. Daj mi samo 
svoju ljubav i milost, i to mi je dosta. 


Četvrti tjedan 67 


235 Druga je da motrim kako Bog stanuje u stvorenjima: u 
počelima dajući im bivanje, u biljkama dajući im život, u 
životinjama dajući im osjećanje, u ljudima dajući im ra- 
zumijevanje. Tako i u meni, dajući mi da postojim, živim, 
osjećam i mislim. Isto me je tako učinio svojim hramom, 
stvorivši me na sliku i priliku svoga Božanskog Veličan- 
stva. Po tom ću to opet primijeniti na sebe, na način ka- 
ko je rečeno u prvoj točki ili inače, kako budem smatrao 
da je bolje. Tako valja postupati pri svakoj sljedećoj točki. 


236 Treća točka. Promislit ću kako Bog djeluje i čini za mene 
u svim stvorenjima koja su na licu zemlje, to jest vlada se 
kao kakav radnik, tako, na primjer, na nebesima, u poče- 
lima, u biljkama, u plodovima, u stadima itd., dajući im 
bivanje, uzdržavanje, življenje, osjećanje itd. Zatim ću to 
primijeniti na samoga sebe. 


237 Četvrta točka. Gledat ću kako sva dobra i svi darovi do- 
laze odozgo; tako, na primjer, moja ograničena moć do- 
lazi od one najviše i neizmjerne ondje gore; tako i pravda 
i dobrota, pobožnost, milosrđe itd., kao što od sunca do- 
laze zrake, iz izvora vode itd. Onda ću završiti primje- 
nom na sebe, kao što je gore rečeno. 

Zaključit ću razgovorom i molitvom Oče naš. 


238 


239 


240 


241 


Duhovne upute 


Tri načina obavljanja molitve 

Prvi način: ispit savjesti 

Najprije o zapovijedima. Prvi je način moljenja o deset 
zapovijedi, o sedam glavnih grijeha, o trima duševnim mo- 
ćima i o pet osjetila. Taj način moljenja ima više zadatak 
da poda oblik, način i vježbe kako da se duša pripravi i 
njima okoristi pa da joj molitva bude Bogu ugodna, nego- 
li da joj da oblik i način molitve. 

Prije svtako,ega, neka se nađe prikladna zamjena drugoj 
dodatnoj uputi drugog tjedna, naime, prije nego što poč- 
nem moliti, treba da duh malo otpočine, pa da sjedeći ili 
hodajući, kako već bude više odgovaralo, promislim kamo 
idem i zašto. Tom istom dodatnom uputom poslužit će- 
mo se na početku svakoga načina moljenja. 


Nakon toga dolazi koja pripravna molitva, na primjer da 
molim Boga, našega Gospodina, za milost da mogu spo- 
znati u čemu sam se ogriješio o tih deset zapovijedi; isto 
tako da ištem milost i pomoć kako bih se unaprijed po- 
pravio, moleći za potpuno razumijevanje zapovijedi, kako 
bih mogao bolje ih obdržavati, a na veću hvalu i proslavu 
njegova Božanskog Veličanstva. 


Prvi je način moljenja u tome da kod prve zapovijedi raz- 
mišljam i ispitujem kako sam je obdržavao i u čemu sam 
pogriješio, držeći se pravila da se zaustavim pri tom raz- 
matranju onoliko koliko bi trebalo da tri puta izmolim 
Oče naš i Zdravo Marijo. I ako u tom vremenu nađem 
svoje pogreške, molit ću oproštenje i pomilovanje radi 
njih i izgovorit ću jedan Oče naš. Tako neka se postupa 
pri svakoj od deset zapovijedi Božjih. 


70 Duhovne vježbe 


242 Napomena. Kad čovjek tako razmišlja o nekoj zapovijedi 
pa nađe da je nikako ne običava prestupiti, nije nužno da 
se kod nje tako dugo zadrži. Nego, otkrije li na sebi da se 
o koju zapovijed više ili manje ogrješuje, onda se treba 
duže ili kraće zaustaviti pri razmišljanju i ispitivanju sa- 
ma sebe. Tako neka učini i kod sedam glavnih grijeha. 

243 Dovršivši rečeno razmišljanje o svim zapovijedima, gdje 
sam se priznao krivcem pred Bogom i zaprosio milost i 
pomoć da se ubuduće popravim, završit ću razgovorom s 
Bogom, našim Gospodinom, prema predloženom pred- 
metu. 


244 Drugo, o sedam glavnih grijeha. Kod sedam glavnih gri- 
jeha nakon dodatka slijedi pripravna molitva na već spo- 
menuti način, s jedinom promjenom što se ovdje radi o 
grijesima koje valja izbjegavati, a prije se radilo o zapo- 
vijedima koje valja obdržavati. Što se tiče reda, pravila i 
razgovora, neka bude isto kao gore. 


245 Da bismo bolje spoznali postupke kod sedam glavnih gri- 
jeha, svratimo pozornost na njihove opreke: a da ih što 
bolje izbjegnemo, neka svatko odluči i uznastoji da s po- 
moću svetih vježbi stekne sedam kreposti, oprečnih tim 
grijesima, i da ih sačuva. 


246 Treće, o trima moćima duše. Što se tiče triju moći duše, 
neka se drži isti red i pravilo kao kod zapovijedi, s dodat- 
nom uputom s pripravnom molitvom i s razgovorom. 


247 Četvrto, o pet tjelesnih osjetila. Što se tiče pet tjelesnih 
osjetila, držat će se uvijek isti red, a promijeniti samo 
predmet. 


248 Tko želi da se u upotrebi svojih osjetila povede za Kri- 
stom, našim Gospodinom, neka se u pripravnoj molitvi 
preporuči njegovu Božanskom Veličanstvu i, pošto je raz- 
mišljao o svakom osjetilu napose, neka izmoli jedanput 
Zdravo Marijo ili Oče naš. Ako tko u upotrebi svojih osje- 

tila želi nasljedovati našu Gospu, neka se u pripravnoj 
molitvi preporuči njoj da mu od svoga Sina i Gospodina 
isprosi milost za to i, pošto je razmišljao o svakom osje- 
tilu napose, neka izmoli Zdravo Mariju. 
Drugi način: razmišljanje 

249 Drugi način moljenja sastoji se u razmatranju o znače- 
nju svake pojedine riječi u molitvi. 

250 Ista dodatna uputa, kakva je bila u prvom načinu mo- 
ljenja, neka bude i u ovom drugom. 


251 Pripravna molitva bit će primjerena osobi kojoj se molit- 
va upravlja. 


252 Drugi način moljenja sastoji se u tom da onaj, tko ga želi 
primijeniti, klečeći ili sjedeći, već prema raspoloženju u 
kojem se tko nalazi i prema većoj pobožnosti koja to pra- 
ti, zaklopljenih očiju ili uprtih na jedno mjesto, ne gleda- 
jući ni amo ni tamo, rekne »Oče«, pa ostane u razmišlja- 
nju o toj riječi tako dugo dokle god nalazi različitih zna- 
čenja, različitih usporedbi, slasti i utjehe promatrajući 
ono što pripada toj riječi. Isto tako neka postupa kod sva- 
ke riječi molitve Oče naš ili neke druge molitve koju želi 
na taj način moliti. 

253 Prvo je pravilo da onaj tko na spomenuti način moli os- 
tane jedan sat kod cijele molitve Oče naš; na kraju će iz- 
moliti na običan način Zdravo Marijo, Vjerovanje, Dušo 
Kristova i Zdravo Kraljice. 


254 Drugo pravilo. Ako onaj koji tako razmatra molitvu Oče 
naš u jednoj ili u dvije riječi nađe obilno gradiva za raz- 
mišljanje, kao i slasti i utjehe, neka ne nastoji poći dalje 
makar i cijeli sat proveo u onom što je našao. A kada taj 
sat završi, izmolit će na uobičajen način ostali dio molit- 
ve Oče naš. 

255 Treće pravilo. Pošto je kod jedne ili kod dviju riječi mo- 
litve Oče naš proveo čitav sat, drugi dan, kad se vrati na 
istu molitvu, izgovorit će jednu ili dvije od gore spomenu- 
tih riječi na uobičajen način, a onda će kod riječi koja sli- 
jedi odmah nakon nje započeti razmatranje, kako je reče- 
no u drugom pravilu. 


256 Napomena. Završivši tako Oče naš za jedan ili u više da- 
na, treba učiniti isto s Anđeoskim pozdravom, a poslije i 
s drugim molitvama tako da se neko vrijeme neprestano 
vježbamo u kojoj od njih. 


257 Druga napomena. Nakon dovršene molitve obratit ćemo 
se osobi kojoj smo upravili molitvu pa ćemo je s nekoliko 
riječi zamoliti za one kreposti i milosti za koje osjećamo 
da ih osobito trebamo. 


Treći način: ritmička molitva 

258 Treći način moljenja jest po mjerilu, ili po broju, ili po taktu. 
Dodatna uputa je ista kao što je bila u prvom i u drugom 
načinu moljenja. 


Pripravna molitva bit će kao u drugom načinu molitve. 


Treći način moljenja sastoji se u tom da se sa svakim da- 
hom — udahom odnosno izdahom — misleno moli i pri 
tom izgovara po jedna riječ molitve Oče naš ili koje druge 
molitve tako da između jednog i drugog daha izgovaramo 
samo jednu riječ, a u razdoblju od jednog udaha do dru- 
goga da pazimo osobito na značenje one riječi, ili na 0s0- 
bu kojoj se molimo, ili na vlastitu niskost, ili na razliku 
između tolike visosti one osobe i tolike svoje niskosti. Na 
isti način i po istom pravilu postupat će se kod ostalih ri- 
ječi molitve Oče naš, druge pak molitve, kao što su Zdra- 
vo Marijo, Dušo Kristova, Vjerovanje i Zdravo Kraljice, 
izgovorit ćemo na uobičajen način. 

259 Prvo pravilo. Drugi dan ili u drugi sat, kad bude tko htio 
moliti, neka izmoli Zdravo Marijo ovako po mjerilu, a 
druge molitve kao obično. Tako neka dosljedno učini i 
kod ostalih. 


260 Drugo pravilo. Tko se želi dulje zadržati pri moljenju po 
mjerilu, može tako izmoliti sve navedene molitve ili samo 
jedan njihov dio, držeći se pri disanju istoga reda po mje- 
rilu, kako je protumačeno. 


14 Duhovne vježbe 


Otajstva Kristova života 


261 Otajstva života Krista, našega Gospodina 

Treba napomenuti da su u svim otajstvima koja slije- 
de sve riječi koje su stavljene u navodnike uzete doslovce 
iz samoga Evanđelja, a one druge nisu. Radi veće lakoće 
u razmišljanju i promatranju, otajstva su većinom podije- 
ljena na tri točke. 

262 O navještenju našoj Gospi piše sveti Luka u 1,26—38. 

Prva je točka kako je anđeo Gabrijel pozdravio Blaže- 
nu Djevicu Mariju te joj navijestio začeće Krista, našega 
Gospodina: »Ušavši anđeo k njoj reče: 'Zdravo, milosti 
puna... Evo, začet ćeš i rodit ćeš sina'.« 

Druga točka: Anđeo potvrđuje što je rekao Gospi te 
joj javlja začeće sv. Ivana Krstitelja govoreći: »I tvoja je 
rođakinja Elizabeta začela sina u svojoj starosti.« 

Treća točka: Naša Gospa odgovori anđelu: »Evo služ- 
benice Gospodnje, neka mi bude po tvojoj riječi.« 


263 O pohodu naše Gospe Elizabeti govori sv. Luka u 1,39—56. 

1. Kad je naša Gospa došla Elizabeti u pohode, sveti 
Ivan Krstitelj u utrobi svoje majke oćuti Gospin pohod: 
»Kad je Elizabeta čula Marijin pozdrav, zaigra dijete u 
njezinoj utrobi. I Elizabeta se napuni Duhom Svetim i 
usklikne jakim glasom: Blagoslovljena ti među ženama i 
blagoslovljen plod utrobe tvoje!« 

2. Blažena Djevica zapjeva pjesan, govoreći: »Neka 
veliča moja duša Gospodina.« 

3. »Marija osta s njome oko tri mjeseca i vrati se svo- 
joj kući.« 

264 O rođenju Krista, našega Gospodina, govori sveti Luka u 
21-14. 

1. Blažena Djevica i njezin zaručnik sv. Josip polaze 
iz Nazareta u Betlehem. »Josip iz Galileje pođe sa svojom 
zaručenom ženom Marijom, koja je bila trudna, u Betle- 
hem, da očituje pokornost caru.« 

2. »I rodi sina svoga prvorođenca i povi ga u pelenice i 
položi u jasle.« 

3. »I najednom postade s anđelom mnoštvo nebeske 
vojske, koja je hvalila Boga riječima: Slava na visini Bo- 
gu.« 

265 O pastirima piše sveti Luka u 2,8—20. 

1. Rođenje Krista, našega Gospodina, objavio je pasti- 
rima anđeo: »Javljam vam veliku radost... jer vam se da- 
nas rodio Spasitelj.« 

2. Pastiri idu u Betlehem. »Pođu žurno i nađu Mariju 
i Josipa i Djetešce gdje leži u jaslama.« 

3. »I pastiri se vratiše slaveći Boga.« 


266 O obrezanju piše sveti Luka u 2,21. 

1. Obrezaše Dijete Isusa. 

2. »Nadjenuše mu ime Isus, kako ga je anđeo bio 
nazvao prije negoli se u utrobi zače.« 

3. Vratiše Dijete njegovoj Majci, kojoj se sažali radi 
prolivene krvi njezina Sina. 

267 O svetim trima Kraljevima piše sveti Matej u 2,1-12. 

1. Tri kralja mudraca, vođeni zvijezdom, dođoše da se 
poklone Isusu, govoreći: »Vidjeli smo na Istoku njegovu 
zvijezdu i došli smo mu se pokloniti.« 

2. »Padoše ničice i pokloniše mu se. I otvoriše svoje 
blago i priniješe mu darove: zlato, tamjan i smirnu.« 

3. »I primivši u snu zapovijed da se ne vraćaju k He- 
rodu, vratiše se drugim putem u svoju zemlju.« 


268 O očišćenju naše Gospe i o prikazanju Djeteta Isusa piše 
sveti Luka u 2,22—39. 
1. Dijete Isusa doniješe u hram da bude prikazan Go- 
spodinu kao prvenac, te za nj prinose žrtvu: »dvije grlice 
ili dva golubića.« 
2. Šimun dođe u hram i »uze ga u naručje« i reče: 
»Gospodine, sada u miru otpuštaš svoga slugu...« 

3. Ana »dođe upravo u taj čas i slavljaše Gospodina i 
govoraše svima koji su čekali otkupljenje Izraela. « 


269 O bijegu u Egipat piše sveti Matej u 2,13- 18. 

1. Herod je htio pogubiti Dijete Isusa pa tako ubi ne- 
vinu dječicu; a prije njihove smrti opomenu anđeo Josipa 
neka bježi u Egipat: »Ustani, uzmi Dijete i njegovu Maj- 
ku i bježi u Egipat.« 

2. Pođe put Egipta: »On ustade, uze noću Dijete i nje- 
govu Majku i ode u Egipat.« 

3. »I bijaše ondje do Herodove smrti.« 


270 O tome kako se Krist, naš Gospodin, vratio iz Egipta piše 
sveti Matej u 2,19-23. 
1. Anđeo opominje Josipa da se vrati u Izrael: »Usta- 
ni i uzmi Dijete i njegovu Majku i idi u izraelsku zemlju.« 
2. »I on ustade... i dođe u izraelsku zemlju.« 
3. Budući da je u Judeji vladao Arhelaj, Herodov sin, 
povuče se u Nazaret. 


271 O životu Krista, našega Gospodina, od dvanaeste do tride- 
sete godine, piše sveti Luka u 2,51—52. 
1. Bijaše poslušan svojim roditeljima. » Napredovao je 
u mudrosti i u dobi i u milosti.« 
2. Izgleda da se bavio tesarskim zanatom, kako se 
čini da naznačuje sveti Marko u šestom poglavlju: »Nije 
li ovo drvodjelja?« 


272 O dolasku Isusovu u hram kad mu je bilo dvanaest godi- 
na piše sveti Luka u 41—50. 

1. Naš Gospodin Isus u dvanaestoj svojoj godini pođe 
iz Nazareta u Jeruzalem. 

2. Isus, naš Gospodin, ostade u Jeruzalemu, a to nisu 
znali njegovi roditelji. 

3. Poslije tri dana nađoše ga gdje raspravlja u hramu 
te sjedi među učiteljima, a kad ga roditelji upitaše gdje je 
bio, odgovori: »Zar niste znali da moram biti u kući svo- 
jega Oca?« 

273 Kako je Isus bio kršten, piše sveti Matej u 3,13—17. 

1. Pošto se Isus oprostio od svoje blagoslovljene Maj- 
ke, pođe iz Nazareta na rijeku Jordan, gdje je boravio 
sveti Ivan Krstitelj. 

2. Sveti Ivan je krstio Krista, našega Gospodina, a 
kad se htio ispričati, smatrajući se nedostojnim da ga kr- 
sti, reče mu Isus: »Pusti to sada jer nam se tako dolikuje 
da ispunimo svu pravdu.« 

3. Siđe Duh Sveti nad njega i Očev glas s neba svje- 
dočeći: »Ovo je Sin moj ljubljeni koji je po mojoj volji.« 

274 Kako je Isus bio kušan piše sveti Luka u 4,1—13, i Matej 
u 41-11. 

1. Pošto bi kršten, ode u pustinju, gdje je postio četr- 
deset dana i četrdeset noći. 

2. Neprijatelj ga je kušao tri puta: »Tada pristupi k 
njemu napasnik i reče: Ako si Sin Božji, reci da ovo ka- 
menje postane kruhom. Baci se dolje. Dat ću ti sve ovo 
ako padneš i meni se pokloniš.« 

3. »Anđeli su pristupili i služili su mu.« 


275 O pozivanju apostola 

1. Čini se da su sveti Petar i sveti Andrija bili tri puta 
pozvani: 

Prvi put da donekle upoznaju Krista, kao što se to 
razabire iz sv. Ivana u prvom poglavlju. 

Drugi put da se na neki način priključe Isusu u na- 
mjeri da se opet vrate na svoje što su ostavili, kako veli 
sveti Luka u petom poglavlju. 

Treći put da zauvijek slijede Isusa, našega Gospodi- 
na; tako sv. Matej u četvrtom i sv. Marko u prvom pog- 
lavlju. 

2. Pozva Filipa, kako je pisano u prvom poglavlju sve- 
tog Ivana, i Mateja, kako kaže sam sv. Matej u devetom 
poglavlju. 

3. Pozva ostale apostole, no njihova posebnog poziva 
Evanđelje ne spominje. 

Osim toga, valja promotriti ovo troje: 

Prvo, kako su apostoli bili neuki i niska roda. 

Drugo, dostojanstvo na koje su bili tako ljubezno po- 
zvani. 

Treće, darove i milosti kojima su bili uzdignuti nad 
sve oce Novoga i Staroga zavjeta. 


276 O prvom čudu na svadbi u Kani Galilejskoj piše sv. Ivan 


21-11. 

1. Krist, naš Gospodin, bio je sa svojim učenicima 
pozvan na svadbu. 

2. Majka očituje Sinu da je nestalo vina, govoreći: 
»Nemaju vina«, i naredi slugama: »Učinite što god vam 
rekne!« 

3. Isus pretvori vodu u vino. »I objavi svoju slavu. I 
njegovi učenici povjerovaše u njega.« 


277 Kako je Krist, naš Gospodin, izbacio iz hrama trgovce, pi- 


še sv. Ivan 2,13—22. 

1. Načinivši bič od užeta, izagna iz hrama sve one koji 
su prodavali. 

2. Prevrnuo je stolove i prosuo novce bogatih mjenja- 
ča koji bijahu u hramu. 

3. Siromasima koji su prodavali golubove reče blago: 
»Nosite to odavle i ne činite od kuće Oca moga trgovačku 
kuću!« 


278 O govoru što ga je Krist održao na gori piše sv. Matej u 


5,1-48 

1. Svojim milim učenicima govori o osam blažensta- 
va: »Blago siromašnima u duhu, krotkima, milosrdnima, 
žalosnima, koji su gladni i žedni pravde, čistima u srcu, 
mirotvorcima i progonjenima. « 

2. Opominje ih da dobro upotrijebe svoje darove: »Ta- 
ko neka se svijetli vaše svjetlo pred ljudima da vide vaša 
dobra djela i da slave vašega nebeskog Oca.« 

3. Pokazuje kako nije došao da ukine zakon, nego da 
ga ispuni, tumačeći zapovijed koja zabranjuje ubojstvo, 

blud, krivu zakletvu, a nalaže ljubav prema neprijatelji- 
ma. »Ali kažem vam: Ljubite neprijatelje svoje; dobro či- 
nite onima koji vas mrze.« 


279 Kako je Krist utišao oluju na moru, piše sv. Matej u 
8,23—27. 

1. Dok je Krist, naš Gospodin, spavao na moru, nasta 
silna oluja. 

2. Njegovi učenici, uplašeni, probudiše ga; a on ih ukori 
zbog male vjere koju pokazaše, govoreći: »Što se plašite, 
malovjerni?« 

3. Zapovijedi vjetrovima i moru da prestanu; i kad su 
prestali, smiri se more. »A ljudi su se čudili i pitali: "Tko 
je ovaj da ga slušaju i vjetrovi i more?'« 


280 Kako je Krist išao po moru, piše sv. Matej u 14,22— 23. 

1. Kad je Krist, naš Gospodin, bio na gori, zapovijedi 
učenicima da uđu u lađicu; i otpustivši mnoštvo, započe 
moliti sam. 

2. Valovi su bacali lađicu, a Isus dođe do nje hodajući 
po moru. Učenici su pak mislili da je sablast. 

3. Pošto im kaza Isus: »Ja sam, ne bojte se!«, dođe na 
zapovijed njegovu Petar k njemu hodajući po vodi, no 
kad je počeo sumnjati, stade se topiti; ali ga Krist, naš 
Gospodin, izbavi i prekori zbog njegove malovjernosti. I 
kad je on ušao u lađicu, prestade vjetar. 


281 Kako su apostoli bili odaslani da propovijedaju, piše sv. 
Matej u 10,116. 

1. Krist zove k sebi svoje ljubljene apostole te im daje 
vlast da izgone đavle iz ljudskih tjelesa i da liječe sve bo- 
lesti. 

2. Uči ih mudrosti i strpljivosti: »Evo, ja vas šaljem 
kao ovce među vukove. Zato budite mudri kao zmije, a 
bezazleni kao golubovi.« 

3. Predade im način kako će ići: »Ne uzimajte sa so- 
bom ni zlata ni srebra. Zabadava ste dobili, zabadava daj- 

te.« Dao im je građu što da propovijedaju: »Idući propovi- 
jedajte i kazujte: 'Približilo se nebesko kraljevstvo'.« 
O Magdaleninu obraćenju piše sv. Luka u 7,36—50. 

1. Ulazi Magdalena gdje je Krist sjedio za stolom u 
farizejevoj kući i nosi posudicu od alabastra, punu po- 
masti. 

2. Stojeći iza Gospodina, do njegovih nogu, poče ih 
suzama kvasiti i kosom svoje glave otirati; i cjelivala mu 
je noge i mazala ih pomašću. 

3. Kad je farizej okrivio Magdalenu, uzeo ju je Krist u 
obranu govoreći: »Praštaju joj se mnogi grijesi jer je 
mnogo ljubila. A ženi reče: spasila te je tvoja vjera. Idi u 
miru!« 


Kako je Krist, naš Gospodin, nahranio 5.000 ljudi, piše 
sv. Matej u 14,13—21. 

1. Kako je već bilo kasno, zamole učenici Krista neka 
otpusti mnoštvo naroda što je bio s njime. 

2. Krist, naš Gospodin, naloži da mu donesu kruha pa 
da sjednu; i blagoslovi i razlomi te dade učenicima hlje- 
bove, a učenici narodu. 

3. »Svi su jeli i nasitili se i nakupiše još punih dvana- 
est košarica od komada što pretekoše.« 


2B4 O Kristovu preobraženju piše sv. Matej u 17,1—9. 


1. Isus uze sa sobom svoje mile učenike Petra, Jakova 
i Ivana, »i preobrazi se pred njima. I lice mu zasja kao 
sunce, a njegove haljine postadoše bijele kao snijeg.« 

2. Govorio je s Mojsijem i s Ilijom. 

3. Dok je Petar govorio da načine ondje tri sjenice, 
začu se glas s neba, koji je govorio: »Ovo je moj ljubljeni 
Sin, njega slušajte!« Čuvši taj glas, učenici od straha pa- 
doše ničice, a Gospodin naš, Isus, dotakne ih se i reče: 
»Ustanite i ne bojte se! Nikome ne govorite o viđenju dok 
Sin Čovječji ne uskrsne od mrtvih.« 

285 O uskrisenju Lazarovu. Ivan 11,1—45. 

1. Marta i Marija javljaju Isusu, našem Gospodinu, 
bolest Lazarovu, a on, čuvši to, zaostade dva dana da 
čudo bude očitije. 

2. Prije nego će ga uskrisiti, zatraži od jedne i od dru- 
ge da vjeruju, govoreći: »Ja sam uskrsnuće i život. Tko 
vjeruje u mene i ako umre, živjet će.« 

3. Proplakavši nad njim i pomolivši se, uskrisi ga; a 
način kako je uskrisio bila je zapovijed: »Lazare, iziđi na- 
polje! « 

286 O večeri u Betaniji. Matej 26,6— 10. 

1. Gospodin večera u kući Šimuna Gubavoga zajedno 
s Lazarom. 

2. Marija izlijeva pomast na Isusovu glavu. 

3. Juda mrmlja govoreći: »Čemu ta šteta?« A on i 
opet obrani Magdalenu govoreći: »Što smetate toj ženi? 
Ona je prema meni učinila dobro djelo.« 


287 Cvjetna nedjelja. Matej 21,1—17. 

1. Gospodin šalje učenike da dovedu magaricu i ma- 
gare govoreći: »Odriješite ih i dovedite ih meni. Ako vam 
tko štogod rekne, kažite da ih Gospodin treba i odmah će 
ih pustiti.« 

2. Sjedne na magaricu, pokrivenu haljinama apostola. 

3. Izađe narod preda nj, prostirući po putu svoje halji- 
ne i grane s drveća, govoreći: »Hosana, Sinu Davidovu; 
blagoslovljen koji dolazi u ime Gospodnje! Hosana na vi- 
sini!« 

288 O propovijedi u hramu. Luka 19,47-48. 

1. Svaki je dan bio u hramu i naučavao. 

2. Poslije propovijedi vraćao bi se u Betaniju jer nije 
bilo nikoga tko bi ga primio u Jeruzalemu. 


289 O posljednjoj večeri. Matej 26,17—30; Ivan 13,1 —30. 
1. Isus je blagovao vazmeno janje sa svojih dvanaest 
učenika te im prorekao svoju smrt: »Zaista vam kažem, 
jedan će me od vas izdati.« 

2. Oprao je noge svojim učenicima, pa i Judi, počevši 
od svetog Petra, a ovaj, promatrajući veličanstvo Gospo- 
dina i svoju vlastitu niskost, ne htjede pristati, negu reče: 
»Zar da mi ti, Gospodine, pereš noge?« Ali sv. Petar nije 
znao da nam je time htio dati primjer poniznosti pa zato 
Isus reče: »Dao sam vam primjer da tako činite i vi kako 
sam ja učinio vama.« 

3. Ustanovio je Presvetu euharistijsku žrtvu kao naj- 
veći znak svoje ljubavi, govoreći: » Uzmite i jedite.« Posli- 
je večere izađe Juda da proda Krista, našega Gospodina. 


290 O otajstvima što su učinjena poslije večere uključivo do 
vrta. Matej 26,30—46 i Marko 14,26- 42. 

1. Otpjevavši poslije večere himan, iziđe Gospodin na 
Maslinsku goru, a s njim i učenici puni straha. I ostavivši 
osmoricu u vrtu Getsemani, reče: »Sjedite ovdje dok ja 
odem onamo i pomolim se.« 

2. Uzevši za pratioce sv. Petra, sv. Jakova i sv. Ivana, 
Gospodin se pomoli tri puta govoreći: »Oče moj! Ako je 
moguće, neka me mimoiđe ovaj kalež; ali ne kako ja 
hoću, nego kako ti hoćeš!.« I u smrtnoj muci molio se 
dulje. 

3. Toliki ga je strah spopao da je rekao: »Moja je duša 
žalosna do smrti« i tako se obilno krvlju znojio da sv. Lu- 
ka veli: »I znoj mu je bio kao kaplje krvi što su tekle na 
zemlju.« A to već pretpostavlja da mu je odijelo bilo puno 
krvi. 

291 O otajstvima od vrta uključivo do Anine kuće. Matej 26, 
47—70; Luka 22,47—57; Marko 14,43— 68. 

1. Gospodin pušta da ga Juda poljubi i da ga uhvate 
kao razbojnika pa im reče: »Izišli ste na me kao na razboj- 
nika s mačevima i s toljagama da me uhvatite. Svaki dan 
bio sam s vama u hramu i učio i niste me uhvatili.“ A kad 
reče: »Koga tražite?«, neprijatelji popadaše na zemlju. 

2. Sv. Petar rani jednoga slugu poglavara svećenič- 
koga, no Gospodin mu u svojoj krotkosti reče: »Vrati svoj 
mač na njegovo mjesto! «, te iscijeli ranjenog slugu. 

3. Ostavljena od učenika, odvukoše Gospodina k Ani, 
gdje ga sv. Petar, koji ga je izdaleka slijedio, zataji po prvi 
put; a jedan od momaka udari Isusa po obrazu govoreći: 
»Zar tako odgovaraš velikom svećeniku?« 


292 O otajstvima od Anine kuće, uključivo do Kajfine kuće. 
Matej 26,57-75; Marko 14,53—72; Luka 22,54—71; Ivan 
18,24—27. 

1. Isusa dotjeraše svezana od Ane u Kajfinu kuću, 
gdje ga sv. Petar dva puta zataji; a kad ga je Gospodin 
pogledao, ovaj »iziđe napolje i gorko proplaka.« 

2. Cijele te noći ostao je Isus svezan. 

3. Osim toga, ljudi koji su ga držali zarobljena rugali 
su mu se i udarali ga, i pokrivši mu lice, davali su mu 
ćuške po obrazu i pitali: »Proreci, tko je taj koji te je uda- 
rio? I govorili su protiv njega slične psovke.« 


293 O otajstvima od Kajfine kuće, uključivo do Pilatove kuće. 

Matej 27,1-2.11—26; Luka 23,1—5.13—25; Marko 15,1-—15. 

1. Čitavo mnoštvo Židova odvede Isusa k Pilatu, optu- 
žujući ga pred njim: »Ovoga smo našli da buni naš narod 
i zabranjuje caru plaćati porez.« 

2. Pošto ga je Pilat prvi i drugi put preslušao, reče: 
»Ja ne nalazim na njemu nikakve krivice.« 

3. Zapostaviše ga razbojniku Barabi: »Sva svjetina 
povika zajedno: Ne ovoga, nego Barabu.« 


294 Ootajstvima koja su se zbila od Pilatove do Herodove kuće. 
Luka 23,6-11. 

1. Pilat posla Galilejca Isusa k Herodu, četverovlasni- 
ku Galileje. 

2. Herod, radoznao, ispitivao ga je dugo; ali mu on ne 
odgovori ništa premda su ga književnici i svećenici ne- 
prestano optuživali. 

3. Herod ga je prezreo sa svojom vojskom, odjenuvši 
ga u bijelu haljinu. 

295 O otajstvima koja su se zbila od Herodove do Pilatove kuće. 
Matej 27,26—30; Luka 23,11-22; Marko 15,15-—20; Ivan 
19,1-6. 

1. Herod ga pošalje natrag k Pilatu i zbog toga sprija- 
teljiše se Pilat i Herod, koji su prije bili neprijatelji. 

2. Pilat uze Isusa i išiba ga; vojnici pak spletoše vije- 
nac od trnja i staviše mu ga na glavu; i odjenuvši ga u cr- 
venu haljinu, pristupali su k njemu i govorili: Zdravo, 
kralju židovski! I udarali su ga pljuskama.« 

3. Pilat ga izvede napolje pred mnoštvo. »A Isus iziđe 
noseći vijenac od trnja i crvenu haljinu. I reče im Pilat: 
Evo čovjeka!« A kad ga vidješe veliki svećenici, povikaše: 
»Raspni, raspni ga!« 


296 O otajstvima koja su se zbila od Pilatove kuće, uključivo 
do križa. Ivan 19,13—22. 

1. Pilat, sjedeći kao sudac, predade im Isusa da ga ra- 
zapnu, pošto su ga se Židovi odrekli kao kralja govoreći: 
»Mi nemamo kralja, nego cara!« 

2. Isus je nosio svoj križ na svojim ramenima; a kad 
nije mogao dalje nositi, natjeraše Šimuna Cirenca da ga 
nosi za Isusom. 

3. Razapeše ga među dvojicom razbojnika, metnuvši 
ovaj natpis: »Isus Nazarećanin, kralj židovski.« 


297 O otajstvima koja su se zbila na križu. Ivan 19,23—37. 

1. Izrekao je sedam riječi na križu: molio je za one 
koji ga razapeše; oprostio je razbojniku; izručio je sv. Iva- 
na svojoj Majci, a svoju Majku sv. Ivanu; povika iza gla- 
sa: »Žedan sam«, i dadoše mu žuči i octa; reče da je na- 
pušten, reče: »Svršeno je«; reče: »Oče, u tvoje ruke preda- 
jem svoj duh.« 

2. Sunce je pomrčalo, stijene su se raspuknule, gro- 
bovi se otvorili; zastor u hramu rastrgnuo se na dvoje, od 
gornjega do donjega kraja. 

3. Hulili su na nj govoreći: »Ti, koji razvaljuješ Božji 
hram, siđi s križa!.« Razdijeliše njegove haljine; a kad mu 

je jedan vojnik otvorio kopljem bok, odmah poteče krv i 
voda. 


298. O otajstvima koja su se zbila od križa uključivo do groba. 
Isto mjesto. 
1. Josip i Nikodem skinuše Isusa s križa u prisutnosti 
njegove žalosne Majke. 
2. Tijelo su donijeli do groba, pomazali ga i pokopali. 
3. Straže biše postavljene. 


299 O uskrsnuću Krista, našega Gospodina, o njegovu prvom 
ukazanju. 

Prvo se ukazao Blaženoj Djevici Mariji. O tome se, 
doduše, ništa ne govori u Svetom pismu, no smatra se da 
je i to rečeno kad je rečeno da se ukazao tolikima drugi- 
ma, jer Sveto pismo pretpostavlja da smo razboriti, kao 
što je pisano: »Zar ste još bez razuma?« (Usp. Mk 8,17). 


300 O drugom ukazanju. Marko 16,1—11. 

1. Marija Magdalena, Marija Jakovljeva i Saloma po- 
đoše vrlo rano prema grobu, govoreći: »Tko će nam odva- 
liti kamen s vrata groba?« 

2. Vide kamen odvaljen i anđela, koji reče: »Vi tražite 
Isusa Nazarećanina. Uskrsnuo je, nema ga ovdje.« 

3. Ukazao se Mariji, koja je ostala kod groba nakon 
što su druge otišle. 


301 O trećem ukazanju. Matej 28,2—10. 

1. One Marije iziđu iz groba sa strahom i velikim ve- 
seljem, hoteći javiti učenicima Gospodinovo uskrsnuće. 

2. Krist, naš Gospodin, ukaza im se na putu i reče im: 
»Zdravo!« A one pristupiše i padoše do njegovih nogu i 
pokloniše mu se. 

3. Isus im reče: »Ne bojte se! Idite i javite mojoj braći 
neka idu u Galileju! Ondje će me vidjeti.« 


302 O četvrtom ukazanju. Luka 24,9-12.33—34. 
1. Čuvši od žena da je Isus uskrsnuo, sv. Petar ode 
brzo do groba. 

2. Unišavši u grob, vidje samo platno u koje je bilo 
umotano tijelo Krista, našega Gospodina, i ništa drugo. 

3. Dok je sv. Petar razmišljao o tome, ukaza mu se 
Isus. Zbog toga rekoše apostoli: »Zaista je Gospodin us- 
krsnuo i ukazao se Šimunu.« 


303 O petom ukazanju. Luka 24,13—35. 

1. Javlja se učenicima koji su išli u Emaus, razgovara- 
jući o njemu. 

2. Ukori ih pokazujući im po Svetom pismu kako je 
trebalo da Krist umre i uskrsne: »O bezumni i spora srca 
da vjerujete sve što su govorili proroci! Zar nije trebalo 
da Krist to pretrpi i tako uđe u svoju slavu?« 

3. Na njihovu molbu ostao je kod njih i bio je s njima 
sve dok nije, pričestivši ih, iščeznuo. A oni se vratiše i re- 
koše učenicima kako su ga prepoznali po pričesti. 


304 O šestom ukazanju. Ivan 20,19—23. 
1. Učenici su bili na okupu »od straha pred Židovi- 
ma«, osim sv. Tome. 
2. Ukaza im se Isus kod zatvorenih vrata. I stavši u 
sredinu, reče im: »Mir vama!« 
3. Dade im Duha Svetoga govoreći: »Primite Duha 
Svetoga; kojima oprostite grijehe, bit će im oprošteni. « 


305 O sedmom ukazanju. Ivan 20,24— 29. 

1. Sv. Toma, ne povjerovavši, jer nije bio pri pri- 
jašnjem ukazanju, reče: »Neću vjerovati... dok ne vidim.« 

2. Poslije osam dana ukaza im se Isus opet dok su 
vrata bila zatvorena i reče sv. Tomi: »Metni ovamo svoj 
prst i vidi... i ne budi nevjeran, nego vjeran.« 

3. Sv. Toma uzvjerova i reče: »Gospodine moj i Bože 
moj!« A Isus mu reče: »Blaženi oni koji ne vidješe, a 
povjerovaše.« 


306 O osmom ukazanju. Ivan 21,1-17. 
1. Isus se ukaza sedmorici svojih učenika koji su lovili 
ribu, a cijelu onu noć ne uloviše ništa, i kad baciše mrežu 
na njegovu zapovijed, »nisu mogli vući od mnoštva riba.« 


Duhovne upute 817 


2. Po tom čudu prepozna ga sv. Ivan te reče sv. Petru: 
»Gospodin je«; a ovaj se baci u more i dođe k Isusu. 

3. Dade im jesti komad pečene ribe i meda u saću; i 
predo je svoje ovce sv. Petru, pošto ga je prije tri puta upi- 
tao da li ga ljubi, pa mu reče: »Pasi ovce moje! « 


307 O devetom ukazanju, Matej 28,16—20. 
1. Po Isusovu nalogu učenici pođu na goru Tabor. 
2. Isus im se ukaže i rekne: »Dana mi je sva vlast na 
nebu i na zemlji.« 
3. Poslao ih je po svem svijetu da propovijedaju, govo- 
reći: »Idite i naučavajte sve narode i krstite ih u ime Oca 
i Sina i Duha Svetoga.« 


308 O desetom ukazanju. U Prvoj poslanici Korinćanima 15,6. 
»Nakon toga vidjelo ga je zajedno više od pet stotina 
braće.« 


309 O jedanaestom ukazanju. U Prvoj poslania Korinćanima 15,7. 


»Javio se zatim Jakovu.« 


310 O dvanaestom ukazanju. 
Ukazao se Josipu iz Arimateje, kako se bogoljubno 
razmatra i čita u životu svetaca. 


311 Otrinaestom ukazanju. Prva poslanica Korinćanima 15,8. 
Ukaza se i sv. Pavlu poslije uzašašća: »A poslije svih 
javio se i meni kao nedonoščetu.« Ukazao se također du- 
šom svetim Ocima u limbu, a pošto ih je odande izveo i 
vrativši se, opet uzeo tijelo, mnogo puta se ukazao svojim 
učenicima i govorio je s njima. 
312 O Uzašašću Krista, našega Gospodina. Djela apostolska 
1,1-12. 
1. Pošto se tijekom četrdeset dana Isus ukazivao uče- 
nicima, dajući im mnoge dokaze i znakove, i govorio o 
Božjem kraljevstvu, zapovjedi im da u Jeruzalemu čekaju 
obećanoga Svetoga Duha. 

2. Izveo ih je na Maslinsku goru i diže se, dok su oni 
gledali, i uze ga oblak s njihovih očiju. 

3. Dok su oni još gledali u nebo, rekoše im anđeli: 
»Ljudi Galilejci, što stojite i gledate na nebo? Taj Isus, 
koji je od vas uzet na nebo, isto će tako doći, kao što ste 
ga vidjeli da ide na nebo.« 

Pravila za raspoznavanje duhova 


U prvom tjednu 


313 Pravila da se na neki način osjete i prepoznaju različiti 
pokreti koji se izazivaju u duši: dobri da ih prigrlimo, zli 
da ih odbacimo; a odgovaraju više prvom tjednu. 


314 Prvo pravilo. Osobama koje gomilaju smrtni grijeh na 
smrtni grijeh običava neprijatelj redovito iznositi privid- 
ne naslade, zavodeći ih na maštanje o sjetilnim ugodno- 
stima i o nasladama da ih tako što više održi u njihovim 
manama i grijesima i da ih njima još više optereti. Dobar 
pak duh služi se kod takvih protivnim načinom: on ih bo- 
de i grize unutarnjim glasom savjesti. 

315 Drugo pravilo. Kod ljudi koji odlučno napreduju u čišće- 
nju duše od grijeha, a u službi Boga, našega Gospodina, 
idu od dobra na bolje, događa se protivno od onoga o čem 
se govori u prvom pravilu. U tom slučaju vlastito je, na- 
ime, zlu duhu da grize, da žalosti i da stavlja zapreke 
duši, uznemirujući je lažnim razlozima da ne ide dalje. 
Dobrom pak duhu vlastito je da bodri i jača, da tješi i da 
do suza gane, da nadahnjuje i miri, olakšavajući sve i 
uklanjajući sve zapreke kako bi napredovali u dobru. 


316 Treće pravilo. O duhovnoj utjehi. Utjehom nazivam kad 
ge u duši pojavi neki unutarnji pokret uslijed kojeg ona 
usplamti ljubavlju prema Stvoritelju i svome Gospodinu 
te više ne može ljubiti ništa što je stvoreno na licu zemlje 
samo u sebi, nego u Stvoritelju svih stvari. Isto tako, kad 
lije suze, koje potiču na ljubav prema Bogu i našem Go- 
spodinu, dolazile one ili od boli zbog grijeha ili zbog mu- 
ke Krista, našega Gospodina, ili zbog čega mu drago što 
izravno smjera u njegovu službu i proslavu. Napokon, na- 
zivam utjehom svako množenje ufanja, vjere i ljubavi i 
svako unutarnje veselje koje poziva i privlači k nebeskim 
stvarima i na rad oko spasenja vlastite duše, dajući joj 
mir i pokoj u njezinu Stvoritelju i Bogu. 

Četvrto pravilo. O duhovnoj suhoći. Duhovnom suhoćom 
nazivam sve ono što je protivno trećem pravilu, kao što 
je zamračenost duše, uzburkanost u njoj, pobude na nis- 
ke i zemaljske stvari, nemir uslijed različitih uzrujavanja 
i napasti što nas potiče na nepouzdanje, bez nade, bez 
ljubavi, gdje se sva duša osjeća lijenom, mlakom, žalos- 
nom i kao rastavljenom od Stvoritelja i svoga Gospodina. 
Kao što se, naime, utjeha protivi suhoći, tako su i misli 
što se rađaju iz utjehe protivne mislima koje dolaze od 
suhoće. 


Peto pravilo. U vrijeme duhovne suhoće ne valja mijenja- 
ti ništa, već treba ostati čvrsto i ustrajno kod odluka i od- 
redbi koje je tko imao dan prije takve suhoće ili u određe- 
nju u kojem je bio u prijašnjoj utjehi. Kao što nas, naime, 
u vrijeme utjehe vodi i svjetuje dobar duh, tako u vrijeme 
neutješnosti i suhoće zao; s njegovim pak prišaptajima ne 
možemo naći put kojim ćemo nešto pravo odlučiti. 

Šesto pravilo. Premda za neutješnosti ili suhoće ne smije- 
mo mijenjati prijašnjih odluka, ipak je vrlo korisno ako 
se odlučno okrenemo protiv same suhoće pa, na primjer, 
nastojimo više oko molitve, razmišljanja i mnogog ispiti- 
vanja te se damo na to da na primjeran način činimo više 
pokore. 


320 Sedmo pravilo. Onaj tko je u suhoći neka razmišlja kako 

ga Gospodin kuša, prepustivši ga njegovim prirodnim si- 
lama da se opire različnom uznemirivanju i napastovanju 
neprijatelja. A on se može oduprijeti s pomoću Božjom, 
koja ga nikad ne ostavlja premda je jasno ne osjeća jer 
mu je Gospodin oduzeo njegovu izvanrednu revnost, veli- 
ku ljubav i jaku milost, ostavivši mu ipak dovoljno mi- 
losti za vječno spasenje duše. 


Osmo pravilo. Tko je u suhoći, neka se nastoji uzdržati u 
strpljivosti, koja je oprečna napastovanjima što ga salije- 
ću, i neka misli da će uskoro biti utješen, služeći se sred- 
stvima protiv suhoće, kako je rečeno u šestom pravilu. 

322 Deveto pravilo. Tri su poglavita razloga s kojih nas obu- 
zima suhoća. Prvi je što smo mlaki, lijeni i nemarni u 
svojim duhovnim vježbama; i tako se zbog naših vlastitih 
pogrešaka duhovna utjeha udaljuje od nas. Drugi je da 
nas Gospodin iskuša što vrijedimo i koliko napredujemo 
u njegovoj službi i proslavi bez tolikih nagrada utjehama 
i velikih milosti. Treći je da steknemo pravu spoznaju i 
svijest te da na dnu duše osjetimo kako nije u našoj vlasti 
da steknemo ili održimo veliku pobožnost, žarku ljubav, 
suze, ni koju drugu duhovnu utjehu, već da je sve to dar i 
milost Boga, našega Gospodina, i da ne gradimo gnijezda 
u tuđoj kući, dižući glavu u nekoj oholosti ili u taštoj 
slavi, pripisujući sami sebi onu pobožnost ili druge poja- 
ve duhovne utjehe. 


323 Deseto pravilo. Onaj tko se nalazi u utjehi, neka pomisli 
kako će mu biti kad opet nastupi suhoća i neka prikuplja 
nove sile za ono vrijeme. 


324 Jedanaesto pravilo. Onaj tko osjeća utjehu neka nastoji 
da se što dublje ponizi i poništi, promišljajući kako malo 
vrijedi za vrijeme suhoće bez onakve milosti i utjehe. 
Naprotiv, onaj tko se nalazi u suhoći neka pomisli kako 
mnogo može s dovoljnom milošću koja mu je dostatna da 
se opre svim svojim neprijateljima crpeći snagu od svoga 
Stvoritelja i Gospodina. 


325 Dvanaesto pravilo. Neprijatelj se vlada poput žene jer je 
slab snagom, a jak voljom. Ženi je, naime, kad se svađa s 
nekim muškarcem vlastito da izgubi srčanost te nagne u 
bijeg tek što ovaj pokaže da je se ne boji, i obratno, ako 
muž stane uzmicati gubeći srčanost, onda su srdžba, os- 
vetljivost i bijes žene vrlo veliki i bez svake mjere. Isto je 
tako vlastito neprijatelju da izgubi snagu i srčanost, a na- 
pasti da mu nagnu u bijeg tek što se osoba koja se duhov- 
no vježba pokaže neustrašivom u borbi protiv napasti ne- 
prijatelja, radeći upravo sasvim protivno. Naprotiv, stane 
li se egzercitant u napastima plašiti i gubiti srčanost, ta- 

da nema na licu zemlje tako divlje zvijeri kao što je nepri- 
jatelj ljudske naravi u provođenju svoje paklene namisli s 
tako golemom zlobom. 


326 Trinaesto pravilo. Isto se tako on vlada poput lažnog lju- 

bavnika kad želi ostati skrovit i u potaji. Kao što, naime, 
takav lažan čovjek, koji govori sa zlom namjerom da bi 
zaveo kćer dobra oca ili ženu dobra muža, traži da se ni- 
kome ne kazuju njegove riječi i nagovaranja pa se, napro- 
tiv, vrlo ljuti kad kćerka oda ocu ili žena mužu njegove 
laskave riječi i opaku nakanu, jer odmah lako razabire da 
neće uspjeti u započetom pothvatu, isto tako i neprijatelj 
ljudske naravi, kad sa svojim lukavštinama i nagovara- 
njima navali na dušu pravednika, želi i traži da sve osta- 
ne tajno. No kad ona to otkrije ili svom dobrom ispovjed- 
niku ili kojoj drugoj duhovnoj osobi koja dobro poznaje 
njegove varke i lukavštine, tada ga to vrlo muči jer uviđa 
da neće uspjeti svojom započetom zloćom budući da su ot- 
krivene njegove očite spletke. 


Četrnaesto pravilo. On se vlada i kao vođa kakve vojske 
da osvoji i opljačka što želi. Kao što, naime, ratni vođa i 
zapovjednik vojske, utaborivši se i izvidjevši snagu i po- 
ložaj nekoga utvrđenog grada, navaljuje na nj sa slabije 
strane, tako isto i neprijatelj ljudskoga roda uhodi i sa 
svih strana izviđa sve naše kreposti, bogoslovne, stožer- 
ne i ćudoredne, pa gdje otkrije da smo slabiji i oskudniji, 
što se tiče našega vječnoga spasenja, s te strane nasrće i 
nastoji nas svladati. 


U drugom tjednu 


Pravila u istu svrhu da još bolje naučimo raspoznavati 
duhove, a odgovaraju više drugom tjednu. 


Prvo pravilo. Vlastito je Bogu i njegovim anđelima da 
svojim djelovanjem donose pravo veselje i duševnu ra- 
dost, a uklanjaju svaku žalost i zabunu koju izaziva ne- 
prijatelj. Ovome je opet vlastito da se bori protiv takve 

radosti i duhovne utjehe, služeći se prividnim razlozima, 
cjepidlačarenjem i neprestanim varkama. 


Drugo pravilo. Jedino Bog i naš Gospodin može napuniti 
dušu utjehom bez prethodnoga uzroka. Jedino je, naime, 
Stvoritelju moguće da uniđe i iziđe i djeluje u duši raspa- 
ljujući je svu ljubavlju prema svome Božanskom Veličan- 
stvu. Kažem: bez uzroka, a to znači bez ikojeg prethod- 
nog osjećaja ili spoznaje bilo kakva predmeta po čemu bi 
nastala takva utjeha kao posljedica tih čina razuma i 
volje. 


Treće pravilo. S uzrokom može pobuditi utjehu u duši i 
dobar anđeo kao i zao, no u protivne svrhe: dobar anđeo 
za njezin duhovni napredak, da raste i da se uspne od do- 
bra na bolje; a zao duh protivno tome, da je zatim povuče 
u svoju paklenu nakanu i u zloću. 


Četvrto pravilo. Vlastito je zlu anđelu, koji se odijeva u 
anđela svjetla, da ulazi s pobožnom dušom, a izlazi sa sa- 
mim sobom, tj. da pobuđuje dobre i svete misli, prema 
raspoloženju te pravedne duše, pa onda malo po malo 
gleda da dođe do svoga cilja, da, naime dušu zaplete u 
svoje tajne zamke i opake namjere. 


Peto pravilo. Treba da dobro pazimo na slijed misli; pa 
ako su početak i sredina i svršetak u svemu dobri, skloni 
svakom dobru ili onome što je u svemu dobro: to je znak 
dobra anđela. No ako misli koje nam dolaze završe nečim 
što je zlo, ili što rastresa dušu, ili što je manje dobro ne- 
goli je ono što je duša na početku bila poduzela da će uči- 
niti; ili je čini mlitavom, uznemiruje ju ili uzburkava, 
otimljući joj mir i pokoj što ga je prije uživala, to je jasan 
znak da to dolazi od zla duha, neprijatelja našeg napret- 
ka i vječnog spasenja. 


Šesto pravilo. Pošto smo neprijatelja ljudskoga roda osje- 
tili te ga prepoznali po njegovu zmijskom repu i po zloj 
namjeri do koje vodi, korisno je po dušu koju je napasto- 

vao da odmah pregleda tijek dobrih misli, što joj ih je pri- 
šapnuo, i njihov početak te kako je sve polako nastojao 
da bi je stjerao s one slasti i duhovne radosti u kojoj je 
bila dok je nije povukao u svoju opaku namjeru ne bi li se 
takvim spoznatim i zapaženim iskustvom ubuduće bolje 
čuvala njegovih običajnih prijevara. 

385 Sedmo pravilo. Onima koji od dobra napreduju na bolje 
dobri anđeo dodiruje dušu ljupko, lagano i blago poput 
kaplje što kapne u spužvu; zao duh, naprotiv, dodiruje 
oštro, zvučno i nemirno, kao kad kap vode padne na ka- 
men. Kod onih pak koji idu od zla na gore spomenuti du- 
si djeluju protivnim načinom. Razlog je tome s&mo ras- 
položenje duše, protivno ili slično spomenutim anđelima. 
Kad je, naime, protivno, ulaze s bukom i osjetljivo tako 
da se to lako oćuti; a kad je slično, duh ulazi potiho kao u 
vlastitu kuću na otvorena vrata. 


336 Osmo pravilo. Kad je utjeha bez uzroka, uzevši da tu ne- 
ma prijevare, budući da potječe od samoga Boga i našega 
Gospodina, kako je već rečeno, duhovna osoba kojoj Bog 
šalje takvu utjehu treba ipak da s velikom budnošću i 
pomnjom pazi i razlikuje pravo vrijeme takve utjehe, dok 
je na djelu, od onoga vremena koje slijedi, u kojem duša 
ostaje još zagrijana te još uvijek osjeća blagodat i poslje- 
dice minule utjehe. U tom drugom vremenu, naime, usli- 
jed vlastitog umovanja, a na temelju navika i posljedica 
stečenih pojmova i sudova, pod utjecajem dobra ili zla 
duha, duša zna često stvoriti različite odluke i mišljenja, 
koja nisu neposredno proizišla od Boga, našega Gospodi- 
na. I zato ih treba dobro ispitati prije nego što im potpu- 
no povjerujemo i prije nego što ih stanemo provoditi. 

337 U službi dijeljenja milostinje treba se držati pravila koja 
slijede. 


338 Prvo pravilo. Ako dajem roditeljima, prijateljima ili oso- 
bama koje volim, imat ću pred očima one četiri stvari o 
kojima je djelomice već bilo govora kada se raspravljalo o 
izboru. Prva je da ona ljubav koja me potiče i čini da udi- 
jelim milostinju siđe odozgo, od ljubavi prema Bogu, na- 
šem Gospodinu, tako da najprije u sebi osjetim da je lju- 
bav koju više ili manje gajim prema tim osobama doista 
poradi Boga i da u razlogu s kojeg ih većma ljubim odsi- 
jeva Bog. 


339 Drugo pravilo. Zamislit ću čovjeka koga nikad nisam vi- 
dio ni upoznao i želeći mu svaku savršenost u službi i u 
staležu u kojem se nalazi: onako, kako bih želio da on na- 
đe sredinu dijeleći milostinju na veću slavu Boga, našega 
Gospodina, i na veće savršenstvo svoje duše, učinit ću ta- 
ko i ja, ni više ni manje, pa ću se držati pravila i mjere što 
ih kod drugoga želim i koje smatram takvima da su na 
veću slavu Božju i na savršenost duše. 


340 Treće pravilo. Razmislit ću, kao da sam na samrti, način 
i mjeru kojih bih tada želio da sam se držao upravljajući 
svojim dobrima; i ravnajući se po njima, držat ću ih se 
kada budem dijelio milostinju. 


341 Četvrto pravilo. Gledajući kako će mi biti na sudnjem da- 
nu, promislit ću dobro kako bih tada želio da sam vršio 
tu meni povjerenu službu i dužnost: pa ću se sada držati 
pravila kojeg bih onda htio da sam se držao. 


342 Peto pravilo. Kad netko osjeti da naginje i da voli neke 
osobe kojima bi htio udijeliti milostinju, neka pričeka i 
dobro razmotri ona četiri prije spomenuta pravila, ispitu- 
jući i kušajući na njima svoju sklonost, pa neka ne udijeli 

milostinje dok im nije udovoljio te posve ostavio i napu- 
stio svoju neuređenu sklonost. 


343 Šesto pravilo. Premda nema nikakve krivnje u tome da 
netko preuzme kakvo dobro dano Bogu, našemu Gospo- 
dinu, da to raspodijeli, ako ga je Bog, naš Gospodin, po- 
zvao na takvu službu, no ipak, kad određuje koliko mora 
za sebe uzeti i upotrijebiti od onoga što je dobio da dade 
drugima, nije sigurno da li ne griješi i da li ne prelazi mje- 
ru. Zato se onaj tko je na takvoj dužnosti može u svom 
Životu i staležu srediti uz pomoć spomenutih pravila. 


344 Sedmo pravilo. S već navedenih razloga i poradi mnogih 
drugih uvijek je bolje i sigurnije, Što se tiče vlastite osobe 
i našega kućnoga stanja, da se što više ograničimo i su- 
zimo te da se što više približimo svom vrhovnom Sveće- 
niku, svom uzoru i pravilu, to jest Kristu Gospodinu. 
Prema tome je i treći sabor u Kartagi (kojemu je pribivao 
i sv. Augustin) odredio i naložio da biskupsko pokućstvo 
bude priprosto i siromašno. Na to isto treba da gledamo 
kod svih drugih načina života, obazirući se na prilike i na 
stalež pojedinaca i sačuvavši u svemu pravi razmjer. Ta- 
ko u ženidbenom staležu imamo primjer sv. Joakima i sv. 
Ane, koji su svoje prihode dijelili u troje: jedan bi dio da- 
vali siromasima, drugi bi odredili za službu i u korist 
hrama, a treći bi zadržali za se, za uzdržavanje svoje i 
svoje obitelji. 


Pravila glede skrupula 


345 Da se osjete i raspoznaju skrupuli i napastovanja našega 
neprijatelja, služe sljedeća pravila. 


346 Prvo pravilo. Skrupulom obično zovu ono što proizlazi iz 
našeg vlastitog suda i slobode, tj. kada ja slobodno stvo- 
rim sebi sud da je nešto grijeh što nije grijeh, npr. kad 
netko slučajno pogazi križ od slamki pa onda vlastitim 

sudom sudi da je sagriješio. A to zapravo i nije skrupul, 
već krivi sud. 

347 Drugo pravilo. Pošto sam pogazio onaj križ, ili nešto po- 
mislio ili rekao, ili učinio što drugo, dođe mi izvana mi- 
sao da sam sagriješio, a s druge mi se opet strane čini da 
nisam sagriješio; kraj svega toga osjećam neki nemir, ko- 
liko, naime, sumnjam i koliko ne sumnjam. To je pravi 
skrupul i napast koju uzrokuje neprijatelj. 


348 Treće pravilo. Prvog skrupula iz prvog pravila treba se 
nadasve čuvati jer je čitav zabluda; ali onaj drugi, iz dru- 
gog pravila, za neko je vrijeme vrlo koristan duši koja se 
predaje duhovnim vježbama; dapače, takvu dušu uvelike 
pere i čisti jer je veoma odvaja od svakog privida grijeha, 
prema onoj sv. Grgura: »Dobrim je dušama vlastito da i 
ondje nazrijevaju grijeh gdje nema nikakva grijeha.« 


349 Četvrto pravilo. Neprijatelj veoma gleda na to da li je koja 
duša gruba ili osjetljiva. Ako je osjetljiva, nastoji da je 
učini još osjetljivijom, sve do krajnjih granica, ne bi li je 
to lakše zbunio i smeo; ako, na primjer, opazi da neka 
duša ne pristaje ni na smrtni ni na laki grijeh, pa ni na 
sam privid promišljenoga grijeha, kad je već ne može na- 
vesti da padne u nešto što je prividno grijeh, neprijatelj 
nastoji da ona bar smatra grijehom nešto što nije grijeh, 
na primjer koju riječ ili najneznatniju pomisao. Ako je 
pak duša gruba, neprijatelj će gledati da je učini još grub- 
ljom. Na primjer, ako prije nije marila za lake grijehe, na- 
stojat će da ne mari ni za smrtne; ako je pak prije nešto 
marila za grijehe, neka sada mari manje ili nikako. 


350 Peto pravilo. Želi li duša u duhovnom životu napredovati, 
treba uvijek postupati protivno od neprijatelja. Na pri- 
mjer, ako je neprijatelj kuša učiniti grubljom, neka na- 
stoji biti nježnijom. Na isti način, ako je neprijatelj na- 
stoji učiniti nježnijom, ne bi li je naveo da pretjera, neka 
duša gleda da se ustali u sredini ne bi li se potpuno smirila. 

351 Šesto pravilo. Kad takva dobra duša hoće reći ili učiniti 
nešto što odgovara duhu Crkve ili predajama naših pre- 
đa, a što je na slavu Boga, našega Gospodina, pa joj izva- 
na dođe misao ili napast da ne rekne i da ne učini takvo 
što, navodeći joj prividne razloge, kao da je to taština i 
slično, tada treba dići pamet k svome Stvoritelju i Gospo- 
dinu pa, vidi li da to odgovara dužnoj službi Njemu ili joj 
se bar ne protivi, onda treba učiniti posve protivno od te 
napasti te sa sv. Bernardom odgovoriti: »Niti zbog tebe 
počeh, niti ću zbog tebe završiti.« 


Pravila da osjećamo s Crkvom 


352 Da istinski osjećamo s Katoličkom vojujućom crkvom, 
kao što bismo morali, držimo se sljedećih pravila: 


353 Prvo pravilo. Odloživši posve svoj vlastiti sud, valja da 
držimo svoj duh spremnim i pripravnim da u svemu slu- 
šamo pravu Zaručnicu Krista, našega Gospodina, a to je 
sveta naša Mati Crkva hijerarhijska. 


354 Drugo pravilo. Pohvalno govoriti o ispovijedi svećeniku i 
o primanju Presvetog sakramenta jedanput u godini, još 
više svaki mjesec, a još bolje svakih osam dana uz potreb- 
ne i dužne uvjete. 


355 Treće pravilo. Hvaliti često slušanje svete mise, a tako i 
pjevanje, psalme i druge molitve u crkvi i izvan nje, kao i 
sate raspoređene u određeno vrijeme za sav Božanski ča- 
soslov, i za svaku molitvu, i sve kanonske sate. 


356 Četvrto pravilo. Mnogo hvaliti redovnički stalež, djevičan- 
stvo i uzdržljivost, a ne hvaliti toliko ženidbu koliko ikoje 
od njih. 

357 Peto pravilo. Hvaliti redovničke zavjete, zavjete posluš- 
nosti, siromaštva i čistoće i druga djela savršenosti na 
koja nismo vezani. A budući da se zavjet tiče stvari koje 
nas vode do evanđeoske savršenosti, valja znati da se za- 

vjet ne može položiti za nešto što nas udaljuje od savr- 
šenstva, kao što bi bio, na primjer, zavjet da će se tko ba- 
viti trgovinom ili da će sklopiti brak. 


358 Šesto pravilo. Hvaliti moći svetaca, štujući te relikvije i 
utječući im se, hvaliti postaje hodočašća, oproste, svete 
godine, križarske povlastice i paljenje svijeća u crkvama. 


359 Sedmo pravilo. Hvaliti odredbe koje se tiču posta i nemr- 
sa kao što su korizmeni i kvatreni post, postovi uoči blag- 
dana, u petak i u subotu; tako i pokore ne samo unutar- 
nje nego i vanjske. 


360 Osmo pravilo. Hvaliti kićenje i gradnju crkve, a isto tako 
i slike, i štovati ih prema onom što predstavljaju. 


361 Deveto pravilo. Hvaliti napokon sve crkvene zapovijedi, 
uvijek spremni tražiti razloge u njihovu obranu, a nipo- 
što protiv njih. 

362 Deseto pravilo. Treba da budemo spremniji da radije odo- 
bravamo i hvalimo i uredbe i savjete svojih poglavara i 
njihovo ponašanje negoli da ih osuđujemo. Premda, nai- 
me, nisu ni sada, a možda ni prije nisu bili kako treba, 
ipak protiv njih govoriti, bilo u javnim govorima, bilo ra- 
spravljajući o njima s jednostavnim narodom, značilo bi 
prije izazivati ogovaranje i sablazan nego korist. Pa i na- 
rod bi se tako ogorčio na svoje poglavare, bilo svjetovne 
bilo duhovne. Stoga, kao što je štetno pred neukim pu- 
kom govoriti zlo o svojim pretpostavljenima u njihovoj 
odsutnosti, tako opet može koristiti ako se njihove pogre- 
ške iznesu pred same te osobe koje ih mogu popraviti. 


363 Jedanaesto pravilo. Hvaliti pozitivnu i skolastičnu nau- 
ku; kao što je, naime, pozitivnim naučiteljima, na prim- 
jer sv. Jeronimu, sv. Augustinu i sv. Grguru, vlastito više 
buditi čuvstva, da u svemu i nadasve ljubimo Boga, naše- 
ga Gospodina, te da mu služimo, tako je opet, na primjer 
sv. Tomi, sv. Bonaventuri, i Magistru sentencija više vla- 

stito da za naše doba utvrđuju ili objašnjavaju stvari po- 
trebne za vječno spasenje te da se više bave otkrivanjem i 
pobijanjem svih zabluda i svih varki. I učitelji skolastici, 
naime, premda su iz novijega doba, koriste se ne samo 
pravim razumijevanjem Svetog pisma i spisima onih po- 
zitivnih i svetih naučitelja, već se, budući da su i sami 
prosvijetljeni i nadahnuti krepošću s neba, pomažu i crk- 
venim saborima, kanonima i odredbama naše svete Maj- 
ke Crkve. 


364 Dvanaesto pravilo. Moramo izbjegavati usporedbe izme- 
đu nas koji živimo, i onih koji su u boljem životu, jer se 
čovjek tu nemalo vara; na primjer, kad se kaže: ovaj zna 
više od sv. Augustina, on je drugi ili veći od sv. Franje, to 
je drugi sv. Pavao po dobroti, po svetosti itd. 


365 Trinaesto pravilo. Da uvijek ostanemo pri istini, treba da 
za ono što nam se čini bijelim uvijek smatramo i vjeruje- 
mo da je crno ako tako izrekne Crkveno poglavarstvo, u 
tvrdoj vjeri da je između Krista, našega Gospodina, Zaru- 
čnika, i sv. Crkve, Zaručnice njegove, isti Duh, koji nama 
ravna i upravlja na spasenje naših duša. Po istom, nai- 
me, Duhu i našemu Gospodinu, koji je dao deset zapovi- 
jedi, upravlja se i ravna sveta naša Mati Crkva. 


366 Četrnaesto pravilo. Premda je živa istina da se nitko ne 
može spasiti ako nije predodređen za nebo i ako nije u 
posjedu vjere i milosti, opet valja da vrlo dobro pazimo 
na način kako o svemu tome govorimo i raspravljamo. 


367 Petnaesto pravilo. Ne smijemo mnogo govoriti o predodre- 
đenju kao iz običaja, nego, ako već na koji način ili kadi- 
kad padne o tom riječ, neka se govori tako da se priprosti 
puk ne zavede u bludnju, kao što se koji put događa, na 
primjer kad se kaže: hoću li se spasiti ili osuditi, to je već 
određeno te unatoč mojim dobrim ili zlim djelima ne mo- 
že biti drugačije. I tako omlitave i zanemare se dobra dje- 
la koja vode k spasenju i k duševnom napretku. 

368 Šesnaesto pravilo. Na isti način valja pripaziti da se zbog 
toga što se mnogo i s puno žara govori o vjeri, a bez ika- 
kva razlikovanja i pravilnog objašnjavanja, ne dade puku 
povod da se ohladi i omlitavi za aktivnost, bilo to prije 
nego što mu je vjeru oblikovala ljubav, bilo poslije toga. 

369 Sedamnaesto pravilo. Isto tako ne smijemo previše govo- 
uništiti slobodu volje. Može se ipak raspravljati o vjeri i o 
milosti, koliko je s Božjom pomoći moguće, na veću slavu 
njegova Božanskog Veličanstva; ali ipak ne tako ni na ta- 
kav način, osobito ne u naše tako opasno doba, da to bu- 
de na štetu dobrim djelima i slobodnoj volji ili da se do 
njih ništa ne drži. 

370 Osamnaesto pravilo. Premda valja nadasve cijeniti kada 
tko Bogu, našemu Gospodinu, mnogo služi iz čiste ljuba- 
vi, ipak trebamo mnogo hvaliti i strah pred njegovim Bo- 
žanskim Veličanstvom. Nije, naime, samo djetinji strah 
nešto Bogu milo i veoma sveto, nego također i strah slu- 
ge. Kada, naime, čovjek ne može postići ono što je bolje i 
korisnije, tada i on mnogo pomaže da se čovjek oslobodi 
smrtnoga grijeha; a oslobodivši se ovoga, lako će se izdići 
i do straha djetinjega, koji je Bogu, našem Gospodinu, 
nadasve mio i drag budući da je on jedno s Božjom lju- 
bavi. 


Upute za davanje vježbi (Direktorij) 


U tekstu 'Duhovnih vježbi' nalaze se i neke konkretne upu- 
te za voditelje (tako npr. 'Napomene' na samom početku). Me- 
đutim, sam Ignacije namjeravao je sastaviti poseban praktični 
vodič ("Direktorij") o tome kako treba davati vježbe, a na to su 
ga nukali i njegovi sinovi. Dao se je na taj posao, ali ga je 
smrt pretekla. Ostao nam je, s jedne strane, niz dragocjenih 
pojedinačnih napomena, dijelom zapisanih Ignacijevom ru- 
kom, dijelom usmeno priopćenih. S druge strane, imamo i po- 
četak sustavnog "Vodiča' koji je pod Ignacijevim vodstvom 
uredio p. Juan de Victoria. U takvoj raspodjeli ih ovdje objav- 
ljujemo. Najveći dio svih ovih napomena možemo shvatiti kao 
nadopunu tekstu 'Duhovnih vježbi', stoga se rubni brojevi nas- 
tavljaju [371-431]. Mjesta iz 'Duhovnih vježbi' na koje se po- 
jedine napomene odnose u tekstu su označena brojem u ugla- 
tim zagradama. 

Tekst 'Direktorija' nalazi se u 'Monumenta Ignatiana', s. 
II. 778—794. Ovdje ga navodimo prema CALVERAS, str. 231 — 
260, a preveo ga je Niko Bilić, DI. 


A. Vlastoručne bilješke 


371 I. Preneseno iz bilježnice pisane rukom našeg 
Patra, uzeto iz izvornika. Za davanje vježbi. 


Mogu se pokazati prve napomene i to može više po- 
moći negoli protivno. 

Mjesto gdje će ih obavljati neka bude takvo da ga što 
manje viđaju i da nema posla ni s kim, ako se vježbe daju 
u cjelini [20]. 

Neka jede i pije samo ono što bude tražio [217]. 

Bolje je, ako je to moguće, da se ispovijeda kod nekog 
drugog, a ne kod onog koji mu daje vježbe [17]. 

Neka ga onaj koji mu ih daje uvijek pita o duhovnoj 
utjehi i suhoći te o onome što se zbivalo u njemu za vri- 
jeme vježbe, odnosno vježbi koje je obavio od posljednjeg 
razgovora (6, 17]. 


372 Kad ulazi u tri ili četiri vremena za izbor, neka se napose 
zatvori i ne poželi vidjeti ni osjetiti nikakvu stvar koja 
nije odozgora [175]. 

Neposredno prije toga neka ga pripravi da se u svemu 
prepusti savjetima ili zapovijedima [166]. 

Kako bi bio pripravniji za veću Božju slavu i svoju ve- 
ću savršenost, neka ga pripravi da više želi savjete negoli 
zapovijedi, ako bi se time više Bogu služilo [167]. 

Neka ga pripravi i posvijesti mu da se traže veći Božji 
znakovi za zapovijedi negoli za savjete. Ta Krist, naš Go- 
spodin, svjetuje na savjete i upozorava kako je teško po- 
sjedovati dobra, što se kod zapovijedi može [167]. 


! Usp. Mt 19, 24; Mk 10, 25; Lk 6, 24; 18,23—25. 

Kad je objasnio prvi dio biranja, ako se ondje ne može 
napraviti temelj za izbor, neka prijeđe na drugi dio [175]. 

U drugom dijelu, gdje je riječ o duhovnoj utjehi i su- 
hoći [176], mora obilno objasniti što je to utjeha idući po 
svim njezinim sastojcima kao što su: nutarnji mir, du- 
hovna radost, pouzdanje, vjera, ljubav, suze i uzdignuće 
duha, a sve su to darovi Duha Svetoga [316]. 

Duhovna suhoća je ono suprotno, od zlog je duha i od 
njegovih darova, a takvi su: borba nasuprot miru, žalost 
nasuprot duhovnoj radosti, pouzdanje u niže stvari nasu- 
prot pouzdanju u više stvari, suša nasuprot suzama, lu- 
tanje duha po niskim stvarima nasuprot uzdignuću duha 
[317]. 


II. Direktorij za vježbe drugog tjedna. 
Od našeg patra Ignacija. 


Onima koji u prvom tjednu ne pokazuju mnogo žara i 
čežnje za napredovanjem kako bi odredili svoj životni 
stalež, bolje bi bilo odgoditi vježbe drugog tjedna za naj- 
manje mjesec ili dva [18]. 

One koji imaju veliku želju poći naprijed da bi odre- 
dili svoj stalež, pošto obave opću ispovijed, tog dana, kad 
se i pričeste, treba ih ostaviti da se odmore do idućeg jut- 
ra. Pri tom im se ne daje nijedna vježba na način vježbe, 
premda im se može dati nešto lagano kao Božje zapovije- 
di (239). 


Onaj koji daje duhovne vježbe neka ne nosi sa sobom 
knjižicu vježbi da bi ih odande čitao, nego nek unaprijed 
valjano prouči ono što treba obraditi. 


2 P. Nadal dodaje: »Povrh toga što se odmaraju od obavljena posla, 
neka se obnove zahvaljujući Bogu za primljenu milost, neka se vese- 
le i raduju zbog milosrđa Gospodnjeg.« 

Bolje je za onog tko ima vremena ako mu voditelj ne 
donosi zapisane točke nego, nakon što mu je objasnio 
gradivo, neka mu točke diktira, a on neka ih sćm zapisu- 
je. Onome tko nema toliko vremena mogu se donijeti i 
ostaviti već napisane točke. Ali na ovaj ili na onaj način 
mora onaj koji ih daje objasniti vježbe u skladu s knjiži- 
com, a pismeno nek ostavi samo sažeto sastavljene točke 
[20]. 


III. Direktorij o biranju 


Ponajprije treba uporno zahtijevati da onaj koji se spre- 
ma za biranje, u nj uđe tako da potpuno prepusti vlastitu 
volju. I, ako je moguće, neka dođe do trećeg stupnja po- 
niznosti na kojem je sa svoje strane skloniji, ako bi bila 
jednaka služba Bogu, onome što je više u skladu sa savje- 
tima i primjerom Krista, našeg Gospodina [167]. Ako ne- 
tko nije postigao neopredijeljenost drugog stupnja, onda 
nije za to da uđe u biranje i bolje je zadržati ga u drugim 
vježbama dok ne dođe do te neopredijeljenosti [166]. 


Među tri načina obavljanja izbora, ako ga u prvom Bog 
ne pokreće [175], treba uporno zahtijevati drugi u kojem 
vlastito zvanje spoznaje tako da iskusi duhovne utjehe i 
suhoće. Dok ide naprijed u meditacijama o Kristu, našem 
Gospodinu, neka gleda, kad se nalazi u duhovnoj utjehi, 
na koju ga stranu Bog pokreće, pa isto tako u duhovnoj 
suhoći [176]. Valja dobro objasniti što je to duhovna utje- 
ha: nju čine duhovna radost, ljubav, pouzdanje u stvari 
odozgora, suze i čitava unutarnja ganutost koja duh osta- 
vlja utješenim u našem Gospodinu [316]. Suprotno od 
toga je duhovna suhoća: žalost, nepovjerenje, manjak lju- 
bavi, suša itd. [317]. 


Ako se na drugi način ne dođe do odluke, ili ne do dobre, 
prema mišljenju onoga koji daje duhovne vježbe (a dužan 
je pomoći pri rasuđivanju učinaka dobrog i zlog duha) 

[176], treba uzeti treći način, a to je umsko promišljanje 
na temelju šest točaka [178]. 

Napokon, uzima se način koji slijedi nakon ovoga, u 
četiri točke. To je posljednji koji se može uzeti [184]. 


379 Može se upotrijebiti jedan dan za to da Bogu, našem Go- 
spodinu, prikažemo jednu stranu, drugi dan drugu stra- 
nu, tako npr. jedan dan savjete, a drugi zapovijedi. Pri- 
tom treba motriti kamo nam Bog, naš Gospodin, više da- 
je znak svoje božanske volje. Kao kad netko nudi jednom 
knezu različita jela i motri koje mu od njih prija [176]. 

Ovo treba iznijeti na odlučivanje: prvo, da li savjeti ili 
zapovijedi; drugo, ako savjeti, da li u nekoj redovničkoj 
onda u kojoj; četvrto, napokon, kada i na koji način. Ako 
zapovijedi, onda u kojem staležu ili načinu života; pa nek 
promišlja dalje [174]. 


B. Usmene napomene 


380 I. O vježbama 


Slijede neke stvari za koje je naš pater magister Ignacije 
želio da ostanu pribilježene kao podsjetnik. 


1. Kad netko obavlja vježbe, uvijek ga treba pitati što želi 
jesti i treba mu dati, makar tražio kokoš ili tek neku ma- 
lenkost, kako god se njemu svidjelo. Kad je završio s ruč- 
kom, sam neka veli onome koji odnosi tanjure ili poslu- 
žuje hranu što želi za večeru. Isto tako, nakon večere, što 
bi želio za ručak sutradan [217]. Pater drži da su to stva- 
ri koje veoma pomažu. 


381 2. Što se tiče drugih pokora, neka mu se objasni ono što 
kažu Vježbe [85, 86]. Kod onoga gdje bi mogao tražiti ne- 
ki instrument, kao bič, cilicij itd., općenito neka mu vo- 
ditelj vježbi ponudi da će mu dati ono što ište. 


382 3. Što se tiče vježbi u prvom tjednu, Pater ne voli da se 
daju zajedno, niti ih je sam tako davao, nego jednu po 
jednu, sve do kraja kad se obavlja svih pet [72]. Tako tre- 
ba razumjeti i druge vježbe u ostalim tjednima. 

383 4. Što se tiče biranja, njemu se čini da je ovo prva stvar 
koju treba izložiti: hoće li slijediti savjete ili zapovijedi, 
objašnjavajući pri tom savjete: »Prodaj što imaš i podaj 
siromasima, a onda dođi i slijedi me.«! Drugo, ako se od- 
lučio za savjete, hoće li u nekoj redovničkoj zajednici ili 
ne; budući da bi mogao i u nekoj socijalnoj ustanovi itd. 
Treće, ako će u redovničkoj zajednici, onda u kojoj itd. 
Kad je to odlučio, četvrto, kad će to započeti itd. i ostale 
pojedinosti (174). 


! Mt 19,21; Mk 10,21. 

5. Onima koji obavljaju samo vježbe prvog tjedna treba 
poslije dati poseban [24] i opći ispit savjesti [43] i prvi 
način molitve [238]. 


II. Isus. Kako se treba ponašati pri davanju du- 
hovnih vježbi kad se daju u cjelini 


Raspored 


Što se tiče rasporeda, prije svega treba izložiti Temelj 
(231; drugo, ispit savjesti protiv nekog posebnog nedo- 
statka [24]; treće, opći ispit savjesti [32]; četvrto, svagda- 
nji raspored koji sadrži pet točaka [43]. Nakon prvog da- 
na, poslije podne (ako je moguće), treba izložiti prvu vjež- 
bu. da započne u ponoć. Idućeg dana izjutra izlaže se 
druga vježba; istog dana nakon ručka treća i četvrta vjež- 
ba zajedno. Nakon toga, ako se to može prikladno izvesti, 
istog drugog dana poslije večere treba objasniti dodatke 
[73], da bi uz njih započeo prvu vježbu iduće ponoći, kad 
započinje treći dan duhovnih vježbi. Druga vježba rano 
izjutra; treća prije ručka; četvrta poslije ručka. Poslije ve- 
černje toga istog trećega dana, ako se može, neka se dad- 
ne peta vježba. Idućeg dana, a to je četvrti dan, počevši 
od ponoći, neka obavi pet vježbi s dodacima (njih pak tre- 
ba marnije objasniti, kad onaj koji obavlja vježbe ne daje 
dojam da ubire mnogo ploda). Ovako: prvu vježbu u po- 
noć, drugu vježbu rano izjutra; treću poslije mise; četvT- 
tu poslije podne, petu prije večere; ako je onaj koji obav- 
lja vježbe sposoban za toliki napor [72]. Nakon što ga je 
voditelj prvi put pohodio, neka mu izloži ispit o svim 
vježbama i neka započne objašnjavati Pravila za duhov- 
no rasuđivanje u prvom tjednu [313]. Na kraju nek uvi- 
jek izloži nešto novo. 


Način 


Što se tiče načina iznošenja, valja davati dostatno sažete 
točke, a ne naširoko [2]. 

Drugo, pri pohodu treba od egzercitanta tražiti račun 
o točkama, a nadasve priliči upitati o onome što je tražio 
U toj vježbi, kao skrušenje, kad je riječ o grijesima itd. [6]. 

Treće, ako dobro odgovori, ne treba se mnogo zadrža- 
vati s egzercitantom niti propitkivati o mnogim drugim 
stvarima. Ako nije u potpunosti pronašao ono što je tra- 
žio, onda ga treba pažljivo ispitati o pokretima“ i dodaci- 
ma [6]. 

Četvrto, egzercitantu se može svjetovati da zapisuje 
svoje misli i osjećaje [77]. 


387 Broj vježbi 


Što se tiče broja vježbi koje treba dati: kao što je, uz pet 
spomenutih vježbi, korisno nadodati i neke druge, kao o 
smrti, o sudu i druge slične, ako bi to bilo potrebno za 
postizavanje onoga za čim se u vježbi ide, a to je bol itd., 
isto tako ove druge neće biti potrebne ako se u pet spo- 
menutih pronašlo ono što se tražilo (71). 
388 Opća ispovijed 
Što se tiče opće ispovijedi, prvo, egzercitant se ne treba 
na nju pripravljati prije nego što je dovršio spomenute 
vježbe [44]. Ono što se veli u prvoj točki druge vježbe da 
za razmatranje mnoštva grijeha treba prolaziti po mjesti- 
ma, vremenima itd. (56), treba primijeniti na opći ispit 
više negoli na poseban ispit savjesti. Zato što za postiza- 
nje boli ne pomaže toliko ako točno istražujemo pojedi- 
nosti, nego ako stavimo pred oči sve teške stvari zajedno. 
Drugo, kad se dao na pripravljanje za opću ispovijed, 
ne treba se zaokupljati nikakvom drugom vježbom koja 
se ne bi uklapala u to [44]. 


2 P, Nadal dodaje: »o pokretima duše i o napastima te o dodacima.« 

Neke napomene 


1. Treba upozoriti da ako netko ne bi slušao onoga koji 
daje vježbe i ako bi htio postupati po svojem sudu, onda 
ne bi priličilo nastaviti davati mu vježbe. 


2. Ako neki ne daju dojam da imaju takvu duhovnu pri- 
pravnost da se može od njih očekivati mnogo ploda, do- 
stajat će ako im dadnemo vježbe prvog tjedna i ostavimo 
ih s tom žeđi, sve dok ne budu dali više jamstva za veću 
dobit [18]. 


3. Takvima se može izložiti neki način molitve, ponaj- 
prije onaj prvi o deset zapovijedi i smrtnim grijesima itd. 
[238-248]. I možemo ih ostaviti s navikom da obavljaju 
dva prije spomenuta ispita [24, 43]. 


4. Budući da red u jelu veoma utječe na uzdignuće ili po- 
tištenost duha, da bi trijeznost i uzdržavanje bili hotimič- 
ni i prilagođeni naravi pojedine osobe, onaj koji daje vjež- 
be neka pripomene onom koji ih obavlja da nakon ručka 
kaže što bi želio da mu se pripravi za večeru, a poslije ve- 
čere što bi želio sutradan za ručak. I onome koji poslužu- 
je nek veli da kad sklanja posuđe i pribor uvijek upita: 
poslije ručka što želi za sljedeću večeru i poslije večere 
što želi idući put za ručak. Nek mu donosi točno ono što 
traži, bilo običnu hranu, bilo nešto bolje od običnoga, bilo 
samo kruh i vodu, odnosno vino [217]. Ali onaj koji daje 
duhovne vježbe neka prati taj jelovnik kako bi se izbjegle 
pretjeranosti na jednu ili na drugu stranu. 


5. Također uvelike koristi — i za predah od umnog vjež- 
banja koje se ne može bez prestanka obavljati, a i za veći 
napredak u poniznosti, koju poniženje krijepi — da svat- 
ko, pa i onaj koji je navikao živjeti otmjeno i uz brojnu 
poslugu, posprema svoju sobu i ako treba pomete je i sla- 
že krevet i uopće dadne se na sve takve poslove u kojima 
su ga obično sluge posluživali [89]. 


C. Direktorij na temelju napomena koje je 
sv. Ignacije diktirao 


394 Napomene o Vježbama i o načinu koji treba ob- 
državati pri davanju, uzet iz izvornika p. J. de 
Victorije, kako ih je većim dijelom ili u bitnome 
diktirao naš pater magister Ignacije, svete us- 
pomene. 


1. Čini se da nije prikladno nikoga poticati da se zatvori 
kako bi obavljao vježbe, ako nema sljedećih uvjeta ili one 
najznačajnije od njih: Prvo, da je čovjek za koga se misli 
da će biti vrlo plodan u domu Gospodnjem, bude li u nj 
pozvan. Drugo, ako već nema talenata koji su već uzna- 
predovali u filozofiji i stečenom znanju ili druge slične 
stvari, neka barem ima dob i odgovarajući duh da se mo- 
že okoristiti vježbama. Treće, nek bude takav da može 
odlučivati o svojoj osobi, također za stalež savršenstva, 
ako bi bilo na službu Bogu time da ga u nj pozove. Četvr- 
to, nek bude čestite i časne pojave itd. Peto, nek ne bude 
nijednoj stvari toliko privržen da ga je teško dovesti do 
toga da se stavi u ravnotežu pred Bogom. Radije nek bu- 
de na neki način u tjeskobi sa čežnjom da sazna što treba 
učiniti sa svojom osobom, i zbunjen. I što je prikladniji za 
ustanovu redovničkog života i za Družbu, jednostavno 
rečeno, to je prikladniji za to da se zatvori i obavlja vjež- 
be [20]. 


395 Onima koji nemaju takve preduvjete i kod kojih se ne 
očekuje da bi se bez teškoća mogli dovesti u ravnotežu u 
svojim stvarima, ili su u braku, ili su već u nekoj redov- 
ničkoj zajednici, ili su pravno nesposobni, ne treba davati 

vježbe. Pogotovu ako ima drugih kojima ih treba davati 
ili ako imamo nekih drugih službenih zaduženja. Ali tre- 
ba im dati odgovarajuću pomoć, kao što je to prvi tjedan 
[18], pri tom ih treba potaknuti da se negdje povuku, ko- 
liko god mogu, osim kad idu na misu, na večernju ili do- 
laze u kuću po vježbe [20]. Može im se dati i druga pomoć 
nekim vježbama iz ostalih tjedana, kao npr. način moli- 
tve [238] i ispitivanja savjesti [43], i druge slične stvari. 


396 2. Može se pojaviti netko tko nije toliko pripravan da 
obavi vježbe, a čini se da bi mu bile potrebne kako bi do- 
nio ploda. Takvome treba pomoći čestim ispovijedima, 
obrazlaganjem i povjerljivim razgovorima, ali uz oprez da 
ne počne sumnjati kako ga na taj način želimo obmanuti 
(premda bi to bila jedna sveta obmana kojom se sv. Pa- 
vao hvali: »Jer sam lukav, uhvatio sam vas na prijeva- 
ru.«). Zbog toga se, naime, obično razbjesne i ne donose 
ploda. 


397 3. Redovito znamo iz iskustva da nema boljeg načina da 
nekog potaknemo na duhovne vježbe negoli je to u ispo- 
vijedi. A i to ne bez priprave, nego u svoje vrijeme. Tako- 
đer i kad iz razgovora shvatimo da ih muči neko nezado- 
voljstvo u staležu u kojem su u običnom životu kao svje- 
tovnjaci (ostavljajući one u braku itd.), ili zbog neuspjeha 
u poslovima, ili jer roditelji ili rođaci ne postupaju dobro 
8 njima, ili je nešto slično posrijedi. Njima se, dakle, može 
kazati: »Mislim da bi za vašu utjehu i zato da biste se 
znali snaći u svemu tome što činite bilo vrlo važno da se 
na nekoliko dana povučete kako biste obavili duhovne 
vježbe.« Također bi dobro došlo da im se unaprijed po- 
jasni kako su jadni svi oni ljudi koji rade zato da bi udo- 
voljili samo nekom drugom, a ne Bogu, ili za bogatstvo i 
druge stvari. 


398 Ako ne bi znao što su to duhovne vježbe, može mu se ovo 


kazati: »Znamo tu davati neke vježbe itd.« Pritom ih tre- 
ba hvaliti, kako njihova vrijednost i zahtijeva, i navesti 

poneki primjer o onima koji su se nalazili u sličnim mu- 
kama i jadima, a nakon što su ih obavili bili su utješeni. 
Makar ne navedemo ime osobe, dovoljno je da je istina 
ono što kažemo, pa i bolje je. Također ne treba kazati da 
se je ovaj odlučio ući u redovničku zajednicu. Bolje je, 
naime, kazati im da se poslije osjećao utješeno i olakšano, 
ito je dosta. 


399 Postoje i mnogi drugi načini kako ih možemo potaknuti 

na vježbe. Što više to bude izdaleka, to je bolje. Jedino pri 
tom neka shvate kako su vježbe izvrsne i kako u duši 
onih koji ih dobro obave ostaje mir. I kako je velik plod i 
svjetlo koje se iz njih može dobiti da bismo se znali rav- 
nati dobro i na službu Bogu, u kojem god staležu bili. 
Treba pri tom navesti primjere nekih koji su ih obavili i 
koji se nisu odlučili stupiti u redovničku zajednicu. Taj 
strah, naime, od misli da će ući u redovničku zajednicu ili 
da vježbe obavljaju samo redovnici i takve osobe, obično 
budu razlogom odbojnosti, pa ne žele obaviti vježbe. 


4. Ako je neki takav čovjek uvjeren da ih želi obaviti kako 
se traži, onda je mnogo bolje, ako je to moguće, da ih ne 
obavlja kod kuće, nego na povučenom mjestu, gdje će ta- 
kođer imati priliku biti na misi ili na večernjici, ili barem 
na misi [20]. 

5. Ako mu se napokon dadne soba u našoj kući, neka bu- 
de ona najpovučenija koja postoji. I treba mu dati do zna- 
nja kako mu je dajemo zato da ne izgubi duhovan plod 
zbog manjka prostora. Ali ovo je red koji se obdržava: bu- 
dući da je on čovjek koji upravlja svojim novcem, ne daje 
mu se ništa doli samo ono duhovno i ova soba; a i poste- 
ljina ako je nema ili je ne može donijeti bez poteškoća. Za 
hranu će davati novac, a nabavljač, odnosno upravitelj, 
bilježi primitke i izdatke. Po završetku vježbi će se obra- 
čunati. 

6. Dobro je da dadne toliko novca koliko dostaje za vrije- 
me koje će ovdje provesti, pa i više, jer ako što preostane, 
vratit ćemo mu. To činimo stoga da ga briga za potrepšti- 
ne ne priječi u onoj brizi koju mora voditi da bi dobro 
obavljao vježbe. 


7. Od dana kad započinje prvu vježbu nek se onaj tko mu 
donosi jelo drži naputka da ga o podne, kad je pospremio 
stol nakon jela, upita što želi za večeru, a nakon večere 
što želi za ručak sutradan. Neka mu ne donosi niti više 
niti manje niti bilo što drugo, nego jedino ono što je 
izričito tražio; i to u vrijeme kad on to hoće, ne prije i ne 
poslije toga. Ne smije dopustiti da mu kaže: »Dajte mi, 
što i braći dajete!«, nego nek se ispriča i rekne da je to 
protiv reda duhovnih vježbi i da je potrebno da izričito 
zatraži što želi. Pa ako zamoli samo kruh, i to samo je- 
dan komad, ne smije mu donijeti niti dati išta drugo. Nek 
se dakle u kvaliteti, količini i vremenu točno pridržava 
onoga što mu egzercitant kaže [217]. 


Isto tako neka s njim ne razgovara ni o čemu, osim o 
onome što se tiče posluživanja, recimo da mu dadne ko- 
šulju ili: »Evo, ručak je poslužen«, ili što slično, kako re- 
kosmo. Isto tako neka sazna kad egzercitant ide na misu. 
U to vrijeme nek mu složi krevet i pospremi sobu i uredi 
što treba. Isto tako ne smije razgovarati s njim bez do- 
puštenja onoga koji mu daje duhovne vježbe. Isto tako 
neka svakog dana barem jednom obavijesti onoga koji 
mu daje vježbe o tome što i koliko je pojeo itd. Isto tako 
neka svakoga dana pribilježi sve što mu daje, da mu se 
dadne pošten račun kad završi. Isto tako neka zdušno 
vodi brigu da ga poniznošću i osobnim držanjem izgrađu- 
je. Neka ima puno žara da ga zbog Isusa Krista posluži u 
svemu što mu je potrebno s puno znakova ljubavi i obdr- 
žavanjem svete i mudre šutnje. Neka se svaki dan moli 
za njega i za onoga koji mu daje vježbe, da obojica ispune 
volju Božju. 

404 8. Ako se onome koji daje duhovne vježbe bude činilo 
preporučljivim za veću duhovnu dobit egzercitanta da ga 
povremeno pohodi netko od braće ili svećenika, neka ta- 
ko učini. Ali nek ne dolazi nitko izvana ako nije nešto 
prijeko potrebno posrijedi. A kad netko od naših s njim 
razgovara, treba ga upozoriti da s njim govori samo opće- 
nito o službi Bogu, a ni o čemu iz čega bi se moglo zaklju- 
čiti da ga izravno ili posredno žele privući u Družbu. Sto- 
ga ne smije o njoj ništa govoriti i ne smije ga pitati je li se 
odlučio ili kakve dvojbe ima. 

405 A ako ga on sam nešto upita ili želi nešto priopćiti, može 
kazati da će mu odgovoriti onaj koji daje vježbe i da ne- 
ma dopuštenja govoriti o tim stvarima. Pa i kad ga ima, 
neka govori oprezno i o onome što egzercitanta može 
izgrađivati. Neka ga ne sili da prihvati ovaj ili onaj stalež. 
Jedino ako on sam osjeća da ga neki stalež privlači i to 
mu priopći, onda bi mogao, na dobro promišljen način, i 
ako ima, kako rekosmo, dopuštenje za to, kazati mu što 
on pred Gospodinom osjeća. Ako misli da će mu tako dati 
snage i pomoći mu u dobroj odluci da se od onoga što je 
manje dobro odijeli i iznova se stavi u ruke Božje, kako bi 
ga On vodio. Pritom se mora, kako rekosmo, uvijek čuva- 
ti od toga da spominje bilo što čime bi se razvila sumnja 
da ga želi pridobiti za Družbu. Protivi se, naime, pravili- 
ma vježbi [15] i čistoći duha Družbe koja želi da ljudi je- 
dino slobodno i po božanskom nadahnuću i milosti — 
štoviše, ako je moguće, toliko očitoj, da se ne može sum- 
njati — budu potaknuti na to da uđu u Družbu, i ne 
drukčije. 


406 Osim toga, postupiti suprotno tome ne znači samo polo- 
žiti srp na žetvu Boga, našeg Gospodina, koji sada želi 
ophoditi sa svojom dušom kako se njemu svidi. To znači 
još nešto: Ako egzercitanta za to vrijeme pokreću savjeti i 
nastojanje bilo kojeg smrtnog čovjeka, ostat će uvijek ot- 
vorena vrata đavlu da ga napastuje, šaptom mu kaziva- 

jući: O da se nije dao potaknuti savjetom tog čovjeka itd.; 
o da nikad nije takvo što učinio; ta, napokon, to je ljudski 
savjet, a on griješi gotovo uvijek. I tako napast i dalje 
vreba na nj. 


407 Na isti se način mora ravnati i onaj koji daje duhovne 
vježbe. Brižno nek pazi da ne upotrijebi ništa drugo iz 
svoje kuće, jedino službu davanja vježbi, i to kako ih valja 
davati, s mnogo ljubavi, brižnosti i molitve. Neka egzer- 
citanta ozbiljno preporuči Bogu da ne dopusti da ta duša 
bude prevarena po grijesima onoga koji daje duhovne 
vježbe. 


408 Isto tako može mu kazati, prije nego što počne, da u mo- 
litvi svim srcem moli Boga, našeg Gospodina, za milost: 
prvo, da ne ide u ovim vježbama za tim da postigne du- 
hovnu utjehu ili suhoću, i da ih ne želi obavljati ni iz ko- 
jeg drugog razloga nego jedino poradi ljubavi Božje itd.; 
drugo, da ih uzmogne revno obavljati nadvladavajući sve 
što bi mu se moglo ispriječiti; treće, da iz njih ubere onaj 
plod iz kojeg proizlazi veća slava Božja i više koristi za 
duše itd. [20]. 


409 S obzirom na način kako ih davati u prvom 
tjednu 


1. U noć kad se povlači ne treba činiti ništa drugo, nego 
jedino neka se uz molitvu raspoloži i pripravi da duhovne 
vježbe obavi savršeno i kao plemenit vitez Isusa Krista, 
kao u nekoj stvari koja mu jako mnogo znači. Neka ga 
voditelj osokoli da bude veoma brižljiv, prema onoj: »Pro- 
klet čovjek koji djelo Božje obavlja nemarno.«! [5] I nek 
bude jednostavan poput goluba“ pa da na dobro tumači 


! Jr 48,10. 
2 Usp. Mt 10,16. 

sve što se s njim radi i što mu se govori [22], i mudar 
poput zmije, pa da ne drži ništa skriveno od misli koje 
mu demon ili dobar duh budu kazali, nego neka ih podi- 
jeli s onim koji mu daje duhovne vježbe, kako ne bi bio 
prevaren [17]. I radi toga, ako se nije ispovjedio i priče- 
stio, a to često čini, može to učiniti prije nego uđe u Te- 
melj itd. [44]. 


410 Također mu se može pojasniti, poput primjedbe ili na- 


411 


putka, da će to veći plod ubrati u duhovnim vježbama, 
što se više prepusti u ruke Gospodinove da čini kako se 
Njemu svidi, prema onoj: »Sine moj, daj mi svoje srce i ja 
ću ga ispuniti«* [5]. 


2. Ako je egzercitant učen čovjek, potrebno je pokazati 
više znanja, ali s ljubavlju i poniznošću. 

3. Ovo je jako važno zato da imadne povjerenja u onoga 
koji mu ih daje. Zato neka voditelj ne nosi knjižicu Du- 
hovnih vježbi u rukama nego neka se pripravi i dobro 
zna što mu treba reći. Može mu zadati da poslije posve 
kratko i sažeto zapiše, sažetije nego u Vježbama [20]. 


412 4. Kao što stoji u Pravilima, ne treba se mnogo zadržava- 


ti s njim osim ako je prijeko potrebno [7]. Ne treba ni 
proširivati ono što mu govori toliko da on više od toga ne 
bi ni želio znati, ili da misli kako sam ni ne može toliko 
raditi da bi pronašao još nešto za reći. Naprotiv, treba 
mu dati neku prigodu i način kako da sam nešto pronađe 
jer čini se da to obično pomaže [2]. 


413 5. Ako može poći k njemu izjutra, zacijelo je bolje budući 


da je tada duh pripravniji da dublje prodre u stvari itd. 
Međutim, poslije podne obično bude veća potreba jer ta- 
da obično rastu napasti i duhovne suhoće budući da je 
duh manje pripravan za promatranje i zbog toga je pre- 


%Izr 23,26 i Pa 81,11. 

zasićen i podložniji napasti pa mu je potrebno više utjehe 
[7]. 


6. Može se ići svaka tri dana, ali rijetko mi se čini pri- 
kladnim tako činiti. Pa i iz iskustva koje imam čini mi se 
prikladnim da ide svaki dan jedanput, isto tako ne češće, 
ako ne bude neke slučajne prijeke potrebe. Doduše, kod 
nekih ozbiljnih i vrlo mirnih ljudi može se izostaviti koji 
dan, i gotovo je to više koristilo itd. [7]. 

7. Nek se pobrine da s egzercitantom postigne svetu 0z- 
biljnost. Tim više ako je riječ o nekoj važnoj osobi. Ali sa 
znakovima velike poniznosti i ljubavi. I tako da on shvati 
da je to prikladnije za njegovu veću dobit. I ne smije biti 
poput pismoznanaca i farizeja nego kao onaj koji ima 
vlast [7]. 


8. U prvom tjednu ne treba se dugo zadržavati s ljudima 
koji brzo napreduju na putu duha, koji često idu na ispo- 
vijed i pričest i koji nose želju da shvate u kojem će sta- 
ležu više služiti Bogu. Ako je moguće, neka u četiri ili pet 
dana dovrše opću ispovijed i čitav prvi tjedan. Protivno 
tome treba postupiti s onima koji nisu tako pripravni. 
Takvima se može, da bi oplakali svoje grijehe i spoznali 
koliko znači ako su uvrijedili Boga, dodati druge vježbe, 
kao onu o smrti, o posebnom sudu, o općem sudu itd. [7]. 


9. Kod ovih i kod svih koji se još nisu prepustili u ruke 
Boga, našeg Gospodina itd. da on u njima djeluje i upravi 
ih onamo kamo je za njih najprikladnije, i ako ulaze s ne- 
kim planovima i nakanama, vrlo je prikladno uložiti sav 
mar da se oslobode od takve nesavršenosti budući da je 
to moljac koji nagriza dragocjenu haljinu istinskog zvanja i 
ne dopušta da ni na koji način spoznamo istinu. I ako se 
kod nekog pokaže da je vrlo tvrdokoran u tome prije ne- 
go je ušao u duhovne vježbe, ne treba ni poticati na njih 


4 Mk 1,22; Mt 7,29 

niti mu dopustiti da ih obavlja prije nego po čestim ispo- 
vijedima, kako rekosmo, postane zreliji. 


No ako je već ušao u njih da bi ih obavio, treba mu nasto- 
jati pomoći. Za to veoma pomaže ako ga tri do četiri dana 
zadržimo u razmatranju Temelja i u Posebnom i Općem 
ispitu, i u spoznavanju kako se može sagriješiti u misli- 
ma, djelima i riječima, da tako sazrijeva [5]. Pa ako je u 
prvom tjednu vrlo tvrdokoran, čini mi se da ne bih s njim 
pošao dalje, ili bih mu barem ostale vježbe davao koliko 
je moguće kratko. Međutim, moramo ga otpustiti na ta- 
kav način da to ne bude razlogom da prestane ići na ispo- 
vijed te povjerljive i duhovne razgovore. Ovo se odnosi na 
onoga od koga mnogo očekujemo i ako pritom nema dru- 
gih koji su pripravniji nego on, pa da s njime uložimo mar. 


10. Prije nego mu dadne Temelj, pošto je dobro pogledao 
onih 20 pravila koja su stavljena na početak vježbi kao 
pouka onome koji ih daje, iznijet će mu četiri od tih na- 
pomena. Ovim redom: prvo, onu prvu koja počinje: »Pod 
imenom duhovnih vježbi«; drugo, dvadesetu, čitavu ili 
onaj dio koji mu se čini najprikladnijim; treće, petu koja 
počinje: »Onomu komu se daju«; na četvrtom mjestu, 
četvrtu: »Iako su za ove vježbe«. 


Poslije mu se daje Temelj. Pritom mu ga treba tako ob- 
jasniti da sam dobije priliku pronaći ono što traži. Bilo bi 
prikladno upraviti ga ovakvim putom: »Da biste osjetili 
kako je teško neopredijeljeno se koristiti sredstvima koja 
nam je dao Bog, naš Gospodin, da uzmognemo postići 
svrhu za koju nas je stvorio; kako biste, spoznavši ovo, 
sebe posve stavili u njegove ruke — evo, ovdje je temelj 
po kojem možemo pronaći ono za čim čeznemo! Pogledaj- 
te kako su neki, započevši redovnički život — a nisu us- 
trajali u njemu i nisu se željeli podložiti slatkom jarmu 
Gospodinovu — otišli u pakao jer su napustili redovniš- 
tvo i po svom grijehu umrli su kao otpadnici. Drugi, 

ušavši u redovničku zajednicu zato što u svijetu nisu mo- 
gli živjeti bez grijeha i uvreda Bogu ili jer su malo rasli u 
Gospodinu itd., postali su sveci, a da su ušli u brak, mo- 
glo se dogoditi da odu u pakao. I tako redom o svim osta- 
lim staležima: jedni su po bogatstvu zaslužili nebo, a 
drugi pakao. 


Budući, dakle, da je to tako, a od strane staleža ne dolazi 
ta naopakost, zasigurno dolazi od nas jer bez razmišlja- 
nja ulazimo u obveze i priklanjamo svoj duh ne razmo- 
trivši je li to prikladno za službu Božju, je li to moje 
zvanje, mogu li tim putem bolje hoditi i postići svrhu za 
koju me Bog stvorio. Ne mogu svi biti redovnici jer 'tko 
može shvatiti neka shvati',* kaže Gospodin. Time daje na 
znanje da ima nekih koji to ne mogu te da oni koji to 
mogu — ako žele biti savršeni, pa u nekom smislu čak i 
spašeni — potrebno je da započnu takav život. Doima se, 
naime, da je to zapovijed jer veli: 'tko može shvatiti neka 
shvati' — u slučaju da prosude kako u svijetu nisu mogli 
čuvati zakon Boga, našeg Gospodina, ili ih očitost zvanja 
obvezuje da ga slijede. Dakle, kad je tako teško i kad ne 
znamo što je za nas prikladno, zasigurno je prijeko po- 
trebno da se posve prepustimo u ruke Boga, našeg Go- 
spodina. Radi toga dobro razmotrite ovaj Temelj!« 


Može ga podijeliti u tri dijela: 1. svrha radi koje nas je 
Bog stvorio; 2. sredstva; 3. teško je uzeti ovo ili ono, ako 
ne znamo jasno koje je prikladnije, prema onom što već 
rekosmo; i šteta koja od toga dolazi. Radi toga da se iz 
ovog rodi uravnoteženost [23]. 


11. Ako je pripravan, istog tog dana poslije Temelja može 
mu se dati Poseban ispit koji slijedi, s njegovim Dodat- 
nim uputama [24-31]. Ako, naime, hoćemo posijati do- 
bro sjeme potrebno je ponajprije iščupati korov i trnje 


5Mt 19,12. 

itd., a za to služi ova vježba. Poslije nje može mu se dati 
ona koja slijedi za ponoć, objašnjavajući mu na koliko 
načina se može griješiti i postizati zasluge u mislima, u 
skladu s onim što stoji u Vježbama [32-34]. Bude li po- 
trebe, može mu dati jednu stvar danas, drugu sutradan, 
radi veće duhovne pomoći. 


12. Treba primijetiti da priliči ovaj Poseban ispit dati čim 
je započeo vježbe kako bi iščupao iz sebe i ne dao pristu- 
pa nečemu što bi ga priječilo da ih valjano obavlja [90]. 


13. Radi toga treba mu prije prve vježbe objasniti četiri 
od prvih dvadeset napomena. I to, treću, koja počinje »Kao 
što u svim«; zatim, jedanaestu, pa onda dvanaestu, i na- 
pokon, trinaestu. Poslije toga mu treba kazati kako je 
prikladno obaviti opću ispovijed zbog razloga koji se 
ondje navode [44], pa i drugih, ako hoće. Kako bi je bolje 
obavio, daju se neke vježbe. Prvu, s četiri ponavljanja, 
treba mu dati prvog dana. Nakon nje nek mu kasnije dad- 
ne deset dodataka koji su navedeni za bolje obavljanje 
vježbi [73-88]. Druga vježba dolazi drugog dana, treća 
trećega, s ponavljanjima itd. Ali ako bi bio duhovna oso- 
ba, kako rekosmo, i ako je oplakao svoje grijehe itd., mo- 
gu mu se sve vježbe dati u posve kratkom vremenu [72]. 


14. Može mu se dati, ako vidi da počinju biti potrebna, 
četrnaest pravila koja se daju za duhovno rasuđivanje u 
prvom tjednu, a nalaze se pri kraju vježbi [313]. 


15. Druga vježba ovog tjedna ne daje se zato da počne 
ispitivati svoju savjest kako bi se ispovjedio, nego zato da 
kad u isti mah uoči mnoštvo grijeha koje je počinio i opa- 
kost prošlog života, osjeti užas i dođe do kajanja itd. [56]. 


16. Kad mu se daje samo jedna vježba na dan, može se 
tako raspodijeliti da u pojedinom satu proradi jednu ili 
više točki pa ih zatim jednom ili dvaput sve zajedno ope- 
tuje [72]. 

429 17. Prikladno je da je onaj koji daje duhovne vježbe već 
unaprijed pregledao sva pravila koja se ondje nalaze, pa i 
da je sam jednom ili dvaput sve vježbe obavio. Kad ih da- 
je, nek čuva njihov poredak jer je to vrlo važno. I meni, 
kad sam ih davao, naš je Pater tako naložio i preporučio. 
Inače nastaju mnoge pogreške i egzercitant neće imati 
one dobiti koja bi se tražila, kako iskustvo potvrđuje. 


430 18. Kao što se veli u Vježbama, kad se egzercitant pripre- 
ma na ispovijed, nek ne čini nikakve druge vježbe. Tako- 
đer, priprava za ispovijed treba slijediti nakon što su mu 
se dale sve vježbe prvog tjedna [44]. Nek mu dadne ras- 
pored kako da upotrijebi onu metodu prisjećanja i zapisi- 
vanja grijeha. Direktorij patra magistra Polanca je veo- 
ma dobar za taj posao.* 


19. Pri obdržavanju Pravila ili Deset dodataka koji se da- 
ju da bi se vježbe dobro obavljale treba paziti na to da ih 
vrlo savjesno obdržavaju, kao što se nalaže [90]. Pri tom 
treba pripaziti da ne dođe ni do pretjerivanja ni do veli- 
kog popuštanja, a treba i voditi računa o naravi onih koji 
obavljaju vježbe: ako su melankolični, da ih se previše ne 
stjera u tjesnac, nego u većem dijelu pravila treba im do- 
pustiti širinu. Isto tako treba postupiti s onim nježnim 
osobama koje nisu navikle na ovakve stvari. Ali treba 
valjano promisliti što bi im kod toga moglo donijeti veću 
dobit. Prema nekima sam u Pravilima bio širokogrudan i 
donijelo im je dobiti; kod drugih sam zahtijevao veliku 
stegu, ali s blagošću, koliko sam mogao, i također sam, 
po milosti Gospodinovoj, ustvrdio da im je donijelo do- 
biti. 

% Usp. Juan de Polanco, Breve Directorium ad Confesarii et Confiten- 
tis munus rite obeundum, Romae 1554. Sommervogel, Bibliothčque, 
VI, 939-944. 


Dokumenti koji objašnjavaju tekst 
Duhovnih vježbi 


Osim "Uputa za davanje vježbi" ('Direktorija') smatrali smo 
korisnim dodati i neke dokumente koji objašnjavaju nastanak, 
dinamiku i plodonosno djelovanje Duhovnih vježbi. Doku- 
menti su nanizani kronološki s obzirom na tijek Ignacijeva ži- 
vota: (1) odlomci iz 'Autobiografije', (2) zapisi sa suđenja u Al- 
cali iz g. 1526—1527., (3) 'Vijećanje prvih sudrugova g. 1539.', 
(4) dio 'Duhovnog dnevnika' i (5) popis razloga pri odlučiva- 
nju o siromaštvu iz g. 1544.—1545. te (6) mjerila za izbor apo- 
stolskih poslova iz 'Ustanova Družbe Isusove', br. [(622—624]. 

Mnogi među subraćom u Družbi Isusovoj tražili su od svog 
oca i učitelja Ignacija da im opiše svoj životni put. Pravilno su 
slutili da se temelji duhovnosti, koje su od njega primili, naj- 
bolje očituju u njegovu životu. Ondje su praktično ostvareni i 
odatle ih možemo djelotvorno učiti. Ignacijeva sjećanja zapi- 
sao je g. 1553.—1555. p. Luis Goncalves da C4mara. Ignacije 
opisuje svoje obraćenje, pokornički život u Manrezi, hodočašće 
u Jeruzalem, potom studiranje i napokon dolazak u Rim. Ov- 
dje donosimo onaj dio teksta [1-33; 99-101] koji pobliže os- 
vjetljuje nastajanje knjižice "Duhovnih vježbi'. Ignacije tuma- 
či iskustva koja su ga dovela do duhovnog rasuđivanja. Cijelu 
'Autobiografiju Ignacija Loyolskog' u prijevodu p. Josipa Ku- 
kuljana, DI, Filozofsko-teološki institut objavio je g. 1991. 


Uvodni osvrt na život prije obraćenja, 1491.—1521. 


1. Do svoje dvadesetšeste godine bio je sav u ispraznostima 
svijeta. Vježbe s oružjem bile su mu glavna zabava, u velikoj i 
taštoj želji da stekne slavu. 


Srčana i neslomiva narav — Pamplona, Loyola, 1521. 


I eto, nalazio se on tako u nekoj utvrdi koju su napadali Fran- 
cuzi. I svi su bili za to da se predaju, uz uvjet da im se poštede 
životi. Jasno im je bilo da se ne mogu održati. No on iznese 
zapovjedniku toliko razloga da ga je i protiv mišljenja svih 
vitezova nagovorio napokon na obranu. A i oni se ohrabriše 
njegovim oduševljenjem i srčanošću. 

Kad je došao dan u koji se očekivao topovski napad, on se 
ispovjedi jednome od svojih tamošnjih suboraca. Topovski je 

napad potrajao prilično dugo. Tada ga jedna topovska kugla 
pogodi u potkoljenicu i svu je slomi. Kugla je proletjela izme- 
đu obiju nogu pa je i druga potkoljenica bila teško povrijeđena. 


2. Kako on pade, ostali se iz utvrde odmah predadoše Fran- 
cuzima. Ovi se, preuzevši vlast nad utvrdom, pokazaše vrlo 
uglađeni prema ranjeniku. Postupali su s njim pristojno i pri- 
jateljski. U Pamploni ostade nekih dvanaest ili petnaest dana. 
Zatim ga na nosilima prenesoše u njegov kraj. 

Stanje mu se tamo pogorša. Pozovu sve liječnike i ranare s 
mnogih strana. Oni zaključe da je potrebno potkoljenicu po- 
novno rastaviti i kosti ponovno staviti na svoja mjesta. Re- 
koše da su kosti onaj put bile loše postavljene ili su se putem 
pomakle te nisu na pravom mjestu. Zato on ne može ozdravi- 
ti. I nanovo je izvršeno to mrcvarenje. Ni pri tome kao ni pri 
svim drugim koja je prije podnosio ili će kasnije podnijeti ni- 
kada ne reče ni riječi, niti pokaza koji drugi znak boli, osim 
što je jako stiskao šake. 


3. Bivalo mu je ipak sve gore. Nije mogao ni jesti. A nastupile 
su i druge pojave koje su obično znak da se približava kraj. Li- 
ječnici više nisu imali gotovo nikakve nade u njegovo ozdrav- 
ljenje. Kad je došao blagdan Sv. Ivana [24. lipnja), savjetovali 
su mu da se ispovjedi, što i učini. U predvečerje blagdana Sv. 
Petra i Pavla [29. lipnja] primi sakramente umirućih. Liječni- 
ci su rekli: ako se do ponoći ne popravi stanje, s njime je svr- 
šeno. Taj bolesnik je prema svetom Petru bio inače posebno 
pobožan, pa se našem Gospodinu svidjelo da se baš tu ponoć 
počeo bolje osjećati. Poboljšanje je napredovalo tako brzo te 
su već za nekoliko dana procijenili da je izvan smrtne pogi- 
belji. 

4. Kad su kosti počele zarastati jedne s drugima, jedna se kost 
pod koljenom prevukla preko druge. Time se noga skratila, a 
kost se na tom mjestu toliko izbočila da je bilo nelijepo. On je 
takvu nije mogao trpjeti. Kanio je živjeti u svijetu i sudio je da 
bi ga ona činila ružnim. Raspitao se kod ranara ne bi li se dala 
odrezati. Oni mu rekoše da bi se lijepo mogla odrezati, ali bi 

bolovi bili veći od svih što ih je pretrpio, jer je ona već zacije- 
lila, a treba i prilično vremena dok se odreže. On se, unatoč 
tome, po vlastitoj želji odluči na mučenje. Njegov je stariji 
brat bio zaprepašten, rekavši da se on ne bi mogao odvažiti da 
podnese takvu bol. Ranjenik ju je podnio s uobičajenim str- 
pljenjem. 


Blagi dodir Duha Božjega — ljeto i jesen 1521. 


5. Izrezavši meso i kost koja je tamo bila suvišna pokušali su s 
upotrebom sredstava učiniti da noga ne ostane tako kratka. 
Stavljali su na nju mnoge masti i neprekidno je rastezali spra- 
vama koje su ga mučile mnogo dana. I naš Gospodin mu udi- 
jeli zdravlje. Toliko se oporavio da je u svemu ostalom bio 
zdrav, samo što se nije mogao čvrsto držati na nozi pa je bio 
prisiljen držati se postelje. 

On je vrlo rado čitao knjige svjetovnih i izmišljenih sadrža- 
ja koje obično nazivaju viteški romani. Zato je sada, kad se do- 
bro osjećao, zamolio da mu dadnu neke od njih da razbije do- 
sadu. No u toj se kući ne nađe nijedna od onih kakve je običa- 
vao čitati pa mu dadoše »Život Kristov« i neku knjigu o životi- 
ma svetaca, pisane na španjolskome jeziku. 


6. Čitajući iz njih mnogo puta, ponešto bi se i zagrijao za ono 
što bi tamo nalazio napisano. A kad je prekidao s čitanjem, 
kojiput bi stao razmišljati o onome što je pročitao, a kojiput o 
svjetovnim stvarima o kojima je prije često mislio. Od mnogih 
ispraznih stvari koje bi mu padale na pamet jedna mu je tako 
zahvatila srce da bi ga misao na nju zanijela odmah na dva i 
tri i četiri sata, a da toga ne bi ni zamijetio. Maštao je što bi 
morao učiniti u službi jedne dame, o sredstvima koja bi uzeo 
da može poći u zemlju gdje se ona nalazi, o oružanim pothva- 
tima koje bi poduzeo u njezinoj službi. Time je bio toliko opo- 
jen da nije ni mislio kolika je nemogućnost da bi se to moglo 
ostvariti. Dama, naime, nije bila iz običnog plemstva, ni gro- 
fica, ni kneginja. Njezin je položaj bio viši nego bilo koji od tih. 

7. Bilo što bilo, naš Gospodin mu je pritekao u pomoć dajući 
da nakon tih misli dođu druge, koje su se rađale u svezi s 
onim što je pročitao. Čitajući, naime, o životu našega Gospo- 
dina i svetaca, stao bi razmišljati i ovako rasuđivati: »Kako bi 
bilo da ja učinim ono što je učinio sv. Franjo i ono što je učinio 
sv. Dominik?« Tako je pretresao mnogo dobrih stvari na koje 
bi nailazio stavljajući preda se uvijek ono što je naporno i 
teško. I kad bi ih zamišljao, činilo mu se da u sebi nalazi mo- 
gućnosti da ih provede u djelo. 

A sve je njegovo zaključivanje bilo u tome da je sam sebi 
govorio: »Sv. Dominik je učinio ovo, onda moram i ja to učini- 
ti. Sv. Franjo je uradio ovo, onda moram i ja to učiniti.« Ove 
bi misli trajale i podugo. Kad bi zatim bile prekinute nečim 
drugim, slijedile su već spomenute svjetovne misli, pa bi i one 
trajale dugo vremena. 

Taj slijed tako različitih misli potrajao je u nj prilično du- 
go. I uvijek bi se zadržao u razmišljanju koje bi dolazilo na 
red, bilo da se radilo o onim svjetovnim pothvatima što ih je 
želio poduzeti, bilo o ovim drugima, Božjim, kako su mu se 
javljali u mašti, sve dok ne bi od umora s tim prestao i okre- 
nuo se drugim stvarima. 


Počeci unutarnje molitve i mističnog iskustva — 
jesen i zima 1521./1522. 


8. Postojala je tu ipak ova razlika: dok je mislio na ono svje- 
tovno, bilo mu je jako zabavno, ali poslije, kad bi od umora to 
pustio, osjetio bi se prazan i nezadovoljan. A kad je pomišljao 
da pođe u Jeruzalem bosonog i da ne jede ništa osim zeleni, i 
da primjenjuje sve ostale strogosti, kako je vidio da su radili 
sveci, osjećao bi utjehu ne samo dok se nalazio u tim mislima, 
nego bi ostao zadovoljan i radostan i nakon što ih je ostavio. 
No on se nije zaustavljao nad tim, niti je imao namjeru 
promotriti tu razliku, sve dok mu se jednom zgodom oči nisu 
malo otvorile. Tada se počeo čuditi toj razlici i navraćati se u 
mislima na nju. Iskustvom je uočavao da od jednih misli osta- 

je tužan, a od drugih radostan. I naučio je malo-pomalo pre- 
poznavati različitost duhova koji su se pokrenuli: jedan je so- 
tonin, a drugi Božji. 
(Dopuna:! To je bilo prvo zaključivanje što ga je učinio o 
Božjim stvarima. I kasnije, kad je sastavio Duhovne vjež- 
be, ovdje je bio početak svjetlu što ga je primio za vježbu 
o različitosti duhova.) 


9. Primivši iz tog čitanja nemalo svjetla, počeo je stvarnije mi- 
sliti o svom prijašnjem životu i kako je nužno da za nj čini 
pokoru. Tu su mu dolazile želje da oponaša svece. Nije toliko 
gledao na okolnosti, nego je očekivao da će s milošću Božjom 
činiti kao što su činili oni. A sve što je želio učiniti odmah čim 
ozdravi bio je odlazak u Jeruzalem, kako je već spomenuto, uz 
tolika trapljenja i tolike postove koliko ih obično želi vršiti ve- 
likodušno srce ražareno od Boga. 


10. Uza te svete želje što ih je imao, one prijašnje misli odlazi- 
le su u zaborav, a ove su dobile potvrdu jednim pohođenjem, 
evo ovako: Dok je jednom noću bio budan, jasno ugleda sliku 
naše Gospe sa Svetim Djetešcem Isusom. Tim je prizorom do- 
bio preobilje utjehe za dugo vrijeme. Čitav mu prijašnji život 
postade odvratan, naročito stvari putenosti. Činilo mu se da 
su mu iz duše iščezli njezini odrazi, koji su prije u njoj bili vrlo 
zamjetljivi. 

Od onog časa pa sve do kolovoza 1553., kad ovo pišem, ni- 
kad se više nije zadržao ni s najmanjim pristankom na pute- 
nim stvarima. Prema tome bi se učinku moglo zaključiti da je 
pojava bila od Boga, iako se on nije usuđivao to tvrditi, niti je 
išta više kazao, osim što je izjavio kako je rečeno. No i njegov 
brat, kao i svi ostali ukućani, zamjećivali su po onome što je 
izvana promjenu koja se dogodila iznutra, u njegovoj duši. 


! Uz prvi ispis Autobiografije p. da Camara dopisao je, najkasnije do 
g. 1562., neke dopune koje ovdje jasno naznačujemo. Usp. Autobio- 
grafija, FTI, Zagreb 1991., str. 5. 

11. On je, ne mareći ni za šta, ustrajao u svom čitanju i u svo- 
jim dobrim odlukama. Sve je vrijeme razgovora s ukućanima 
upotrebljavao za Božje stvari i time je činio dobro njihovim 
dušama. A budući da su mu se one knjige vrlo sviđale, dođe na 
misao da iz Kristova i svetačkih života ukratko izvadi neke 
bitnije stvari. I tako se (budući da se već malo počeo kretati po 
kući) dade s puno marljivosti na pisanje knjige — riječi Kristo- 
ve crvenom tintom, a riječi naše Gospe modrom. 
Papir je bio gladak, s izvučenim crtama i finim pismom — 

znao je, naime, vrlo lijepo pisati. 

(Dopuna: Sadržavala je oko 300 potpuno ispisanih listo- 

va, veličine četvrt velikog arka.) 


Dio bi vremena upotrebljavao za pisanje, a dio za molitvu. 
Osobitu je utjehu primao u gledanju neba i zvijezda. To je či- 
nio često i dugo jer je tada osjećao u sebi jako veliku težnju da 
služi našem Gospodinu. Često je mislio na svoju odluku i želio 
da je već potpuno zdrav pa da krene na put. 


Neizvjesna budućnost — veljača 1522. 


12. Dok je promišljao o tome što bi trebalo da učini kad se 
vrati iz Jeruzalema, kako bi uvijek živio u pokori, dolazila mu 
je misao da uđe u Kartuziju u Sevilli, ne kazujući tko je, ne bi 
li što manje držali do njega, i da tamo nikad ne uzima druge 
hrane osim zeleni. No kad je drugom zgodom stao razmišljati 
o pokorničkim djelima koja bi želio činiti idući svijetom, ohla- 
dila mu se želja za Kartuzijom. Bojao se da tamo neće smjeti 
iskazivati mržnju prema sebi kakva se u njemu rodila. Ipak je 
naredio jednom sluzi iz kuće koji je išao u Burgos da se raspi- 
ta o Kartuzijanskom pravilu. I svidješe mu se obavijesti što ih 
je dobio o njemu. 

Međutim, nije se na tome puno zadržavao, zbog već spo- 
menutog razloga, a i zato jer je sav bio obuzet odlaskom na 
koji se doskora spremao, dok ovo nije morao rješavati nego 
tek poslije povratka. Dapače, čim se osjetio već donekle u sna- 


Iz Autobiografije 133 


zi, činilo mu se da je vrijeme rastanku te reče bratu: »Gospo- 
daru, knezu je od Najere, kako znate, već poznato da sam do- 
bro. Bit će dobro da odem u Navarretu« (gdje je u to vrijeme 
boravio knez). Brat ga povede u jednu sobu, pa zatim u drugu, 
i uz mnogo izraza udivljenja počne ga moliti da se ne upropa- 
štava. Neka gleda koliko nade stavljaju ljudi u njega i od koli- 
kog bi mogao biti utjecaja i slično, sve u nakani da ga odvrati 
od dobre želje koju je imao. 
No odgovor je bio takav da se uspio osloboditi brata, a nije 

se odrekao istine — jer je u tome već bio vrlo osjetljive savjesti. 

(Dopuna: Brat je naslućivao, a i neki ukućani, da želi iz- 

vesti neku veliku promjenu.) 


13. I tako on, eto, odjaha na jednoj muli. Drugi je njegov brat 
poželio poći s njim do Ofiate. Njega putem nagovori da odu 
probdjeti noć u svetištu naše Gospe od Ar&nzazu. Ondje se 
molio tu noć da prikupi nove sile za svoj put. 
U Omati ostavi brata u kući sestre koju je otišao obići, a 

sam pođe u Navarretu. 

(Dopuna: Od dana kad je izišao sa svojega posjeda svake 

se noći bičevao.) 


I dođe mu na pamet nešto malo zlatnika što su mu ih ostali 
dužni u kneževu dvoru. Učinilo mu se da bi ih dobro bilo pri- 
baviti. Zato napisa blagajniku podnesak. Blagajnik izjavi da 
nema novaca. Kad za to dozna knez, reče da smije uzmanjkati 
Za svakoga, samo da ne uzmanjka za Loyolu. Zbog ugleda koji 
je nekad pribavio, želio mu je dati dobro namjesništvo ako ga 
htjedne prihvatiti. 

On primi novac i naredi da se podijeli nekim osobama pre- 
ma kojima se osjećao obavezan, a dio dade za neku sliku naše 
Gospe koja je bila u neredu, da se uredi i bolje ukrasi. I tako, 
eto, otpustivši dvojicu slugu koji su pošli s njim, uputi se sam 
na svojoj muli iz Navarrete za Montserrat. 

Slabo poznavanje puta kreposti — ožujak 1522. 


14. Na tom se njegovu putu nešto zbilo što je dobro zapisati, 
da bi se razumio odnos našeg Gospodina prema toj duši koja 
je bila još uvijek slijepa, iako je imala velike želje da mu služi 
u svemu što bude znala. On se, dakle, odlučivao na velika po- 
kornička djela, još ne gledajući toliko kako da zadovolji za svo- 
je grijehe, koliko da se svidi i omili Bogu. 
(Dopuna: Osjećao je toliku odvratnost prema prijašnjim 
grijesima i tako živu želju da učini velike stvari iz ljubavi 
prema Bogu te se kod pokorničkih djela koja je poduzi- 
mao nije u sjećanju često vraćao na svoje grijehe, iako ni- 
je mislio da su mu oprošteni.) 


I tako, kad bi mu došlo na pamet neko pokorničko djelo koje 
su učinili sveci, on bi odlučio učiniti to isto i još više. Njegovo 
je sve zadovoljstvo bilo u tim mislima, a o kojoj stvari nutrine 
uopće nije razmišljao. Nije ni znao što je to poniznost, ni lju- 
bav, ni strpljivost, niti što je obazriva razboritost ni u ravna- 
nju tim krepostima, ni u obuzdavanju. Išao je samo za tim da 
učini velika izvanjska djela zato što su ih Sveci tako učinili na 
slavu Božju, a nije gledao ni na koju drugu potanju okolnost. 


15. Išao je, dakle, svojim putem kad ga stiže neki Maur. Jahao 
je na mazgi. Pošli su udvoje i pričali. I dođe riječ na našu Gos- 
pu. Maur je govorio da je za nj u redu to da je Djevica začela 
bez čovjeka. No u rađanju da je ostala djevica, toga nije mogao 
vjerovati. Iznosio je u potvrdu prirodne razloge koji su mu pa- 
dali na pamet. Hodočasnik nije uspio srušiti taj njegov stav 
množinom razloga koje mu je iznio. 

I eto, Maur tako užurbano pođe dalje da ga je izgubio iz 
vida dok je stajao i mislio o tome što je doživio s Maurom. Pri- 
tom su se u njegovoj duši pojavili neki pokreti koji su ga činili 
nezadovoljnim. Činilo mu se da nije izvršio svoju dužnost. Ta- 
kođer su izazvali u njemu ogorčenje protiv Maura. Činilo mu 
se da je zlo učinio što je dopustio da jedan Maur govori takve 
stvari o našoj Gospi i da mu je bila dužnost ustati u obranu 
njezine časti. 

I eto, dolazile su mu želje da pođe i potraži Maura te ga 
probode zato što je ono bio rekao. Dugo se borio protiv takvih 
želja. Na kraju je ostao nesiguran, ne znajući što bi bio dužan 
učiniti. 

Maur mu je, kad je pošao naprijed, rekao da ide u neko 
mjesto što je bilo malo dalje u istom pravcu, odmah uz glavnu 
cestu, ali glavna cesta nije išla kroz mjesto. 


16. Već se, eto, umorio pretresajući što li bi valjalo učiniti, a 
ništa nije našao sigurnim za što bi se odlučio, pa se odluči na 
ovo: dat će muli da ide olabavljenih uzda do mjesta gdje se put 
dijeli. Htjedne li mula putem za naselje, potražit će Maura i 
probosti ga. Ne htjedne li prema naselju, nego glavnom ce- 
stom, ostavit će ga na miru. I učini kako je zamislio. Našem se 
Gospodinu svidjelo da mula krene glavnom cestom, a ne 
onom prema naselju, iako je do naselja bilo tek nešto više od 
trideset ili četrdeset koračaja i put je prema njemu bio vrlo 
prostran i vrlo dobar. 


Temeljit početak novog načina života 


Kad je stigao do nekog velikog naselja prije Montserrata, svi- 
djelo mu se da tu pribavi odjeću kakvu je odlučio nositi i u ko- 
joj je trebao poći u Jeruzalem. Kupi tako sukna od kojeg se 
obično prave vreće, onakvog koje nije od fine pređe pa ima pu- 
no bodlji. Od njega odmah dade napraviti halju dugu do peta, 
te pribavi hodočasnički štap i tikvicu za vodu. Sve to stavi 
pred sedlo na muli. 
(Dopuna: Kupio je također jedan par sandala konopčarki, 
ali ih nije obuo obje nego samo jednu. I to ne za paradu 
nego zato što mu je jedna noga sva bila u zavoju i malo 
povrijeđena. Svake bi je večeri našao natečenu makar je 
jahao. Držao je da ta noga mora biti obuvena.) 


17. 1 tako, na svom putu za Montserrat mislio je kao obično o 
junačkim djelima koja je naumio učiniti zbog ljubavi prema 

Bogu. Budući da mu je pamet bila sva puna onih stvari iz 
Amadisa de Gaule [tj. od Walesa] i sličnih knjiga, došle su mu 
na misao neke stvari nalik na njih. Već je donio odluku da se 
pred oltarom naše Gospe od Montserrata odrekne svoje odore 
i zaodjene Kristovim »oružjem«. Tako odluči da njegovo »za- 
odjenuće oružjem« bude cijela jedna noć pred tim oltarom, a 
da ne sjedne i ne legne, nego da sad stoji, sad kleči. 

Ostavivši, dakle, to mjesto, išao je, prema svom običaju, 

razmišljajući o onome što je naumio. Došavši u Montserrat, 
pomoli se. Zatim u dogovoru s ispovjednikom učini veliku is- 
povijed napisavši grijehe. Ispovijed potraja tri dana. S ispovje- 
dnikom se dogovori i ovlasti ga da preuzme mulu, a mač i bo- 
dež objesit će u crkvi na oltar naše Gospe [kao zavjet). Bio je 
to prvi čovjek kome je otkrio svoju odluku. Dotada je nije ot- 
krio nikojem ispovjedniku. 
18. Na uočnicu ožujskog blagdana naše Gospe navečer, godine 
1522., ode što je mogao skrovitije do nekog siromaha. Skine 
svu svoju odjeću, dade je tom siromahu, i obuče se u svoju 
željenu halju te ode da se baci na koljena pred oltarom naše 
Gospe. I sa svojim štapom u ruci provede cijelu noć, što tako 
[na koljenima], što stojeći. 

Rano ujutro, da ostane nepoznat (p. Nadal nadopunjuje u 
prvom latinskom prijevodu: primivši svetu pričest), krene 
odatle. Nije pošao pravo cestom koja ide u Barcelonu, jer bi 
tuda nailazio na mnoge koji ga poznaju te bi mu iskazivali 
poštovanje. Skrenuo je prema nekom naselju, koje se zove 
Manresa. Tu je nakanio proboraviti nekoliko dana u nekom 
prihvatilištu, a također i pribilježiti neke stvari u svoju knji- 
gu. Nju je nosio s velikom pažnjom, i bila mu je velika utjeha. 

Išao je od Monserrata već jednu ligu [približno 5 km] kad 
ga stiže neki čovjek koji je s velikom žurbom došao za njim te 
ga upita o tome da li je on jednom siromahu dao nekakvu od- 
jeću. Siromah je, naime, tako kazivao. On to potvrdi. Pritom 
mu navale suze na oči od sućuti prema siromahu kome je dao 
odjeću; od sućuti, jer je shvatio da su ga zlostavljali misleći da 
ju je ukrao. 

Uza sve to što je on veoma izbjegavao da ljudi što drže do 
njega, nije mogao dugo boraviti u Manresi a da oni ne počnu 
govoriti velike stvari. Takvo je mišljenje poniklo od onoga s 
Montserrata. Glas je odmah narastao, pa se o tome govorilo i 
više nego što je bilo: da se odrekao velikih dohodaka itd. 


Bogatije iskustvo unutarnjeg doživljavanja — 
Manresa, 1522. 


19. U Manresi je svaki dan prosio milostinju. Nije jeo mesa ni 
pio vina iako su mu davali. U nedjelju nije postio, pa kad bi 
mu dali malo vina, pio ga je. Prije je vrlo brižljivo dotjerivao 
kosu, kako je bio običaj u ono vrijeme. A bila mu je lijepa. Zato 
je sada odlučio pustiti je neka raste prirodno kako hoće. Neće 
danju. Zbog istog je razloga puštao da mu rastu nokti na no- 
gama i rukama, jer je u tome prije također bio brižan. 

Dok je boravio u onom prihvatilištu, često mu se dogodilo 
da bi usred bijela dana vidio kraj sebe u zraku neku pojavu 
koja mu je donosila mnogo zadovoljstva jer je bila uistinu pre- 
krasna. Nije pravo raspoznavao što bi to bilo. No pričinjalo 
mu se nekako da je u obliku zmije i da na puno mjesta ima ne- 
što blistavo, kao oči, iako to nisu bile. Vrlo mu je bilo drago i 
utješno vidjeti tu pojavu, i što ju je više viđao, osjećao bi sve 
veću radost. A kad bi te pojave nestalo, osjećao se nevoljko. 


20. Do tog je vremena uvijek bio u trajnom, gotovo istom unu- 
tarnjem stanju vrlo postojane radosti, ali nije imao nikakva 
znanja o unutarnjim duhovnim stvarima. Onih dana dok se 
pojavljivalo to viđenje, odnosno tek što je počelo (a pojavljiva- 
lo se mnogo dana), dođe mu tvrdokorna misao koja mu je do- 
jadila: prikazala mu se teškoća njegova života. Kao da su mu 
iznutra u duši govorili: »Ma kako ćeš moći podnositi takav ži- 
vot 70 godina, koji ti je živjeti?“ No on (osjećajući da je to od 
neprijatelja) odgovori na to, isto tako iznutra, velikom sna- 

gom: »Jadniče! Zar mi ti možeš obećati jedan sat života?« Ta- 
ko pobijedi napast i ostade smiren. 

To je bila prva napast koja ga je spopala nakon onoga o 
čemu se prije govorilo. A dogodilo se to dok je ulazio u crkvu u 
kojoj bi svaki dan slušao veliku misu, i večernju, i povečerje, 
sve pjevano. U tome je osjećao veliku utjehu. Za vrijeme mise 
redovito bi čitao Muku. I uvijek je bio u onome svom jedna- 
kom raspoloženju. 


21. No odmah poslije spomenute napasti pojavile su se u nje- 
govoj duši velike razlike. Jednom bi se osjećao tako bljutavo 
da mu nije prijalo ni glasno moljenje, ni slušanje mise, ni ikoja 
druga molitva koju bi obavljao. Drugi put bi ga zahvatila toli- 
ka suprotnost i tako iznenada te mu se činilo da je žalosti i ne- 
raspoloženja nestalo kao da ti je netko skinuo kabanicu s ra- 
mena. I tu ga počne hvatati strah od tih razlika kakvih nikad 
prije nije iskusio, pa sam sebi stade govoriti: »Kakav li je to 
novi život koji sada započinjemo?« 

U to je vrijeme i razgovarao ponekad s duhovnim osobama 
koje su imale povjerenja u njega i željele s njim razgovarati jer 
je u svojim riječima pokazivao mnogo žara i volje da napredu- 
je u Božjoj službi, iako nije imao znanja o duhovnim stvarima. 

Bila je u ono vrijeme u Manresi neka žena poodmakle do- 
bi, a časne dobi također i kao službenica Božja. Kao takva bila 
je poznata u mnogim dijelovima Španjolske. Čak ju je i Kato- 
lički kralj jednom bio pozvao da mu kaže neke stvari. Razgo- 
varajući jednog dana s novim Kristovim vojnikom, ta mu žena 
reče: »O, neka se svidi mome Gospodinu Isusu Kristu da vam 
se jednog dana htjedne ukazati!« No on se uplaši od toga, bu- 
dući da je stvar uzeo baš tako doslovce: »Kako to da meni go- 
vori o ukazivanju Isusa Krista?« 

Kroz teške duševne muke 


Uvijek se vjerno držao svojih redovitih ispovijedi i pričesti svake 
nedjelje. 

22. U tome je, međutim, došao do mnogih teškoća sa skrupu- 
lima. Iako je velika ispovijed koju je obavio u Montserratu bila 
učinjena uistinu brižno i sva napismeno, kako smo rekli, ipak 
mu se povremeno činilo da nekih stvari nije ispovjedio. To je 
unosilo u nj mnogo jada. Koliko god bi ih ispovijedao, nije 
ostajao zadovoljan. 

I tako je počeo obilaziti nekoliko duhovnih ljudi ne bi li ga 
izliječili od tih skrupula. No ništa mu nije pomoglo. Na kraju 
mu jednog dana neki doktor teologije iz prvostolne crkve, koji 
je ondje propovijedao, vrlo duhovan čovjek, reče u ispovijedi 
da napiše sve čega se može sjetiti. On tako i učini. A kad je to 
ispovjedio, skrupuli su se ipak vraćali. Svaki bi se puta stvari 
još usitnjavale pa bi se on tako našao u još goroj nevolji. 

Kao da je i shvaćao da mu ti skrupuli nanose veliku štetu i 
da bi ispravno bilo osloboditi ih se, ali s time nije mogao u sebi 
doći na kraj. Mislio je kojiput da bi mu pomoglo kad bi mu is- 
povjednik u ime Isusa Krista naredio neka ne ispovijeda ništa 
od prošlih stvari. Priželjkivao je, dakle, da mu ispovjednik ta- 
ko naredi, ali se to nije usudio reći ispovjedniku. 


23. Međutim, premda mu nije rekao, ispovjednik sam dođe na 
to i naredi neka ne ispovijeda ništa od prošlih stvari, osim ako 
bi nešto zbilja bilo jasno. No kako su za njega sve one stvari 
bile vrlo »jasne«, ta mu naredba nije bila ni od kakve koristi. 
Samo bi uvijek ostajao na muci. 

Taj o kome se govori stanovao je u to vrijeme u sobici koju 
su mu u svom samostanu ustupili dominikanci. Vjerno se 
držao svojih sedam sati molitve na koljenima i usto svih već 
spomenutih vježbi. Uvijek je ustajao u pola noći. No u svemu 
tome nije nalazio za svoje skrupule nikakva lijeka, a mjeseci- 
ma su ga mučili. 

Jednom, vrlo potišten zbog njih, s tolikim se žarom dao na 
molitvu da je počeo glasno vapiti Bogu govoreći: »Priteci mi u 

pomoć, Gospodine, jer ne nalazim nikakva lijeka ni u ljudi, ni 
u ikojeg stvora. Kad bih znao da ga mogu naći, nikakav mi 
trud ne bi bio prevelik. Pokaži mi ti, Gospodine, gdje da ga 
nađem. Pa ako bude potrebno ići za kakvim psićem da mi 
dade lijeka, ja ću to učiniti.« 


24. Dok je bio u tim mislima, mnogo su ga puta vrlo žestoko 
spopadale napasti da se baci u provaliju uz koju je bila ona 
njegova soba, a nalazila se odmah do mjesta gdje je obavljao 
molitvu. No shvaćajući da je samoubojstvo grijeh, opet bi va- 
pio: »Gospodine, ništa neću učiniti što bi tebe vrijeđalo!« Te je 
riječi ponavljao često, kao i one prve. 


Nova razboritost 


I eto, dođe mu na pamet pripovijest o nekom svecu koji je htio 
nešto izmoliti od Boga, a bilo mu je vrlo stalo do toga. Zato 
mnogo dana nije ništa jeo sve dok to nije izmolio. Razmišljaju- 
ći dugo, odluči se na kraju da učini to isto i reče samom sebi 
da neće ni jesti ni piti sve dok se Bog ne pobrine za nj, odnos- 
no dok ne bi primijetio da je nadomak smrti. Kad bi se dogodi- 
lo da se nađe u posljednjim časovima, tako da bi morao umri- 
jeti ako ne jede, odlučio je da će tada zamoliti kruha i jesti (baš 
kao da bi u tom posljednjem času mogao što moliti ili jesti). 
25. Dogodilo se to jedne nedjelje nakon što se pričestio. I cijeli 
je tjedan izdržao a da ništa nije stavio u usta. Nije propuštao 
obavljati redovite vježbe. Išao je također na Božanski časoslov. 
Svoje molitve obavljao je na koljenima, također one u pola no- 
ći itd. No kad je došla druga nedjelja pa mu se valjalo ispovje- 
diti, reče svom ispovjedniku i to da prošli tjedan nije ništa jeo. 
Običavao ga je, naime, izvijestiti do u sitnice o svemu što radi. 
Ispovjednik mu naredi da prekine s tim postom. Premda se 
još osjećao u snazi, on posluša ispovjednika. I nađe se slobo- 
dan od skrupula taj i sljedeći dan. 

No treći dan, u utorak, dok je bio u molitvi, poče se prisje- 
ćati grijeha. I tako je u mislima išao od grijeha do grijeha iz 

prošlog vremena kao kad se nešto niže na konac. I činilo mu 
se da ih je opet dužan ispovjediti. Međutim, na kraju tih misli 
obuze ga neko gađenje nad životom što ga provodi i nekakvi 
poticaji da ga napusti. I svidje se Gospodinu da ga je to kao 
probudilo oda sna. 

Budući da je već iz čitanja imao neko iskustvo što mu ga je 
Bog dao o različitosti duhova, stade promatrati kakvim je sve 
načinom taj duh dolazio. I tako se s velikom jasnoćom odluči 
da iz prošlosti neće više ništa ispovijedati. I eto, od tog dana 
dalje ostade slobodan od onih skrupula. Bio je potpuno uvje- 
ren da se našem Gospodinu svidjelo osloboditi ga po svom mi- 
losrđu. 


26. Uz svojih sedam sati molitve bio je zauzet pomaganjem u 
duhovnim stvarima nekim dušama koje su dolazile onamo i 
tražile ga. Sve drugo vrijeme što mu je ostalo od dana upotri- 
jebio je da razmišlja o Božjim stvarima, o onome što je toga 
dana razmatrao ili čitao. No kad bi se spremao leći, često su 
mu dolazile velike spoznaje, velike duhovne utjehe. U njima je 
gubio mnogo vremena određenog za spavanje, a nije ga bilo 
odviše. Promatrao je to nekoliko puta i sam po sebi došao na 
misao da za razgovor s Bogom ima određeno toliko vremena i 
poslije još sav ostatak dana. Zbog toga je počeo sumnjati u to 
da one spoznaje dolaze od dobrog duha. Sam od sebe dođe do 
zaključka da će biti bolje ne mariti za njih i spavati predviđe- 
no vrijeme. I učini tako. 


Raznovrsni mistični doživljaji — 1522.— 1523. 


27. U jelu se ustrajno uzdržavao od mesa. U tom je bio čvrst i 
nikako nije mislio išta mijenjati, kadli se jedan dan ujutro, tek 
što se digao, pojavi pred njim meso, pripravljeno za jelo, kao 
da ga vidi tjelesnim očima. Prije toga nije imao nikakve želje 
za njim. Zajedno s tim pojavila se u njemu također jaka su- 
glasnost volje da ga odsada jede. I premda se sjećao svoje pri- 
jašnje odluke, u toj stvari nije mogao ostati u dvojbi, nego od- 


142 Dokumenti 


luči da meso mora jesti. Kad je kasnije izvijestio o tome svog 
ispovjednika, ispovjednik mu reče neka ipak razvidi nije li to 
možda napast. No premda je on to dobro ispitivao, nikako nije 
mogao o tome sumnjati. 

U to je vrijeme Bog postupao s njime upravo onako kao što 
učitelj u školi postupa s djetetom kad ga poučava. Bilo gleda- 
jući na svoju neukost i neizoštrenost duha, ili na to što nije 
imao nikoga da ga poduči, ili na čvrstu volju koju mu je sam 
Bog dao da mu služi, jasno je zaključivao da je Bog na taj na- 
čin s njime postupao, i uvijek je tako sudio. Dapače, mislio je 
da vrijeđa njegovo Božansko Veličanstvo ako bi posumnjao u 
to. Nešto se od toga može uočiti iz sljedećih pet točaka. 


28. Prvo, bio je vrlo pobožan prema Presvetom Trojstvu pa je 
zato svaki dan molio molitvu trima Božanskim Osobama, sva- 
koj napose. Molio je također i molitvu Presvetom Trojstvu. I 
dolazila bi mu misao: kako da Trojstvu moli četiri molitve? 
No ta misao stvarala mu je samo malo muke ili nimalo, kao 
stvar bez veće važnosti. A jednog dana, dok je stojeći na stepe- 
nicama istog onog samostana molio Časoslov naše Gospe, po- 
če mu se uzdizati um. Kao da vidi Presveto Trojstvo u liku 
triju tipki glazbala, i to uz tolike suze i takve jecaje da nije 
mogao njima ovladati. Suza nije mogao suzdržati ni dok je 
hodao u procesiji koja je odande kretala tog jutra, i tako sve 
do ručka. A ni poslije ručka nije mogao prestati govoriti samo 
o Presvetom Trojstvu, s mnogo usporedbi, vrlo raznolikih, i 
uz mnogo slasti i utjehe. Otada mu ostade da osjeća veliku po- 
božnost kad god se moli Presvetom Trojstvu. 


29. Drugo, njegovu se umu nekon zgodom, uz veliku duhovnu 
radost, predstavio način kojim je Bog stvorio svijet. Činilo mu 
se da vidi nešto bijelo iz čega izlazi nekoliko zraka i da Bog iz 
toga pravi svjetlost. Međutim, nije to znao objasniti, niti se 
dobro i potpuno sjećao duhovnih spoznaja koje mu je u onim 
vremenima Bog utiskivao u dušu. 

Treće, u toj istoj Manresi, a boravio je tamo gotovo godinu 
dana, nakon što ga je Bog počeo obasipati utjehom i kad je 

vidio postignuti plod u dušama s kojima je radio, napustio je 
one krajnosti kojih se prije držao. Već je podrezivao i nokte i 
kosu. Boraveći tako u tom gradu, slušao je jadan dan misu u 
crkvi spomenutog samostana. I za podizanja Tijela Gospod- 
njega ugleda unutarnjim očima kao neke bijele zrake koje su 
dolazile odozgo. Premda nakon toliko vremena ne može to do- 
bro objasniti, to što je on jasno »ugledao« umom bilo je »gle- 
danje« Isusa Krista, našeg Gospodina, u Presvetom sakra- 
mentu. 

Četvrto, često je i duže gledao unutarnjim očima Kristovo 
čovještvo dok je bio u molitvi. Lik koji mu se ukazivao izgle- 
dao je kao neko bijelo tijelo, ni veliko ni vrlo maleno, ali nije 
razabirao nikakve udove. To je često vidio u Manresi. Ako bi 
rekao dvadeset ili četrdeset puta, ne bi se usudio misliti da je 
prijevara. Drugi put je to vidio kad je bio u Jeruzalemu, i opet 
kad je bio na putu kod Padove. 

I našu je Gospu također vidio u sličnu liku, bez razlikova- 
nja pojedinosti. Te pojave što ih vidje utvrdiše ga u vjeri i uvi- 
jek su ga toliko utvrđivale da je često mislio u sebi: kad ne bi 
imao Sveto pismo, koje nas uči te stvari, on bi se samo prema 
onome što vidje odlučio da umre za njih. 


30. Peto, nekom je zgodom radi svoje pobožnosti išao do neke 
crkve, udaljeno od Manrese nešto više od jedne milje [gotovo 2 
km]. Mislim da je zovu Sveti Pavao i da put vodi uz rijeku. 
Idući tako zaokupljen svojim pobožnostima, sjedne malko li- 
cem prema rijeci, koja je tekla duboko dolje. I dok je tamo sje- 
dio, počeše mu se otvarati oči uma. Nije imao viđenje, nego je 
shvatio i spoznao mnoge stvari iz duhovnog života i s područ- 
ja vjere i naobrazbe. A sve to u tako veliku svjetlu da su mu 
sve stvari izgledale kao nove. 

Nemoguće je iskazati pojedinosti koje je tada shvatio prem- 
da ih je bilo mnogo, nego samo to da je velika jasnoća ušla u 
njegov um. I kad gleda kakve je sve pripomoći imao od Boga i 
sve stvari koje je spoznao u životu u prošle čak šezdeset i dvije 

godine, pa i uzevši sve to zajedno, ne čini mu se da je shvatio 
toliko koliko samo tom zgodom. 
(Dopuna: Um mu je postao tako prosvijetljen da mu se 
činilo kao da je drugi čovjek i da ima drugi razum, a ne 
onaj što ga je imao prije.) 


31. Potrajalo je to dugo. Nakon toga pođe se zahvaliti Bogu i 
baci se na koljena pred raspelom što je stajalo tamo blizu. Tu 
mu se ukaza ona pojava koja mu se često ukazivala, a nikad je 
nije prepoznao, to jest ono nešto o čemu se prije govorilo da 
mu je izgledalo vrlo lijepo, s mnogo očiju. No stojeći pred ras- 
pelom odmah primijeti da to nešto nema tako lijepu boju kao 
obično i spozna vrlo jasno, s velikim pristankom volje, da je to 
zloduh. I eto, poslije mu se dugo vremena običavao često po- 
javljivati, a on bi ga prezrivo odgonio štapom koji je obično 
imao u ruci. 


Iskustva u vrijeme bolesti i očekivanja smrti 
1522./1523. i 1535. 


32. Jednom se u Manresi, bolestan, u vrlo jakoj groznici, na- 
šao nadomak smrti. Jasno mu je bilo da mu je duša na izma- 
ku. U tim časovima javljala mu se neka misao koja mu je go- 
vorila da je pravednik. S njom je imao toliko muke da je cijelo 


2 Kad je Ignacije to govorio, bio je u 64. godini života. Grobna ploča, 
naime, svjedoči da je umro u 65. godini, a umro je 31. srpnja 1556. 
(usp. Garcia Villoslada, San Ignacio de Loyola, Nueva biografia, 
BAC, Madrid, 1986, str. 58). Prema svjedočanstvu p. Luisa Goncal- 
vesa, o tom su mističnom doživljaju govorili neposredno poslije 17. 
veljače 1555., možda 9. ožujka te godine (usp. Memoriale seu Diari- 
um Patris Ludovici Gongalves de Camara, n. 137, u: MHSI Monu- 
menta Ignatiana, str. 610). Očekivali bismo, dakle, da će Ignacije reći 
»u prošle čak šezdeset i tri godine«. Zapisane »šezdeset i dvije godi- 
ne« mogu biti plod nepažnje Ignacijeve ili piščeve. No u ovom konte- 
kstu Ignacije bi i hotimice mogao odračunati prvu godinu života kao 
još neuračunljivu za intelektualne spoznaje. 

vrijeme samo nju odbijao i dozivao si u svijest svoje grijehe. 
Više je muke imao s tom mišlju negoli sa samom groznicom. 
Koliko god se mučio da je svlada, tu misao nije mogao pobije- 
diti. Zato, kad je groznica malo popustila i više nije bio na iz- 
disaju, poče velikim vapajima zaklinjati neke gospođe koje su 
ga došle posjetiti, da mu za ljubav Božju, kad opet budu vidje- 
le da umire, postojano viču: »Grešniče!«, da se sjeti uvreda što 
ih je nanio Bogu. 

33. Drugom zgodom, kad je morem plovio iz Valencije u Itali- 
ju, u silnoj oluji puklo je kormilo broda. Došlo je dotle da su i 
on i mnogi suputnici na brodu bili uvjereni kako prirodnim 
načinom ne bi mogli izbjeći smrti. U tim se časovima dobro is- 
pitivao i spremao se na smrt. Ipak, nije se bojao zbog svojih 
grijeha ili zbog toga što će biti osuđen [na Božjemu sudištul. 
Samo se osjećao vrlo zbunjen i žalostan jer je smatrao da nije 
dobro iskoristio darove i milosti što mu ih je dao Bog, naš Go- 
spodin. 

Drugi put, godine 1550., u vrlo teškoj bolesti bilo mu je ja- 
ko loše. I on sam i mnogi drugi držali su da mu je kraj. Misleći 
u tim časovima na smrt, toliko je bio radostan i osjećao je toli- 
ko duhovne utjehe zbog toga što će umrijeti da se sav topio u 
suzama. To se više gotovo i nije prekidalo pa bi mnogoput 
sam otklonio misao na smrt da ne bude toliko te utjehe. [...] 


Završni zapisi p. Luisa Goncalvesa da Camara 


99. Pošto je sve ovo bilo ispripovijedano, ja sam 20. listopada 
[1555.] upitao Hodočasnika o Duhovnim vježbama i Ustano- 
vama. Želio sam čuti o tome kako ih je sastavio. Rekao mi je 
da Duhovne vježbe nije sastavio sve najedanput. Za neke mu 
se stvari, kojih se držao u svojoj duši i vidio da su mu korisne, 
činilo da bi i drugima mogle biti korisne. Zato ih je zapisao, na 
primjer ono o ispitivanju savjesti, onako s crtama itd. 

O poukama za izbor posebno mi je rekao to da ih je izvu- 
kao iz one različitosti u duhu i mislima što ih je imao kad je 
bio u Loyoli, kad je bio još slab zbog noge. 

A za Ustanove mi reče da će mi kazati navečer. Pozvao me 
isti dan prije nego što će večerati. Imao je izgled osobe sabra- 
nije nego obično. Izrekao mi je kao neku službenu izjavu. Nje- 
zin je sadržaj bio da iskaže nakanu i iskrenost kojom je ispri- 
povjedio ove stvari. Izjavio je da je sasvim siguran da ni u če- 
mu što je ispripovijedio nije pretjerao. Često je odonda, otkako 
je počeo služiti našem Gospodinu, učinio nešto što ga vrijeđa, 
ali nikad nije pristao na smrtni grijeh. Dapače, stalno je ras- 
tao u pobožnosti, to jest u lakoći da nađe Boga. I svaki put i u 
svako vrijeme kad želi naći Boga, nalazi ga. I sada često ima 
viđenja, osobito ona o kakvim se prije govorilo — da vidi Kri- 
sta kao sunce. To mu se često događa kad ide govoriti o važ- 
nim stvarima, i dolazi mu kao potvrda. 


100. Kad govori misu, također ima mnogo viđenja. I kad je sa- 
stavljao Ustanove, imao ih je također vrlo često. Sad to može 
lako tvrditi jer je svaki dan zapisivao ono što je prolazilo nje- 
govom dušom, pa je to sada našao zapisano. I pokaza mi tada 
prilično velik svezak zapisa. Iz njih mi pročita dobar dio. Radi- 
lo se najviše o viđenjima u kojima je gledao potvrdu za neke 
stvari od Ustanova. Katkad je vidio Boga Oca, kadšto sve tri 
Osobe Trojstva, gdjekad Našu Gospu kako se zauzima, štokad 
kao potvrdu. 

Posebno mi je spomenuo odredbe s kojima se zadržao četr- 
deset dana služeći svaki dan misu, i svaki dan uz mnogo suza, 
Radilo se o tome da li bi [vlastita] crkva imala neki prihod, i bi 
li Družba mogla imati doprinos od njega. 


101. Kad je sastavljao Ustanove, držao se ovog načina: Svaki 
bi dan služio misu i podastirao Bogu predmet kojim se bavio. 1 
molio se za to. I molitva i misa bile su uvijek sa suzama. 

Ja sam želio vidjeti one listove u vezi s Ustanovama i mo- 
lio sam ga da mi ih ostavi za kratko vrijeme. On ne htjede. 


Zapisi sa suđenja u Alcali 


Otkrivši svoje duhovno zvanje, sv. Ignacije se po povratku 
s hodočašća u Svetu zemlju dao na studiranje. Pri tom je i 
dalje po svom običaju držao vjeronauk i davao duhovne vježbe 
na temelju vlastitog iskustva iz Manrese. Međutim, u tom apo- 
stolskom radu nailazio je i na ozbiljne poteškoće. U svojoj nam 
'Autobiografiji' svjedoči da je zbog svog rada čak bio uhićen i 
bačen u zatvor, i to više puta. Podvrgnut je, izravno ili neizrav- 
no, Inkuiziciji. Vlasti su pomno ispitivale njegovu djelatnost. 
U Alcali je boravio vjerojatno od sredine g. 1526. Iz tog raz- 
doblja ostale su nam zapisane neke izjave svjedoka sa sudskih 
procesa protiv Ignacija. Istraga se, kako nadnevci pokazuju, 
otegla na gotovo pola godine. Zabilježena svjedočanstva potje- 
ču s tri sudske sjednice: prva bijaše 19. studenoga 1526., dru- 
ga 6. ožujka 1527., a treća se protegnula od 1. pa sve do 21. 
svibnja te godine. Uz Ignacija, koji namjerno nije htio nika- 
kva odvjetnika nego se sam branio na sudu, u svjedočenju su- 
djeluje još šest osoba. Dvije od njih pojavljuju se i na drugom 
i na trećem procesu kao svjedokinje. Među njima su po svoj 
prilici jedna majka (Mencia de Benavente) i njezina kći Ana. 
Iz sačuvanih izjava jasno se nazire Ignacijeva metoda duhov- 
nog rada koja uglavnom odgovara prvom tjednu Duhovnih 
vježbi. Poučavao je u razmatranju o tajnama vjere, ispitivanju 
savjesti i redovitom primanju sakramenata. Dokument je pre- 
dragocjen zapis o počecima bogatoga i sustavnoga Ignacijeva 
djelovanja, a na hrvatskom jeziku objavljujemo ga prvi put. 
Tekst se nalazi u 'Monumenta Ignatiana', s. IV., v. 1., 601- 
620. Ovdje ga navodimo prema CALVERAS, str. 333-340, a 
preveo ga je Niko Bilić, DI. 

Prvi proces (19. studenoga 1526.) 


Beatriz Ramirez 

Pitali su je zna li, je li vidjela ili čula da ovi spomenuti ili 
netko od njih napose poučava pojedine osobe. Kazala je kako 
je jednog dana došla u kuću Andresa Daville, pekara, stanov- 
nika ovog naselja, i ondje u jednoj sobi, gdje je smješten jedan 
od gore spomenutih, naišla na Iniga. Ondje je također bio još 
jedan njegov drug. A bila je ondje i slušala Ihiga neka Isabel 
S4nchez... (navodi i druge četiri žene i dva muškarca). Čini joj 
se da su i drugi ondje bili, ali se ne sjeća tko. Sve je njih Ihigo 
poučavao o dvije prve zapovijedi, tj. ljubi Boga itd. O tome je 
veoma opširno govorio. Dok je bila ondje, među tim svijetom, 
rastužila se vidjevši da ono što Inigo govori bijahu stvari koje 
za nju nisu nove, kao ljubav prema Bogu i bližnjemu itd. [18]. 

Pitali su je kako se našla ondje. Odgovorila je da je to sto- 
ga što joj je Ihigo dan-dva ranije rekao da će govoriti u onoj 
kući o zapovijedima pa neka dođe. 


Drugi proces (6. ožujka 1527.) 


Mencia de Benavente 


Pitali su je zna li da Inigo ili netko od njegovih drugova 
poučava ili okuplja mnoštvo naroda u kućama ili crkvama ili 
na drugim mjestima. I što je to što naučavaju i na koji način. 
Neka objasni što znade. Kazala je da je Ifiigo vodio razgovor u 
njezinoj kući i govorio s nekim ženama, posebice s Mari Diđs i 
jednom njezinom kćeri... (ovdje imenuje još neke žene) i dru- 
gim ženama i sluškinjama. Razgovarao je s njima poučavajući 
ih o zapovijedima, smrtnim grijesima, pet osjetila i o moćima 
duše. Tumačio im je vrlo dobro, a tumačio je na temelju evan- 
đelja i sa sv. Pavlom i drugim svecima. Kaže im neka svakog 
dana obavljaju ispit savjesti, dvaput na dan, dozivljući u pa- 
met ono u čemu su sagriješili pred jednom slikom [43]. I svje- 
tuje im da idu na ispovijed svakih osam dana i u isto vrijeme 
prime sv. sakrament (18). 

Ana, kći Juana de Benavente 


Kazala je da im je tumačio članke vjere [253] i smrtne gri- 
jehe, pet osjetila, tri moći duše i druge dobre stvari za služenje 
Bogu. Govori im stvari iz evanđelja. Ponekad je bila zajedno s 
drugim ženama, a ponekad sama. 

Pitali su je gdje ih je poučavao. Rekla je da koji put u njezi- 
noj kući, a ponekad u domu koji vodi njezina majka. Koji put 
je išla s ostalim susjedama iz svoje četvrti. Pa je, kad su išle u 
dom, bilo mnogo žena... 

Kaže im da idu na ispovijed svakih osam dana. Također je 
slušala Calista koji im govori kako će služiti Bogu. 


Leonora, kći Ane de Mena 


Rekla je da ga je slušala o crkvenim zapovijedima, o pet 
osjetila i drugo o služenju Bogu... 

Pitali su je gdje im je to govorio. Rekla je da u domu gdje 
su bile i mnoge druge žene. Govorio je svima zajedno. 


Treći proces (1. svibnja 1527.) 


Maria de la Flor 


Rekla je da o Ifiigu zna ovo: Često ga je vidjela kako ulazi 
u kuću Mencije de Benavente, njezine tete. Mnogo puta su u 
tajnosti razgovarali. Pitala je tetu i njezinu kći što on to go- 
vori njima, a i drugim ženama koje se ondje okupljaju. Rekle 
su joj da im pokazuje kako se služi Bogu; one njemu kazivahu 
svoje muke, a on bi ih tješio. 

I njoj je rekao da bi htio s njom govoriti. Pa su i razgova- 
rali i rekao joj je da će joj pokazati kako se služi Bogu. Inigo 
joj je rekao da mora govoriti s njom čitavih mjesec dana te da 
taj mjesec mora ići na ispovijed svakog tjedna i pričestiti se 
[18]. I da će ponajprije biti veoma radosna, a neće znati odakle 
joj to dolazi, a drugi tjedan bit će vrlo žalosna [315). I da će 
osjetiti u tome veliku dobit, kako se on u Gospodinu nada. Pa, 

ako se taj mjesec dobro osjeća nek nastavi, ako ne, vratit će se 
onome od prije. 

I rekao joj je da joj mora objasniti tri moći, pa joj je i obja- 
snio, zatim, zaslugu koja se postiže u napasti [33, 34) te deset 
zapovijedi i što se toga tiče; smrtne grijehe, pet osjetila i po- 
tankosti glede svega toga [18]. 

I kazivao joj je da, kad bi neka žena došla i nagovarala 
jednu djevojku na zlo, ako ta djevojka ne bi ni slušala, onda ne 
bi griješila ni smrtno ni lako. Ako pak drugi put dođe, a ona je 
sasluša i čuje na što je nagovara, onda griješi lako. Ako bi je 
još jednom nagovarala, pa ona učini što joj kažu, sagriješit će 
smrtno [35-37]. I kazivaše joj kako mora ljubiti Boga [18]. 

I rekao joj je da će joj, kad bude počimala služiti Bogu, si- 
gurno doći napasti od neprijatelja [315]. I objašnjavao joj je 
ispit savjesti i kako da ga obavi dva put na dan, prvi put posli- 
je ručka, i drugi put poslije večere. Neka klekne i kaže: »Bože 
moj, Oče moj, Stvoritelju moj. Hvalim te i slavim za tolike mi- 
losti kojima se me obdario i nadam se da ćeš me još obdariti. 
Molim te po zaslugama tvoje muke daj mi milost da znadnem 
dobro ispitati svoju savjest.« 

Četiri puta ju je zahvatila velika žalost te joj ništa nije do- 
bro činilo i nije mogla podići oči i pogledati Iniga. I dok je bila 
u toj žalosti, razgovarala je s Ihigom i s Calistom pa se tako od 
nje oslobodila. A to isto rekla je i gđa de Benavente i njezina 
kći. Stoga je pitala Iniga što su i odakle im dolaze te žalosti. A 
on je odgovorio da to, dok započinjemo služenje Bogu, đavao 
podmeće. Neka bude jaka u služenju Bogu i nek to pretrpi iz 
ljubavi prema Bogu [315]. 

Inigu i Calistu je bilo veoma drago kad bi im nadošle takve 
žalosti i obamrlosti jer su govorili da tako nastavljaju ulazak u 
služenje Bogu [315]. 

Zatim, kad govori Zdravo Marijo, neka odahne i razmatra 
na temelju te riječi »Zdravo Marijo«; i potom »milosti puna« i 
neka razmatra na temelju toga [258]. 

I kazivao joj je neka se ne kune nikakvom zakletvom i ne 
govori: »Tako mi Bog pomogao«, ni »Života mi moga«, nego 

jedino: »Da, jasno« [38]. I da, ako neke osobe uđu u služenje 
Bogu, neće imati zavisti nego revnost. 


Ana de Benavente (14. svibnja 1527.) 


Ono čega se sjeća je da ju je, nakon što je razgovarala s go- 
re spomenutima, uhvatila neka nesvjestica ili uzetost tri ili 
četiri puta. A to se zbilo ovako: dok je sama za se razmišljala 
kako se odvojila od svijeta, i u odijevanju kao i u drugim stva- 
rima, ogovaranju i kartanju, zahvatila ju je takva žalost da je 
sva iznemogla; koji put je pala u nesvijest i izgubila pamet. 
Dvaput su je zahvatile takve srčane boli da se previjala po tlu. 
Pridržavale su je druge osobe, ali se nije mogla smiriti. I te su 
boli potrajale čitav sat. Tako i još koji put, više ili manje [315]. 

Kad su pak Ifiigu i Calistu kazali što se zbilo, oni rekoše 
da to nije ništa i neka budu jake s Bogom. 


Leonora, kći Ane de Mena 


Pitali su je kakve su to nesvjestice ili uzetosti koje ju za- 
hvaćaju kad razgovara s Calistom i Ihigom. Rekla je da bi joj, 
dok je razmišljala o tome kako je napustila običaj da se smije i 
igra se, koji je prije imala, i dok je mislila kako joj je prije bilo 
bolje, dolazila neka žalost u srce i ostala bi bez osjetila, pa nije 
ni čula ni osjećala, a od tjeskobe u srcu bilo joj je tako mučno 
da se previjala po tlu. Doista je tako bilo i to već mnogo puta. 
A Inigo govoraše da joj to donosi neprijatelj pa nek misli na 
Boga i njegovu muku. I tako se oslobađala od toga [315]... 

Ifigo joj je nalagao da ide na ispovijed svakih osam dana i 
prima sv. sakrament svaki mjesec [18]. 


Ispitivanje sv. Ignacija 


Dana 18. svibnja 1527. gospodin vikar otišao je pohoditi 
crkveni zatvor. Naložio je da Inigo bude doveden pred njega... 
Dakle, riječ je o osobama koje su bile u vezi s Ihiigom, po- 
sebice ženama, koje je on poučavao. Budući da se svima njima 
— kako su vikara obavijestili i napomenuli mu — redovito do- 

gađa da, nakon razgovora s njime, padaju u nesvijest i nekako 
obamiru, kao da su izvan sebe i da gube pamet, neka izvoli ka- 
zati i objasniti što je uzrok tim nesvjesticama ili uzetostima i 
tom obamiranju. I kako se to kod njega zbiva. 

Na to je odgovorio da je u pet ili šest žena osjetio da je za- 
ista riječ o spomenutim uzetostima. A uzrok takve iznemoglo- 
sti, koliko on do njega može doći, jest u tome da im, kako po- 
staju bolje u svom životu i odjeljuju se od grijeha, dolaze veli- 
ke napasti, sad od zloduha, sad od roditelja, pa ih to dovodi do 
takve iznemoglosti zbog otpora koji osjećaju u svojoj nutrini. 
A on ih je tješio kad ih je vidio u takvu stanju, govoreći da bu- 
du jake u napastima pa da, ako tako postupe, za dva mjeseca 
neće više osjećati ni jednu od tih napasti. 

To im je govorio jer mu se čini da ono što se tiče napasti 
poznaje iz vlastitog iskustva, iako ne poznaje ono što se tiče 
tih nesvjestica ili uzetosti [315]. 


Luisa Vazquez (21. svibnja 1527.) 


Pitali su je na koji ju je način Ifiigo poučavao i o čemu. Od- 
govorila je da ju je prvo poučavao o zapovijedima, potom je u 
kući Mencije de Benavente, dok je ondje bila Mencia s druge 
tri-četiri žene, svima njima zajedno pripovijedao i opisivao ži- 
vot sv. Ane [344], pa sv. Josipa i drugih svetaca. A govorio je i 
druge stvari koje ne pamti... 

Pitali su je što joj je Ignacije svjetovao, kako često da ide 
na ispovijed i na pričest. Odgovorila je da joj je rekao svakih 
osam dana, ako bude pripravna [18]. 


Vijećanje prvih otaca 1539. 


Dokument iz g. 1539., koji nam je sačuvan, sastavio je vje- 
rojatno Pierre Favre ili Jean Codure. Riječ je o zajedničkom 
duhovnom rasuđivanju prvih sudrugova koji su se suočili s 
presudnim pitanjem hoće li prijateljstvu i apostolskom žaru 
koji ih veže dati i jasnu pravnu normu pa da postanu crkveni 
red. Pri odlučivanju primijenili su metodu biranja iz 'Duhov- 
nih vježbi' [177—188] da bi došli do zajedničke odluke. Sam 
Ignacije dokumentu je kao naslov napisao ovo: »Kako se Druž- 
ba uredila da jednome u njoj budemo obvezani na poslušnost.« 

Ova praktična primjena pomaže da bolje shvatimo sažete 
naputke iz knjižice "Vježbi'; riječ je o životnim odlukama za 
koje se traži dosta vremena, solidan duhovni rad i molitva te 
poštivanje dostojanstva i slobode ljudske osobe. U naše vrije- 
me, otkako je p. Pedro Arrupe bio vrhovni poglavar, zajednič- 
ko duhovno rasuđivanje je ideal na vrlo visokoj cijeni u Druž- 
bi Isusovoj. Prijevod koji ovdje donosimo izradio je pokojni p. 
Josip Kukuljan, DI, a objelodanjen je prvi put u knjizi Ignacio 
de Loyola, 'Načela jezuita', Mladost, Beograd, 1990., drugo 
dopunjeno izdanje. 


Raznolikost mišljenja 


1. Ove prošle korizme kako se već približilo vrijeme kad ćemo 
se morati dijeliti jedni od drugih i rastajati,! a iščekivali smo 
ga svom željom da brže stignemo do postavljenog cilja na koji 
smo unaprijed mislili u silnoj čežnji, odlučismo se zajedno sa- 
stajati kroz mnogo dana prije rastanka i govoriti među sobom 
0 ovome svom pozivu i pravilu života. 


! Još iste 1539. g. poslani su u Sienu P. Bročt i S. Rodrigues, u Par- 
mu P. Favre i D. Laynez, a N. Bobadilla u Napuljsku kraljevinu. 

I učinismo to više puta. No, budući da su jedni od nas bili 
Francuzi, drugi Španjolci, jedni Savojci, drugi Baski, dolazilo 
bi među nama do razilaženja na razne stavove i mnijenja gle- 
de toga našeg stanja. U svih nas bijaše ista zajednička nakana 
i htjenje. tj. da prema svrsi našeg poziva tražimo Božju volju 
savršeno onako kako je njemu drago. A glede sredstava koja 
bi i za nas i za ostale naše bližnje bila u tome korisnija i plod- 
nija, vladala je neka raznolikost mišljenja. Nikome ne mora 
izgledati čudno da se među nama, slabim i nepostojanim, javi- 
la ta raznolikost u mišljenju. Čak i sami apostoli, prvaci i stu- 
povi svete Crkve,“ kao i mnoštvo drugih, vrlo savršenih mu- 
ževa, s kojima se mi ni izdaleka nismo dostojni uspoređivati, 
bijahu međusobno različitih mišljenja, ponekad i suprotnih. 1 
svoja nam protivna mišljenja zapisaše. 


S pouzdanjem u Boga 


Mi smo, dakle, također, raznoliko sudili iako smo i brižljivi bi- 
li i budno pazili da nađemo neki potpuno slobodan put kako 
bismo se, idući njime, svi prinijeli za žrtvu paljenicu Bogu svo- 
me, da njemu na hvalu, čast i slavu služi sve što imamo. Zato 
napokon odredismo i složnog mišljenja odlučismo da ćemo 
revnije nego obično nastojati oko molitve, misne žrtve i raz- 
matranja. Pošto upotrijebimo svakovrsnu brižljivost, prepu- 
stit ćemo dalje sve svoje zamisli Bogu. U njega ćemo se uzdati 
koji je toliko dobar i darežljiv. On ne uskraćuje dobra duha 
nikome tko ga moli  pomižno i jednostavna srca. Štoviše, izo- 
bilno ga daje svima.“ Ni kod koga ne kasni pa sigurno neće ni 
nas zanemariti. Dapače, u svojoj će se darežljivosti pobrinuti 
za nas raskošnije nego što molimo ili razumijemo. 


2. Započesmo, dakle, sa svojim ljudskim pokušajima, iznašaju- 
ći među sobom neke nejasnoće, vrijedne da se pomnjivo i zrelo 


2 Ugp. Gal 2,11. 
3 Usp. Jak 1,5. 

promotre i raščiste. O njima smo onda preko dana običavali 
misliti i razmatrati te ih uz pomoć molitve proučavati. A na- 
noć bi svatko iznio pred ostale što je smatrao točnijim i kori- 
snijim, da svi zajedno prigrlimo mišljenje koje bude sigurnije 
istinito, a ispitano je i provjereno i većim brojem glasova i ja- 
čim razlozima. 


Treba li Družbu sačuvati 


3. Prve večeri kad se sastadosmo iznesena je ova nejasnoća: 
Da li bi bolje bilo, nakon što smo sebe i svoj život prinijeli i po- 
svetili Kristu, Gospodinu našem, i njegovu pravom i zakoni- 
tom Zamjeniku na zemlji da on s nama raspolaže i šalje nas 
onamo, gdje mu se više bude činilo da možemo donijeti ploda, 
bio to... bili Indijci, bili heretici, bili koji god drugi vjernici ili 
nevjernici, da li bi, kažem, bolje bilo da budemo na taj način 
međusobno privrženi i vezani u jedno tijelo te nas nikoja, ma 
kolika bila, tjelesna odvojenost ne rastavi, ili možda tako ne bi 
bilo dobro? 

Da se to na primjeru pokaže: evo, Vrhovni prvosvećenik 
upravo šalje dvojicu od nas na područje Siene. Moramo li se 
brinuti za one koji će tamo poći, odnosno oni za nas, i podrža- 
vati uzajamno razumijevanje, ili da se možda ne brinemo za 
njih više nego za ostale koji ne pripadaju Družbi? 

Na kraju zaključismo potvrdno, tj.: kad se preblagi i pre- 
milostivi Gospodin udostojao nas toliko slabe i rodom iz tako 
različitih krajeva i običaja, međusobno povezati i sabrati, mi 
tu Božju vezu i zbor ne bismo smjeli razvrgnuti, nego ih radije 
iz dana u dan činiti čvršćim i stalnijim na taj način što ćemo 
se združiti u jedno tijelo i brinuti se jedni za druge u prija- 
teljskom razumijevanju da tako bude više ploda u dušama. Ta 
čak i krepost, udružena, ima više snage i srčanosti da postigne 
bilo koje teško osvojivo dobro, nego kad bi se rasula na više 
strana. 


“ Ovdje je u rukopisu ostavljeno prazno mjesto za jednu-dvije riječi. 

Ipak, sve ovo što smo rekli i što ćemo još reći želimo neka 
se shvaća u tom smislu da se mi svojim tvrdnjama ne slažemo 
ni s ćim što bi dolazilo iz našeg vlastitog duha i naše glave, 
nego samo ukoliko to, svejedno o čemu se radi, Gospodin na- 
dahne te Apostolska Stolica potvrdi i odobri.“ 


Pitanje zavjeta poslušnosti 


4. Pošto je odlučena i riješena ta prva nejasnoća, prešlo se na 
drugu, još težu, ne manje vrijednu da se promotri i raščisti, tj. 
ne bi li, nakon što smo pred prečasnim Izaslanikom Njegove 
Svetosti, dok smo boravili u Mlecima,* svi položili zavjet vječ- 
ne čistoće i zavjet siromaštva, ne bi li, kažem, dobro bilo polo- 
Žiti i treći, tj. zavjet poslušnosti jednome od nas, da mognemo 
svim djelima iskrenije i odlučnije i zaslužnije ispunjavati volju 
Gospodina Boga našega, i ujedno slobodnu volju i zapovijed 
Njegove Svetosti, kojoj smo vrlo rado prinijeli sve što imamo, 
volju, razum, sposobnost itd.? 


Da li da se povuku u samoću 


5. Da riješimo tu nejasnoću, mnogo smo dana ustrajno molili i 
razmišljali, ali nismo ni na što naišli što bi nam zadovoljilo 
duh. Tada započesmo, pouzdavajući se u Boga, razgovarati 
među sobom o nekim sredstvima kako bi se bolje riješila ne- 
jasnoća. 

Kao prvo, ne bi li dobro bilo da se svi povučemo u neko pu- 
stinjačko sklonište te da ondje ostanemo trideset ili četrdeset 
dana, predajući se razmatranju, postu i pokori, s nakanom da 
Bog usliši naše želje i udostoji se unijeti u našu pamet rješenje 
nejasnoće? 

Ili bi, pak, u istu svrhu morala onamo poći trojica ili četvo- 
rica u ime sviju? 


5 Valja uočiti ovaj stav koji se podrazumijeva kod svih zaključaka pr- 
vih otaca. 
% Godine 1537. kad su bili zaređeni za svećenike. 

Ili, ako nitko ne bi išao u pustinjačku osamu, da se ostavši 
u gradu pola dana posvetimo samo tom svojem poslu te damo 
zgodnije i obilnije mjesto sabranosti, razmišljanju i molitvi, a 
ostali dio dana da utrošimo za običajna svoja djela propovije- 
danja i ispovijedanja? 

6. Raspravivši to i ispitavši, na kraju odlučismo da svi ostane- 
mo u gradu, osobito iz dva razloga: 

Prvi je da ne nastane govorkanje i sablazan u gradu među 
pukom. Kako su ljudi obično skloni olako suditi, zaključit će i 
držati da smo ili pobjegli ili da nešto snujemo ili da nismo do- 
voljno čvrsti i stalni u onome što jednom započesino. 

Drugi je da zbog naše odsutnosti ne propadne u međuvre- 
menu plod koji smo tada naveliko doživljavali u ispovijedima, 
propovijedima i drugim duhovnim vježbama. On bijaše tako ve- 
lik da, i kad bismo bili četiri puta brojniji nego što nas je bilo, 
ne bismo mogli svima udovoljiti, kao što ni sada ne možemo. 


Posebna priprava duha 


Drugo o čemu smo počeli razgovarati ne bismo li pronašli put 
k rješenju bijaše da se svima zajedno i svakome pojedinačno 
ponude sljedeće tri priprave duha: 

Prva je, da se svaki pojedini na taj način pripravlja, i na 
taj način obavlja molitvu, misnu žrtvu i razmatranje da u to- 
me nastoji postići radost i mir u Duhu Svetomu glede posluš- 
nosti, trseći se da mu, koliko do njega stoji, volja bude sklonija 
na slušanje nego na zapovijedanje kad bi odatle jednako slije- 
dila slava Bogu i hvala njegovu Veličanstvu. 

Druga je priprava duha, da nijedan od sudrugova ne za- 
podijeva s drugim sudrugom razgovor o toj stvari ili od njega 
traži obrazloženja. Tako da ni na koga ne bi utjecalo bilo koje 
tuđe uvjerenje i priklonilo ga više prema slušanju nego neslu- 
šanju ili obratno. Svatko bi išao samo za onim što je u molitvi 
i razmatranju spoznao kao bolje. 

Treća je da svaki o sebi zamisli kako ne pripada ovom na- 
šem zboru niti očekuje da ikad bude u nj primljen. Uslijed ta- 
kva zamišljanja ne bi ga nikoje čuvstvo zanijelo da jače pria- 
nja uz neki pogled i sud, nego bi kao nečlan slobodno iznio 
svoje mišljenje glede odluke o slušanju ili neslušanju. I ko- 
načno bi svojim sudom potvrdio i odobrio onaj stav kojim drži 
da će se Bogu više služiti i Družba sigurnije ostati očuvana." 


Razlozi protiv zavjeta poslušnosti 


7. Sredivši prvo te stvari duha, dogovorismo se da ćemo slje- 
dećeg dana svi doći pripravljeni. Svaki će kazati sve nepogo- 
dnosti koje bi se mogle navesti protiv poslušnosti sa svim po- 
pratnim obrazloženjima, ali do kojih je svatko od nas neovis- 
no došao u razmišljanju, sabranosti i molitvi. I svatko je re- 
dom iznosio što je zapazio. 

Jedan. na primjer, reče: »Čini se da taj naziv red, odnosno 
poslušnost, zbog naše krivnje i grijeha ne uživa u kršćanskom 
puku dobra glasa kao što bi trebalo.« 

A drugi reče: »Ako hoćemo živjeti pod poslušnošću, možda 
će nas Vrhovni prvosvećenik prisiliti da živimo prema kojem 
drugom, već postojećem i uhodanom redovničkom Pravilu. On- 
da nam se ne bi pružalo toliko mogućnosti i područja za rad 
na spasenju duša, a to je jedino za čim, poslije skrbi za svoju 
dušu, težimo. Na taj bi način bile osujećene sve naše želje koje 
su, smatramo, mile Gospodinu, Bogu našemu.« 

Drugi opet: »Ako smo u poslušnosti prema nekome, neće 
ih se toliki broj priključiti našoj skupini da vjerno rade u Go- 
spodnjem vinogradu. A u njemu se nalazi malo pravih radni- 
ka, iako je žetva tolika, dok dosta njih, po ljudskoj slaboći i 
nepostojanosti, više traži svoje probitke i vlastitu volju nego 
probitke Isusa Krista," i potpuno zatajenje samog sebe.« 

Isto tako sljedeći na drugi način, a tako i četvrti, i peti itd., 
iznoseći nepogodnosti koje su se našle protiv poslušnosti. 


"Usp. Duh. vj. [185]. 
5 Usp. Fil 2,21. 

Razlozi u prilog zavjetu poslušnosti 


Drugoga, pak, dana, odmah poslije toga, raspravljali smo obrat- 
no, iznoseći sve pogodnosti i plodove poslušnosti kako ih je 
tko otkrio u molitvi i razmatranju. I svatko je, kad bi došao na 
red, izložio što je razmotrio, sad pokazujući kako drugo ne 
može stajati, sad iznoseći vrijednost same poslušnosti. 

Na primjer, jedan je ovako pokazivao da je drugo besmisle- 
no i nemoguće: »Kad bi ova naša skupina imala na brizi poslo- 
ve bez slatkog jarma poslušnosti, nitko ih ne bi pravo imao na 
brizi. Jedan drugome bismo prepuštali to breme, kao što nam 
se više puta dogodilo. 

Isto tako, kad bi ova skupina bila bez veza poslušnosti, ne 
bi mogla imati duga opstanka i trajnosti, a to se protivi onoj 
prvoj našoj nakani — da trajno sačuvamo svoju Družbu. Bu- 
dući dakle da se neka skupina ničim jače ne čuva nego posluš- 
nošću, čini se da nam je ona nužna, pogotovo nama koji se za- 
vjetovasmo na vječno siromaštvo te smo ustrajno i bez preki- 
da zauzeti i duhovnim i vremenitim poslovima u kojima se 
Družba manje čuva.« 

Drugi je izložio vrijednost ovako: »Poslušnost rađa postup- 
ke i kreposti herojskog stupnja, čak ih čini stalnima. Tko, nai- 
me, zbilja živi pod poslušnošću spreman je odmah izvršiti što 
god mu se naredilo, pa nek to bude još tako teško ili stvaralo 
poniženje i ismijavanje i prizor zabave za svijet. Kao kad bi mi 
se, na primjer, naložilo da hodam po ulicama ili trgovima ne- 
odjeven ili odjeven u neobičnu odjeću. Jer iako se to nikad ne 
zapovjedilo, nek je tko pripravan da odmah izvrši što mu se 
naredi, gazeći vlastiti sud i svoju volju, postupci će mu uvijek 
biti herojskog stupnja i puni zasluga. 

Isto tako, ništa ne obara svu oholost i drzovitost kao po- 
slušnost. Oholosti je, naime, jako stalo do toga da se ravna po 
vlastitu sudu i vlastitoj volji ne dajući prednost nikome, uzno- 
seći se za stvarima velikim i za čudima što su iznad nje.? A po- 


? Usp. Ps 131,1. 

slušnost se upravo protiv toga bori. Uvijek, naime slijedi tuđi 
sud i volju drugoga, svima daje prednost, drži se što bliže po- 
niznosti, koja je neprijateljica oholosti. 

Uz to, iako smo mi svu poslušnost i općenito i u pojedi- 
načnim stvarima, predali vrhovnom prvosvećeniku i pastiru, 
ipak se on neće moći baviti našim pojedinačnim i slučajnim 
pitanjima, kojih je bezbroj, a ne bi ni dolikovalo da se njima 
bavi kad bi i mogao.« 


Jednodušan zaključak 


8. Kroz mnogo dana pretresosmo tako s raznih gledišta mno- 
štvo pitanja ne bismo li riješili nejasnoću, važući i ispitujući 
značajnije i jače razloge uz običajne vježbe molitve, sabranosti 
i razmišljanja. Napokon uz pomoć Božju zaključismo, ne veći- 
nom glasova, nego bez ičijeg neslaganja, da nam je korisnije i 
potrebnije iskazivati poslušnost jednome od naših: tako ćemo 
bolje i potpunije moći izvesti svoje prve želje da svim djelima 
ispunjamo Božju volju; tako će se i Družba sigurnije sačuvati; 
i napokon, tako će se moći dolično odgovoriti pojedinim zada- 
cima koji naiđu, i duhovnim i vremenitim. 


Sličan postupak s ostalim pitanjima 


9. Istim smo redom slično raspravljali i postupali u svemu osta- 
lom, zahvaćajući uvijek i jednu i drugu stranu. U spomenutim 
se i ostalim pitanjima zadržasmo gotovo tri mjeseca, od sre- 
dine korizme!“ do blagdana Ivana Krstitelja uključno. Tog je 
dana lijepo i složnom suglasnošću duhova sve privedeno kraju 
i završeno, ne bez velikog bdjenja, molitve i umnog i tjelesnog 
napora prije nego bismo donosili spomenute zaključke i odlu- 
čivali. 


' God. 1539. Pepelnica je bila 19. veljače, a Uskrs 6. travnja. 


Duhovni dnevnik 


Ovdje se, evo, susrećemo sa svakodnevnim zapisima Igna- 
cija de Loyole o njegovu mističnom doživljavanju. Nema tu po- 
sebne literarne snage. Nižu se sažete, nepotpune rečenice, in- 
finitivi, imenice... Za njega je bilo dovoljno. Bio je to njegov 
osobni podsjetnik za razvoj u vlastitoj duši gledom na konkre- 
tna pitanja. Od »podebljeg svežnja« ("Autobiografija', br. 100) 
takvih zapisa ostadoše nam sačuvana samo dva tanka sveska 
koji se čuvaju u Arhivu Družbe Isusove u Rimu. Prvi svezak (13 
listova) zahvaća dane od 2. veljače do 12. ožujka 1544., a dru- 
gi (12 listova) dane od 13. ožujka 1544. do 27. veljače 1545. 
Oba su, dakle, nastala u vrijeme kad je Ignacije bio jako za- 
okupljen potankim razrađivanjem Ustanova novog Reda. 

Donosimo prvi dio tih zapisa: od 2. do 24. veljače 1544. On 
će nam pružiti priličan uvid u Ignacijevu dušu. Tu su već sve 
glavne odrednice njegova mističnog doživljavanja: Presveto 
Trojstvo, posredništvo Isusa Krista gdje i Bogorodica ima svo- 
ju ulogu, uska povezanost sa svetom misom, traženje i nalaže- 
nje Boga u svim stvorovima, susret s konkretnim zadacima u 
životu. I predmetni okvir ovog izvatka vrlo je zanimljiv: 

Kad je papa Pavao III. apostolskim pismom 'Sacrosanctae 
Romanae' od 24. lipnja 1541. predao Družbi Isusovoj u posjed 
crkvicu Santa Maria della Strada, primila je Družba ujedno 
pravo na određen stalni dohodak za njezino održavanje i za 
potrebe bogoslužja. No nije li se time odstupilo od prvotnog na- 
dahnuća Reda? Zbog ideala, naime, evanđeoskog siromaštva 
Družbine kuće ne smiju imati nikakva pravno osigurana stal- 
nog dohotka, smiju ga imati samo odgojni zavodi i tome slične 
ustanove. Ignacije razmišlja ne bi li i za Družbine crkve treba- 
lo zauzeti stav da ne smiju imati »baš nikakav« pravno osigu- 
ran dohodaž. 

Ovo je prijevod izvornika, prema kritičkom izdanju u 
MHSI, Monum. Ign. III., Sancti Ignatii de Loyola Constituti- 
ones Societatis Jesu I., Roma 1934., str. 86— 158, i u IPARRA- 
GUIRRE — DE DALMASES, San Ignacio de Loyola. Obras 
Completas, Madrid, B.A.C. 1977., str. 341-410. Iz ovog pos- 
ljednjeg djela preuzeta je stručna razdioba s naslovima, kao i 
susljedni niz rubnih brojeva. U tekstu ćemo uglatom zagra- 
dom [...] označiti umetke koje, kao i razdiobu s naslovima i 
podnaslovima, dodajemo radi lakšeg i potpunijeg razumijeva- 
nja. Znakove koje Ignacije stavlja rastumačit ćemo u odgova- 
rajućoj bilješci. 

Ovaj uvod, prijevod i bilješke p. Josipa Kukuljana, DI, pr- 
vi put su objavljeni u: Ignacio de Loyola, 'Načela jezuita, 
Mladost, Beograd, 1990., drugo dopunjeno izdanje. 


Prvo doba: biranje i prinošenje' 
1. Ulazak u biranje 


[1] + Naša Gospa. 
1. Subota [Blagdan Svijećnice, 2. veljače 1544. — U misi 
obilje pobožnosti sa suzama, uz sve veće pouzdanje u na- 
šu Gospu. I tada čitav dan [sklon] više prema baš ništa.“ 


! U Duhovnim vježbama daje Ignacije opširnu pouku o biranju, od- 
nosno »izboru«: Na izazove života možemo, poštujući moralne zah- 
tjeve, odgovoriti u nekim slučajevima na ovaj ili onaj način. Tanko- 
ćutnim duhovnim postupkom biranja otkrivamo kojim bismo od tih 
načina više očitovali ljubav svome Stvoritelju. Usp. Duhovne vježbe 
[169-184] i [165-167]. 

? Ignacije rado bilježi misni obrazac koji je uzeo tog dana. 

3 Ignacije ovdje broji dane kao poglavlja, a ne po nadnevku u mjese- 
cu. Nadnevci su tek u novije vrijeme odredeni po nekim liturgijskim 
podacima u zapisima. 

* Ovo »baš ništa« odnosi se na rentu ili pravno osiguran stalni doho- 
dak za Družbine crkve. Potanje o tome vidi u Uvodu. »Suze« nisu 
nepoznate mistici. Ignacije ih, prema svome duhovnom iskustvu, do- 

[2] 2. Nedjelja [3. veljače] — Isto, i tada i čitav dan više pre- 
ma baš ništa. 


[3] Naša Gospa. 
3. Ponedjeljak [4. veljače] — Isto, i uz još druge osjećaje, 
i čitav dan više prema baš ništa, a navečer neka jako sr- 
dačna odanost našoj Gospi, s puno pouzdanja. 


[4] Naša Gospa. 
4. Utorak [5. veljače] — Prije mise, u njoj, i poslije nje 
obilje pobožnosti, suze, i zbog njih tolikih bol očiju. Vidio 
Majku i Sina,* milostive da se zauzmu kod Oca #. Tada i 
čitav dan postojan i potican više prema baš ništa. A pod- 
večer nekako osjetio ili vidio našu Gospu, milostivu da se 
zauzme. 


[5] Naša Gospa. 
5. Srijeda [6. veljače] — Prije mise i u njoj pobožnost, i ne 
bez suza, i više prema baš ništa. Poslije [mise] učinilo mi 


življava kao znak Božjeg zahvata u njegovu dušu. Svjestan je rela- 
tivnosti tog mističkog fenomena pa će u istom ovom Duhovnom 
dnevniku na jednom mjestu reći da postoji i više savršenstvo, koje je 
bez suza (usp. br. [176] u IPARRAGUIRRE — DE DALMASES, nav. 
dj., str. 388.). A u pismu od 22. 11. 1533. poručit će ocu N. Florisu da 
suze nisu nužne, a nisu ni dobre za svakoga (usp. isto dj., str. 884.). 
U svakom slučaju, Ignacijeve suze pokazuju kako ga malo poznaju 
oni za koje je on uglavnom vojnik. 

* Riječi osjećaj, osjetiti« kazuju kod Ignacija nutarnje iskustveno 
zapažanje nekog doživljaja u dodiru s nadnaravnom stvarnošću, u 
rasponu tihog upozorenja (npr. Autobografija, br. 8) do žive prisut- 
nosti (npr. ovdje br. (4]). 

$ Misli se na Bogorodicu i Isusa Krista. Kad se spominje Otac, misli 
ge na prvu Osobu Presvetoga Trojstva u kojem se klanjamo Božan- 
skim Osobama Oca i Sina i Duha Svetoga. 

7 Čini se da su ovaj i slični znakovi u tekstu upozorenje na osobit mi- 
stičan doživljaj. Ignacijev izraz za »milostiv« kazuje aktivnu blagona- 
klonost koja je spremna nešto poduzeti. 

se, u velikoj jasnoći, odnosno drugačije nego obično, da 
djelomično zadržati [dohodak] znači pometnju,? a zadrža- 
ti sve sablazan i potpomaganje da oslabi siromaštvo koje 
Bog, naš Gospodin, toliko hvali. 


O Trojstvu. 

6. Četvrtak [7. veljače) — Prije mise veliko obilje pobož- 
nosti i suze. I čitavog dana neka toplina i znatna pobož- 
nost, i stalno sve više odlučan i potaknut prema baš niš- 
ta. Kad je bilo vrijeme za misu, učinilo mi se nekako da 
sam znatno zahvaćen, uz puno pobožnosti i nutarnjih 
poticaja, neka se molbom obratim Ocu. I učinilo mi se da 
su se zauzela dva Posrednika,'“ uz neku naznaku da ću 
ih vidjeti. 


2. Prinošenje izbora 


O Isusu. + 

7. Petak [8. veljače) — Poslije znatne pobožnosti i suza u 
molitvi, već od priprema za misu, i u njoj, isto tako veliko 
obilje pobožnosti. Govor sačuvao koliko sam mogao. Po- 
stojan u težnji prema baš ništa. 


[7 


— 


[8] Odmah poslije mise proveo sat i pol ili još dulje u biranju, 
s pobožnošću i ne bez suza. I prikazivao [Bogu] ono što 


5 Izrazom »učinilo mi se« označavat će Ignacije određeni stupanj 
spoznaje koja je ishod nekog zahvata nadnaravi. »Jasnoćom« naziva 
onaj zahvat nadnaravi po kojemu njegovu umu postaju »vidljivim« 
dimenzije stvarnosti koje su u svojoj uzvišenosti nedostupne. »Jas- 
noća« je naročito znak prisutnosti Isusa Krista (npr. ovdje br. [65] i 
8lj.). 

? Djelomično« znači da je određeno samo za strogo ograničenu svr- 
hu, npr. za održavanje crkvene zgrade. 

1 Ignacijeva se duhovnost jako oslanja na vjersku istinu da Bogoro- 
dica zbog jedincate povezanosti s Kristom, našim Posrednikom kod 
Oca, ima jedincatu posredničku ulogu kod Krista i po Njemu kod 
Oca. U tom će smislu Ignacije više puta spominjati »dva Posredni- 
ka«. Usp. Duhovne vježbe [63]. 

mi se po razlozima i po jačem poticaju u volji činilo da 
preteže, !! a to je: ne zadržati nikakvu rentu. Htio sam da 
to bude prikazano Ocu posredstvom i zagovorom Majke i 
Sina, pa sam prvo njoj upravio molitvu da mi pomogne 
kod svog Sina i kod Oca. Zatim sam molio Sina da mi, 
praćen od Majke, pomogne kod Oca. I osjetio sam u sebi 
kao da idem ili kao da me nose pred Oca. I kao da mi se 
za tog približavanja dizala kosa. I u čitavu tijelu pokret 
kao silan žar. A kao posljedica toga suze i vrlo snažna po- 
božnost #. 


[9] Kad sam kasnije ovo čitao i zaključio da je dobro napisa- 
no, obuzela me neka nova pobožnost, ne bez suza u oči- 
ma #. Poslije, kad sam se sjetio tih primljenih milosti, 
neka nova pobožnost. 


[10] Podvečer se kroz sat i pol ili još dulje bavio i opet istim 
biranjem. I došavši do odluke ne zadržati baš ništa, bio 
pun pobožnosti. Našao se u nekakvu zanosu i vrlo miran, 
bez ikakva protunukanja da se nešto zadrži. I minula me 
volja da se dalje tako dugo bavim biranjem kako sam za- 
mišljao prije nekoliko dana. 


[11] 8. [Subota, 9. veljače)!“ — Za čitavog biranja, koje sam 
prolazio s puno mira i pobožnosti, činilo mi se [ovako]: 
Ne zadržati ni u cjelini, ni djelomično. A nije baš ni vri- 
jedno razmišljati o onome što držim već završenim, i to 
uz puno mira u duši. A kod [odluke] ne zadržati baš niš- 
ta, uvijek je u meni bilo tako. 


! ,Volja« je jedan od ključnih pojmova Duhovnih vježbi i obuhvaća 
sve slobodno duševno doživljavanje ukoliko je ono nosilac životnih 
stavova i djelatnosti. Usp. Duhovne vježbe [50]. 

12 Na tom je mjestu Ignacije iz nama nepoznata razloga precrtao po- 
velik odsječak. U njemu je novi element samo loše zdravstveno sta- 
nje. 

[12] Misa od tog dana.! 
9. Nedjelja (10. veljače] — Bavio se biranjem, i s puno po- 
božnosti, i ne bez suza, prinosio [odluku] ne zadržati niš- 
ta. A slične obilne pobožnosti i suza bilo je i prije toga: za 
običajne molitve, pa prije mise, u njoj i poslije nje, i to 
uvijek uz [odluku] ne zadržati baš ništa. U obavljenom 
prinosu našao spokojan mir. Promišljajući osjetio puno 
jasnoće. A zatim određeni osjećaji gledom na Posrednike, 
i ne bez gledanja #. 


[13] Navečer prolazio biranje: da li sve, da li djelomično, da li 
ništa. Prinio [odluku] o baš ništa, s puno pobožnosti, nu- 
tarnjeg spokoja i mira u duši, u nekoj kao sigurnosti ili 
uvjerenju da je izbor ispravan. 


[14] O Duhu Svetom. 

10. Ponedjeljak [11. veljače] — Usred uobičajene molitve, 
uz obilnu pobožnost i suze, a ne ulazeći u biranje, prino- 
sio [učinjeni izbor] ili se molio Bogu, našemu Gospodinu, 
da prinos koji sam prije prikazao bude mio njegovu Bo- 
žanskom Veličanstvu. I zatim se uz jednaku pobožnost ili 
suze jedan trenutak zadržao u razgovoru s Duhom Sve- 
tim,“ jer sam nakanio uzeti misni obrazac njemu u čast. 
Učinilo mi se da ga vidim ili osjećam u živoj jasnoći ili u 
boji neobična ognjenog plamena. A zajedno sa svime time 
utvrđivao se u meni učinjeni izbor #. 


3. Prvi znakovi Božje potvrde 


[15] Zatim se spremio za promišljanje i da [tim načinom] poč- 
nem biranje.! Izvadio razloge što sam ih držao popisa- 


13 Nedjelje imaju svoje vlastite tekstove za slavljenje mise. 

4 ,Razgovor« je u ignacijevskoj mislenoj molitvi najosobniji i stoga 
posebno važan dio. Usp. Duhovne vježbe [3), (53-54), [61-64], [71] 
itd. 

5 Duhovne vježbe u pouci za »zdrav i dobar izbor« [175] razlikuju 
vrijeme kad se čovjek »slobodno i mirno služi svojim prirodnim sila- 

ne!“ da ih prođem promišljajući. Pomolio se našoj Gospi, 
poslije toga Sinu, pa Ocu, da mi dade svog Duha i kod 
promišljanja i kod rasuđivanja, iako sam govorio kao o 
već završenoj stvari. Osjećao obilnu pobožnost i određe- 
na rasvjetljenja,!" s nekom jasnoćom pogleda. Sjeo sam i 
razmišljao onako općenito o zadržavanju [dohotka] pot- 
puno, djelomično ili nikako, i gubio sam volju da ikako 
gledam razloge [na popisu]. Dolazila su mi tada druga 
rasvjetljenja, tj. kako je prvo Sin slao apostole da u siro- 
maštvu propovijedaju. I zatim ih je Duh Sveti potvrdio 
dajući im svoj duh i jezike. A kako su Duha Svetoga po- 
slali Otac i Sin, sve su tri Osobe potvrdile takvo poslanje. 


4. Ponovno prinošenje izbora 


[16] Kod toga me, uz neki plač i jecaje, obuzimala velika po- 
božnost i minula sva volja da o tome dalje razmišljam. 
Klečeći prinio Ocu [odluku] o baš ništa, uz toliko suza 
koje su tekle s lica i jecaje za vrijeme prinošenja i nakon 
njega, da se gotovo nisam mogao dići od jecaja i suza u 
pobožnosti i milosti koju sam primio. I napokon sam se 
nekako digao. Čak i kad sam se digao, pratila me ta po- 
božnost s jecajima. Oni su došli pošto sam prinio [odlu- 


ma« [177], »promišljajući svojim razumom dobro i iskreno« [180), 
usp. (53), i vrijeme kad rasuđuje što mu je činiti služeći se »iskus- 
tvom duhovne utjehe i suhoće, kao i iskustvom u raspoznavanju raz- 
ličitih duhova« (176), usp. [313] i slj. 

18 Sačuvao se poseban popis razloga za i protiv u pitanju da li da se 
crkvama Družbe Isusove dopuste ikakvi pravno osigurani stalni do- 
hoci, napisan Ignacijevom rukom. Nije utvrđeno da li je taj popis sa- 
stavljen u istom razdoblju kad i ovaj Duhovni dnevnik ili možda već 
ranije. Usp. IPARRAGUIRRE - DE DALMASES, nav. dj., str. 313- 
320. 

! Ignacijev izraz za »rasvjetljenje« označuje trenutak kad se zahva- 
tom nadnaravi um obogaćuje neočekivanim razumijevanjem skrive- 
ne stvarnosti. 

ku] ne zadržati baš ništa, označujući [prinos] ovjerenim, 
valjanim itd. 

[17] Zatim, dok sam časkom hodao prisjećajući se onog što je 
bilo, '* neki novi nutarnji poticaj na pobožnost i plač #. 


[18] Prije nego što ću misiti, časkom se sabrao na kratku mo- 
litvu. Neka snažna pobožnost i suze, pa osjećanje ili gle- 
danje na neki način Duha Svetoga, kao završnica u vezi s 
biranjem. A nikako da u tom smislu ugledam ili osjetim 
koju od ostalih dviju Božanskih Osoba. 


5. Zahvala 


(19] Zatim u kapelici, prije mise i u njoj, obilje pobožnosti i 
suza. Poslije velika smirenost i sigurnost u duši. Kao onaj 
koji je umoran pa se odmara dugim počinkom, niti sam 
što tražio niti želio tražiti. Držao sam da je stvar zavr- 
šena, osim što se tiče zahvaljivanja i pobožnosti u vezi s 
Ocem i s misom o Trojstvu, budući da sam je već prije 
nakanio uzeti u utorak ujutro. 


18 To je tzv. »osvrt«. Vidi Duhovne vježbe [77]. Ignacije se od samog 
obraćenja pažljivo »osvrće« na zbivanja u duši. Usp. Autobiografija, 
br. 8. 

U toje vrijeme Ignacije s prvim ocima i desetak đaka, isusovačkih 
kandidata, stanovao u trošnoj iznajmljenoj kući (obitelji Astalli), na- 
suprot crkve Santa Maria della Strada. Kućna je kapelica bila kat ni- 
že od Ignacijeve sobe, vjerojatno u prizemlju, a uz nju se nalazila jed- 
na veća prostorija, možda blagovaonica. Usp. R. GARCIA-VILLO- 
SLADA, San Ignacio de Loyola. Nueva Biografia, Madrid, B.A.C. 
1986., str. 4714-475; A. FEDER, Aus dem Geistlichen Tagebuch des 
hl. Ignatius von Loyola, Regensburg, Kčsel-Pustet, 1922., str. 17-18. 

[20] O [Božanskim] Osobama koje su se sakrile.2 


O Trojstvu. 

[21 ]11. Utorak [12. veljače) — Pošto sam se probudio, molio 
sam se. Nisam prestajao vrlo usrdno zahvaljivati Bogu, 
našemu Gospodinu, uz rasvjetljenje i suze, za toliko do- 
bročinstvo i za toliku jasnoću što sam je primio, a nije se 
mogla rastumačiti. 


[22] Pošto sam se digao, i dalje je trajala nutarnja toplina i 
pobožnost koju sam imao. Prisjećanje na toliko dobro što 
sam ga primio poticalo me nekako na novu pobožnost 
koja je rasla, a i na suze. Pa i kad sam išao gospodinu 
Francisku,“! bio s njim, i kasnije na povratku, nisam iz- 
gubio tog jakog žara i ljubavi. 


2 Ovo je napisano na vrhu stranice možda kao naslov za ono što sli- 
jedi. Izgleda naime da je bilješke od tih nekoliko dana Ignacije pisao 
tek u petak. Zaključujemo to iz ispravljenih nadnevaka za utorak, 
srijedu i četvrtak. Riječ »sakriti se« pokazuje kako je za Ignacija bilo 
neobično da jučerašnji dan nije doživio sve Osobe Presvetog Trojstva 
nego samo Duha Svetoga. 

2! Nije utvrđeno o kojoj se osobi radi. Ignacije je u to vrijeme uredi. 
vao poslove s nekoliko osoba takvoga imena. Usp. IPARRAGUIRRE 
— DE DALMASES, nav. dj., str. 346, bilj. 36. 

2 Sada slijedi jedan precrtani odsječak u kojem spominje kako ga je 
odmah u zoru spopala »napast« da bi za održavanje same crkve ipak 
trebalo prihvatiti neki dohodak. Zatim ga je za jutarnje molitve sme- 
tao žamor iz susjedne prostorije pa se digao da ga stiša, ali je poslije 
u misi bio zbog toga uznemiren. 

Drugo doba: ponovno biranje, prinošenje 
i zahvaljivanje 
1. Opet se daje na biranje 


[23] O našoj Gospi. 

12. Srijeda [13. veljače] — Spoznao da sam jako pogriješio 
onog prošlog dana ostavivši Božanske Osobe kad je došlo 
vrijeme zahvale. I zaželio sam uzdržati se da ne uzmem 
misu o Trojstvu, koju sam mislio uzeti, i obratiti se Majci 
i Sinu za posredovanje da mi bude oprošteno te budem 
vraćen u prijašnju milost. Ja bih se uzdržavao da se ne 
utječem neposredno Božanskim Osobama gledom na mi- 
losti i na prijašnje prinose. A ni čitava ovog tjedna neću 
uzimati obrasce mise njima na čast vršeći tim uzdržava- 
njem pokoru. 


[24] Kako za molitve, tako i dok sam se odijevao, dolazio sam 
do vrlo velike pobožnosti i vrlo jake navale suza, s jecaji- 
ma. Osjetio da su Majka i Sin zagovornici. Osjetio neku 
posvemašnju sigurnost da će me Vječni Otac ponovno 
staviti u prijašnju [milost]. 


(25] Zatim, prije mise, u njoj i poslije nje, pobožnost koja je 
brzo rasla i jako puno suza. Vidio i osjetio Posrednike, uz 
veliku sigurnost da ću postići što sam izgubio. I u svim 
tim odsjecima vremena, kako u srijedu, tako i u četvr- 
tak, učinjeni prinos smatrao čvrstim. Niti je išta bilo 
protiv njega. 


[26] O Imenu Isusovu. 
13. Četvrtak [14. veljače) — Za uobičajene molitve nisam 
na ovaj način vidio PosrednikA. Puno pobožnosti i zano- 


2 Trebalo bi zapravo stajati »kako u utorak, tako i u srijedu«, jer je 
nadnevke za te dane Ignacije ispravio, a u tekstu je, evo, ostalo neis- 
pravljeno. Usp. ovdje bilj. 20. 

sa duha i osjetan mir. Ne bez suza i nutarnjih poticaja ni 
poslije kad sam se spremao da iziđem iz sobe. 


[27] Zatim, prije mise, u njoj i poslije nje, veliko obilje suza, 
pobožnost, dugi jecaji. Puno puta nisam mogao dalje go- 
voriti nego uz prekide. Mnoga duhovna rasvjetljenja. Na- 
šao mnogostruk prilaz Ocu“ u nazivima koje mu misa 
daje. I neka velika sigurnost ili pouzdanje da ću postići 
što sam izgubio. Osjetio da je Sin vrlo milostiv da se za- 
uzme. I svece sam vidio takvim [izvanrednim] načinom 
da se to ne može opisati, kao što se ni ostale stvari ne 
mogu rastumačiti. Bez kolebanja gledom na prije učinje- 
ni prinos itd. 

[28] O našoj Gospi u hramu. Šimun.Ž 
14. Petak [15. veljače) — Kod prve molitve, čim sam za- 
zvao Vječnog Oca itd. pojavila se neka osjetna nutarnja 
slatkoća. Ona je, ne bez poticaja na suze, potrajala prilič- 
no dugo, uz obilnu pobožnost, i prema kraju bila sve 
ugodnija. No, nisu se pokazali ni Posrednici ni ikoja od 
Osoba. 


[29] Zatim, prije nego što ću misiti, započeo molitvu. Nekako 
osjetio, i dana mi je do znanja, i to ne bez nutarnjeg poti- 
caja i suza blizina naše Gospe.Š I koliko sam pogriješio 


% Riječ »naći, nalaziti« (kojoj je korelativ tražiti«) ima u rječniku 
Ignacijevih Duhovnih vježbi osebujno značenje: doći do »nutarnjeg 
kušanja i proživljavanja stvari« »bilo to uslijed vlastita umovanja, 
bilo da mu razum prosvijetli Božje djelovanje«, vidi ondje [2); usp. 
[76], (89), i Ustanove Družbe Isusove [282) — tu je riječ »hallar« pre- 
vedena sa »osjetiti«. 

5 Radi se o tekstovima mise od blagdana Prikazanja Gospodinova u 
hramu. 

28 Izrazom »representarse« označivat će Ignacije veći stupanj mistič- 
nog susreta, ali suzdržanog, bez »gledanja« osobe — »daje se do zna- 
nja bližina«. 

onoga prijašnjeg dana." Činilo se da sam, griješeći radi 
svoje udobnosti, nanio sramotu našoj Gospi koja je za 
me, toliko puta, molila. Zato mi se naša Gospa sakrila 
pa nisam našao pobožnosti ni [obraćajući se] njoj, ni da- 
lje iznad.2 

[30] Tek što sam časkom tražio [pobožnost] tamo iznad, ne 
nalazeći je kod naše Gospe, obuzelo me neko veliko ganu- 
će sa suzama i jecajima, uz neko kao gledanje i osjećanje 
da se nebeski Otac pokazuje milostiv prema meni i lju- 
bak. Čak je pokazivao znak da bi mu drago bilo kad bi ga 
[za to] zamolila naša Gospa koje nisam mogao ugledati. 


(31] Za pripremanja oltara, i kasnije kad sam bio odjenut,? te 
u misi, uz vrlo velike nutarnje poticaje jaka navala mno- 
gih suza i jecaja. Puno puta nisam mogao govoriti. Tako i 
po završetku mise. Kroz velik dio tog vremena, u misi, u 
pripravi, i poslije, puno osjećao i gledao našu Gospu, vrlo 
milostivu pred Ocem. Nisam mogao a da je, za molitava 
Ocu, Sinu, pa i za same posvete, ne osjetim ili vidim, 
budući da je ona dio ili vrata tolike milosti što sam je 
osjećao u duhu. Uz tolika rasvjetljenja da se ne bi moglo 
opisati. Bez kolebanja gledom na prije učinjeni prinos. 


[32] O Isusu. 
15. Subota (16. veljače] — Za običajne molitve nisam osje- 
tio Posrednika. Ni bezvoljnost ni mlakost. Pobožnost obil- 
na. Kad sam se želio pripraviti na misu, kolebao se kome 


27 Bio je to ponedjeljak. Usp. ovdje br. [23] i bilješku 22. 

28 Riječ »skrivati se« upotrijebio je Ignacije, vidjeli smo, i za Osobe 
Presvetog Trojstva kad ih nije doživio onako kako je očekivao. Usp. 
ovdje bilj. 20. 

2 Ignacije shvaća prilaz Svevišnjemu kao »uzlaženje« na kojem se 
redovito najprije obraća Bogorodici, a onda tek, uz njezin zagovor, 
kreće dalje, više. Usp. ovdje bilj. 10. 

% Za služenje svete mise svećenik mora odjenuti preko svoje obične 
odjeće još i posebnu liturgijsku odjeću. 

da se prvo preporučim i kako. U tom se kolebanju spu- 
stio na koljena, razmišljajući odakle da počnem. Činilo 
mi se da mi se više pojavljuje Otac te me privlači u svoje 
milosrđe. Osjećao sam da je [sada] prema meni više mi- 
lostiv i spreman da se [u njega] postigne ono za čim sam 
čeznuo. I to je osjećanje ili gledanje bilo sve jače. Licem je 
teklo veliko obilje suza. Neko silno povjerenje u Oca, bu- 
dući da je nestajala dotadašnja napuštenost. 


[33] Zatim sam pošao misiti, spremio oltar, odjenuo se i počeo 
misu. U svim tim [vremenskim] odsječcima navala suza. 
Vukla me težnja k Ocu, kome sam upravljao sve što se 
odnosi na Sina. Osjetio puno znatnih rasvjetljenja, punih 
utjehe i duboko duhovnih. 


[34] Poslije mise, tijekom jednog sata, prolazio jedno bira- 
nje.“! Razmišljao o onoj točki, i razmišljao o dodijeljenoj 
renti.“ Činilo mi se da su [u tome] zapleti i zapreke ne- 
prijatelja. U velikoj se tišini i miru odlučio ne zadržati 
[dohotka] ni za crkvu, i prinio to Ocu. Jednako i kad sam 
to ponovio drugim oblikom biranja, ne bez nutarnjeg 
poticaja, do suza. 


[35] Navečer potražio listiće da pogledam i razradim razloge 
biranja.“ Tijekom dana (nešto) sam pogriješio pa je u me 


3 O raznim oblicima biranja vidi Duhovne vježbe [178— 188). 

% [stu je riječ »točka« upotrijebio Ignacije 12. veljače u odsječku što 
ga je poslije precrtao, kad je govorio o »napasti« da bi za crkvu tre- 
balo zadržati dohodak. Usp. ovdje bilj. 22. »Dodijeljena renta« bit će 
ona što je Pavao III. dodijelio crkvici Gospe od Puta kad ju je predao 
isusovcima. Usp. Uvod. 

% ,Neprijatelj« je u nazivlju Duhovnih vježbi zli duh, koga će Ignaci- 
je još pobliže označiti »neprijateljem ljudske naravi« [7], [10], [136], 
[325-—327, [334] i »neprijateljem našeg napretka i vječnog spasenja« 
[333]. 

* O posebnom listu s popisanim razlozima govori Ignacije i 11. velja- 
če, ovdje br. (15). Vidi i tamošnju bilješku 16. 

ušla bojazan da li da biranje nastavim dalje, ne odlažući 
kao ono prije. Na kraju odlučio postupiti kao obično, ali 
u kolebanju odakle da se počnem preporučivati, jer sam 
osjećao u sebi neku postiđenost ili ne znam što pred Maj- 
kom. Napokon, ispitavši prvo svoju savjest o čitavom da- 
nu i zamolivši oproštenje itd.,* osjetio, uz nešto suza, da 
je Otac jako milostiv, a nisam se obratio Posrednicima. 


2. Treće prinošenje 


[36] Zatim, još u tom žaru, zamolio milost da promišljanje bu- 
de praćeno njegovim duhom i da budem potaknut u is- 
tom [duhu]. Prije nego što ću ustati," činilo mi se da ne- 
ma više čemu pregledavati biranje. Kod toga su me toliko 
oblile suze, uz tako duboku pobožnost, jecaje i duhovnu 
slast. Začas sam bio potaknut da prinesem [odluku] o baš 
ništa za crkvu, i da ne želim dalje razmišljati o tom pred- 
metu, osim što ću dva sljedeća dana zahvaljivati [Bogu] i 
obnavljati prinos jednako ili u ljepšem obliku. I učinim 
tako, uz preobilje suza, žara i nutarnje pobožnosti. A za- 
tim, jer je jednako tako potrajalo, činilo mi se da ne mogu 
ustati, nego [jedino] željeti da ostanem ondje s tim nu- 
tarnjim pohodom. 


[37] Malo poslije toga došla je neka misao da ta sljedeća dva 
dana mogu pregledavati biranje. I jer nije izgledalo da 
sam suprotno bio odlučio, ona me dirkala i vukla iz one 
tako duboke pobožnosti. Ja sam se nastojao oduprijeti 
takvoj misli. Na kraju sam ustao i sjeo te podvrgao stvar 


%5 Nakon »pogreške« o kojoj govori 13. veljače, ovdje br. [23], Ignaci- 
je nije ulazio u biranje sve do 16. veljače kad je osjetio da je opet u 
prijašnjoj milosti kod Oca, usp. br. [32] i [34]. 

% O ignacijevskom »ispitivanju savjesti« vidi Duhovne vježbe [43]. 

9 Bit će da je ispitivanje savjesti završio na koljenima. 

% Ignacije vrlo tankoćutno izražava činjenicu da je na području mi- 
stike djelatan činitelj nadnaravna stvarnost, a čovjekovo je da bude 
djelatan u stvaranju pravog raspoloženja da primi »pohod«. 

kakvu-takvu biranju. Razmislio nekoliko duhovnih doka- 
za i malo počeo plakati. Zaključio da je to napast. Spu- 
stim se na koljena prinoseći [odluku] da se više neću ba- 
viti biranjem u tom predmetu. No prihvatio sam da ću ta 
dva dana, to jest do ponedjeljka, služiti misu u zahvalu i 
ponavljati prinošenje. 


[38] Kod ovog prinošenja i prikaživanja ponovno tolike suze i 
u takvu obilju i uz toliko jecaja i duhovne utjehe da sam, 
učinivši ga Ocu pred našom Gospom, anđelima itd.,* dok 
su suze jednako i dalje tekle itd. osjetio u sebi neka ne 
želim ustati, nego neka ostanem u ovome što sam tako 
preobilno osjećao. I tako sam na kraju bio uistinu jako 
smiren, i dalje u jednakoj pobožnosti i suzama, i digao se 
s čvrstom odlukom da ću vjerno paziti na učinjeni prinos 
i na sve što sam prinio. 


3. Drugo zahvaljivanje 


[39] 16. Nedjelja (17. veljače] — Za običajne molitve, iako ni- 
sam osjetio Posrednike, niti završio u susretu druge koje 
od Osoba,“ osjećao sam veliku slast i toplinu. Od sredine 
pa dalje imao sam suza u velikom obilju, punih topline i 
nutarnje slasti. Nije bilo nikakvih rasvjetljenja. Stvar 
sam smatrao završenom i činilo mi se da je mila Bogu, 
našemu Gospodinu. 


[40] Ustao i počeo se pripravljati za misu. Zahvaljivao se nje- 
govu Božanskom Veličanstvu i [ponovno] prinosio uči- 


% Ignacije u Duhovnim vježbama preporučuje egzercitantu da si u 
važnim trenucima posvijesti kako stoji pred cijelim dvorom nebes- 
kim, usp. ondje [98], [151], [232]. Vjerojatno je prije obraćenja doživ- 
ljavao uzbuđenje trenutka pred čitavom svitom zemaljskog moćnika, 
usp. ondje [74]. 

“ Nije jasno da li Ignacijev izraz »terminar« ovdje naznačuje da je 
želio postići susret u smislu završnice biranja, o kakvom govori u br. 
(18), ili jednostavno susret kakav se opisuje npr. u br. [32]. Usp. 
IPARRAGUIRRE -— DE DALMASES, nav. dj., str. 352, bilj. 75. 

njeni prinos, ne bez pobožnosti i poticaja na suze. Kad 
sam otišao misiti: kod pripremanja oltara, kod odijevanja 
i na početku mise, puno suza. Kod mise vrlo zadubljen, 
uz tako veliko obilje suza da vrlo često nisam mogao ni go- 
voriti, naročito za čitave dugačke poslanice svetoga Pavla 
koja počinje od riječi: »Vi rado podnosite bezumnike«.*! 
Nisam osjetio rasvjetljenja ni jasnijih zapažanja ili doživ- 
ljavanja koje od Osoba. U nekoj vrlo snažnoj ljubavi, to- 
Plini i velikom uživanju u božanskim stvarima. I jako je 
rasla smirenost u duši. 


[41] U kapeli po završetku mise, pa zatim dok sam klečao u 


sobi želeći se zahvaliti za tolike darove i primljene milo- 
sti, gubila se u meni volja da nastavim s prinošenjem u 
vezi s onim već učinjenim prinosom. Držao sam da je 
stvar čvrsta. A s druge me strane i pobožnost koju sam 
osjećao privlačila da ostanem gdje jesam, uživajući u onom 
što osjećam. 


[42] Promišljao zatim treba li prekinuti ili ne, i u velikom mi- 


ru odlučio potvrdno. I osjetio posebne nutarnje poticaje i 
suze. Premda mi se činilo da u njima mogu dulje ostati, 
digao se s njima i s velikom smirenošću u duši. Otišao s 
odlukom da ću sutra prijepodne, najkasnije do ručka, za- 
vršiti [stvar] zahvaljujući, moleći snage i ponavljajući do- 
sadašnji prinos u pobožnosti Presvetom Trojstvu, uzim- 
ljući obrazac mise njemu u čast.“ 


4! Vidi 2 Kor 11,19. Sve do liturgijske obnove u naše dane čitao se na 
drugu nedjelju prije Korizme u misi dugačak tekst iz Druge poslani- 
ce svetog Pavla Korinćanima: 11,19 do 12,9. 

42 U srijedu 13. veljače Ignacije je odlučio da toga tjedna neće uzima- 
ti obrasce mise o Presvetom Trojstvu, za pokoru što je prekinuo za- 
hvaljivanje Božanskim Osobama da stiša žamor u susjednoj prostori- 
ji, vidi ovdje br. [23]. Sada je pokora konačno završena. 

O Trojstvu i završetak. 

[43] 17. Ponedjeljak [18. veljače) — Jučer navečer, malo prije 
nego što ću leći, neka toplina, pobožnost i veliko pouzda- 
nje da ću naći Božanske Osobe ili njihovu milost. I pošto 
sam već legao, osjetio sam posebnu utjehu u misli na 
njih, privijajući im se u duši s nutarnjom radošću.“ 


4. Umjesto potvrde duhovna suhoća i sumnja“ 


[44] I zatim spavao. Probudio se ujutro prije svanuća, i zatim 
bio tako neraspoložen i prazan gledom na sve duhovno. I 
običajnu molitvu obavljao po prilici do sredine bez ikakva 
ili uz vrlo malo zadovoljstva. A uz to u nekoj nevjerici 
hoću li naći milost u Presvetog Trojstva. Čini mi se da 
sam tek u ponovljenom pokušaju obavio molitvu zbilja 
pobožno i prema kraju s puno ugodnosti i duhovnog za- 
dovoljstva. 


Treće doba: prinošenje — zahvaljivanje 
1. Posrednici kod uzlaska pred Presveto Trojstvo 


[45] Zatim, kad sam htio ustati,“ uz neku misao da odgodim 
jelo i poduzmem korake kako me ne bi smetali dok ne 
nađem [što tražim), osjetio novu toplinu i pobožnost, do 
plača. Dok sam se oblačio, s mišlju ne bih li postio kroz 


€ Rečenica nije sasvim jasna pa će i kod prevoditelja biti određenih 
razlika. Usp. IPARRAGUIRRE — DE DALMASES, nav. dj. str. 354, 
bilj. 83; C. I. SAUTU, S.P.N. Ignatii Ephemeris spiritualis, Roma, 
P.U-G., 1957., str. 21, bilj. 27; GUERELLO - RAMBALDI, S. Igna- 
zio di Loyola, Autobiografia e Diario Spirituale, Firenze, LEF,1959., 
str. 177, bilj. 23. 

“4 O »duhovnoj suhoći« vidi Duhovne vježbe [317-322]. 

€ I Duhovne vježbe razlikuju »vježbu« molitve u noći ili u zoru od 
one oko svete mise, usp. ondje [72] i (88). Jutarnje ustajanje, oblače- 
nje i spremanje sasvim je nešto drugo od ustajanja na molitvenu 
vježbu u noći ili u zoru, usp. ondje [74] i (129]. 

tri dana da nađem što tražim,“ došla je neka spoznaja da 
je i ta misao od Boga. Došle su i nove sile i toplina i po- 
božnost u duhu, i sve me više poticale na plač. 


[46] Onda sam časkom mislio odakle da počnem, i odlučio da 
to bude od svih svetih. Preporučio se neka mole našu 
Gospu i njezina Sina da oni budu moji zagovornici kod 
Presvetog Trojstva. U velikoj pobožnosti i žaru oblile me 
suze. I tako sam bio [spreman] da potvrdim prethodne 
prinose. Govorio sam prije toga o mnogim stvarima: mo- 
lio sam anđele, svete Oce, apostole i učenike [Gospodnje] 
i sve svece itd. i uzeo ih za zagovornike kod naše Gospe i 
njezina Sina a njih sam, naširoko razlažući, ponovno mo- 
lio i zaklinjao ne bi li moja zaključna potvrda i zahvalji- 
vanje uzašli pred prijestolje Presvetog Trojstva. 


2. Zaključno potvrđuje prethodne prinose 


[47] I tada i nadalje poticaji i nutarnji jecaji uz vrlo veliku na- 
valu suza. A činilo se također kao da su osjetno zahva- 
ćene [sve] žile, odnosno dijelovi tijela. Zaključnim činom 
potvrdio [svoj prinos] Presvetom Trojstvu pred čitavim 
njegovim nebeskim dvorom. Zahvaljivao uz vrlo snažno 
čuvstvo najprije Božanskim Osobama, zatim našoj Gospi 
i njezinu Sinu, zatim redom: anđelima, svetim Ocima, 
apostolima, učenicima, svim svecima i sveticama, i svim 
osobama koje su mi pomogle do toga. 


*# O pokorničkim djelima kao pomagalima »da se isprosi i stekne 
neka milost« vidi Duhovne vježbe [87]. 

3. Očekuje znak Božjeg odobravanja“! 


[48] Zatim, kod pripremanja oltara i oblačenja došlo mi je ne- 
kako (da molim): »Vječni Oče, daj mi potvrdu!“ Vječni 
Sine, daj itd.! Vječni Duše Sveti, daj itd.! Sveto Trojstvo, 
daj itd.! Jedan jedini Bože moj, daj itd.!« To sam govorio 
s tolikim žarom i pobožnošću i suzama, i toliko puta i 
tako duboko sam to osjećao. I jedanput sam rekao: »O 
Vječni Oče, zar mi nećete dati potvrde?« Ta držao sam da 
hoće. A tako i Sinu i Duhu Svetom. 


[49] Dok sam služio misu, ni u suzama ni potpuno bez njih, 
neka posebna pobožnost, puna topline i gotovo crvena, 
i puno uzdaha od obilne pobožnosti. No u nekim trenuci- 
ma, kada tih stvari nisam osjećao u nekom obilju, žalosti- 
le me pojedine misli, kao: »Nisu provrle ili obilno tekle 
suze!« One su slabile pobožnost i navodile me da se ne 
mirim s time što mi se tako u završnoj misi Trojstva ne 
daje potvrda. 


[50] Poslije mise sam se smirivao i uspoređivao svoju omeđe- 
nost s božanskom mudrošću i veličinom.“ Tako sam na- 
stavio nekoliko sati dok nije došla misao kako ne moram 
paziti da i dalje govorim te mise. Bio sam neraspoložen u 
vezi s Presvetim Trojstvom,*! pa nisam želio ništa odre- 


47 Na tom je mjestu Ignacije povukao dvostruku crtu po širini čitave 
stranice. Vjerojatno je time htio naznačiti posebnu važnost onoga što 
slijedi. Usp. IPARRAGUIRRE — DE DALMASES, nav. dj., str. 356, 
bilj. 90. 

4 Usp. Duhovne vježbe [183]. 

49 Tj. vruća do užarenosti. Postoji studija o metaforama kod Ignacija: 
A. LIUIMA, Devocićn como rubea in Sancti Ignatii ephemeride u 
Gregorianum — Roma, 37 (1956), str. 530-541. 

# Usp. Duhovne vježbe [59] i [237). 

5!" Kasnije će se osvrnuti na to i zapisati da je tom zgodom bio pod 
utjecajem zlog duha (ovdje br. [57], i u dijelu koji ovdje ne donosimo 
br. [152]). O »raspoznavanju duhova« vidi Duhovne vježbe [313- 
336). 

đivati za dalje. Za dotadašnje sam držao da je gotovo, 
iako mi se javljalo nešto malo sumnje. Pobožnost me nije 
napuštala čitavog dana premda je u pokojoj malenkosti 
bila uznemirena i uplašena, ne varam li se u nečemu. 


4. Odlučuje kako će zahvaljivati 


[51] O Trojstvu. Prva. 

18. Utorak [19. veljače] — Sinoć legao u mislima da ću 
[ujutro] razmišljati što da učinim glede služenja misa, 
odnosno kako.“ Ujutro se probudio i dao se na ispitiva- 
nje savjesti i molitvu. Veliko obilje [pobožnosti] i veliki 
izljev suza niz lice. I uvelike je potrajala ta duboka po- 
božnost. Mnoga rasvjetljenja ili duhovna podsjećanja o 
Presvetom Trojstvu. Spokoj i radost naveliko. Čak me 
stisnulo u prsima od silne ljubavi koju sam osjećao pre- 
ma Presvetom Trojstvu." Tako sam skupio pouzdanje i 
odredio da ću uzeti misu Presvetog Trojstva ne bih li 
nakon toga vidio što mi je činiti. Jednako i kod oblačenja, 
uz rasvjetljenja opet o istom. Ustao sam i izmolio kratku 
molitvu ne bez suza. A poslije pobožnost i pouzdanje u 
duhu što ću služiti šest ili više misa zaredom o Presve- 
tom Trojstvu. 


£ Prva« misa u nizu od »šest ili više misa o Presvetom Trojstvu«, 
kako je upravo tog dana zamislio. U izvorniku nije riječju napisano 
»prva« nego brojem »la« (= »primera«) i to na rubu teksta. 

5 Usporedi prvu dodatnu uputu Duhovnih vježbi [13]. 

5 Ovo mjesto, pa onda zbog sličnosti i ono ranije u br. [43), neki pre- 
voditelji shvaćaju kao da bi Ignacije u silnoj radosti prekrižio ruke 
na prsima i stisnuo se poput djeteta. Usp. IPARRAGUIRRE — DE 
DALMASES, nav. dj., str. 354, bilj. 83. 

5. Rasvjetljenja o Presvetom Trojstvu 


[52] Pošao služiti misu. Ne bez suza prije nje,* a u njoj puno 
njih i jako spokojnih. Vrlo mnogo rasvjetljenja o Pre- 
svetom Trojstvu. Njima se razum toliko prosvijetlio te 
mi se činilo da ni dobrim proučavanjem toliko ne bih 
dostigao, a poslije više razmišljajući o onome što sam 
spoznao u onom osjećanju ili gledanju, činilo mi se, da 
ne bih toliko postigao niti da čitav život proučavam. 


[53] Po završetku mise, odmah kod kratke molitve, tek što 
sam jedanput rekao: »Vječni Oče, daj, Sine itd., dajte mi 
potvrdu!« neki jako velik izljev suza niz lice. I uz to sve 
jača volja da ustrajem s njihovim misama [ja sam pristao 
tako da ih rasporedim određen broj)." I puno jakih jeca- 
ja. Puno sam se povjeravao i utvrđivao u sve većoj ljubavi 
njihova Božanskog Veličanstva. 


[54] Općenito, rasvjetljenja u misi i prije nje bila su glede us- 
vajanja molitava iz mise“ kada se govori s Bogom, s 
Ocem ili sa Sinom itd., glede djelovanja Božanskih Oso- 
ba i njihova stvaralaštva. Više osjećao ili vidio, nego ra- 
zumijevao. Sve su te stvari potkrijepile ono što je učinje- 
no, a mene je to bodrilo za dalje. 


5 Sada slijedi odsječak koji je Ignacije uokvirio crtama. Mi taj tekst 
donosimo masnim slovima. Na to ćemo od sada češće nailaziti. Kako 
nam se sačuvao poseban list na kojemu su Ignacijevom rukom prepi- 
sani uglavnom ti uokvireni dijelovi, zaključuje se da su bili od naro- 
čite važnosti za Ignacija. Usp. isto dj., str. 339. 

% Usporedi sličnu izjavu ovdje u broju [62] i u Autobiografiji, br. 30. 

57 Radi se o obrascu mise o Presvetom Trojstvu koji je, očito, uzimao 
u važnim okolnostima. 

5 Postoji studija A. SUQUIA GUIGOECHEA, La santa Misa en la 
Espiritualidad de san Ignacio de Loyola, Madrid, 1950. O ovom se 
mjestu Dnevnika posebno govori na str. 181-206. Usp. IPARRA- 
GUIRRE - DE DALMASES, nav. dj., str. 358, bilj. 103. 

[55] Ovoga dana, pa i dok sam uz puno nutarnje vedrine 
išao gradom, dana mi je nekako do znanja blizina Pre- 
svetog Trojstva: gledanjem nekad tri razumna stvora, 
nekad tri životinje, nekad druge tri stvari, i tako re- 
dom.? 


[56] O Trojstvu. Druga. 
19. Srijeda [20. veljače] — Prije nego što ću započeti mo- 
litvu, neko pobožno raspoloženje da uđem u nju. Nakon 
ulaska u nju, puno pobožnosti, tople ili pune svjetla i 
ugodne, bez ikakva rasvjetljenja, ali je dovodila u neku 
sigurnost duše. Nije završavala susretom koje Božanske 
Osobe. 


[57] Zatim mi je dana potvrda za dotadašnje, uz prepoznava- 
nje prošlog zlog duha, to jest kako je nastojao navesti me 
da posumnjam i budem neraspoložen prema Presvetom 
Trojstvu, kao što je rečeno u odsječku 17.9 


[58] I uz tu spoznaju osjetio nov nutarnji poticaj na suze. Ta- 
ko i kasnije, prije mise i u njoj, mirna i tiha pobožnost 
koja je naglo rasla, i suze. Uz neka rasvjetljenja. 


[59] I prije i poslije osjećao ili se činilo, ili me ostavljala volja 
da nastavim dalje, pogotovo poslije, uz onu veliku spokoj- 
nost ili smirenje duše, činilo mi se da nema svrhe dalje ići 
s misama o Presvetom Trojstvu, osim kao neka zahvala 
ili da izvršim [obećano], a ne od potrebe da dobijem pot- 
vrdu za dotadašnje. 


[60] O Trojstvu. Treća. 
20. Cetvrtak [21. veljače] — Za molitve stalno, u dugo ne- 
prekinutoj i vrlo velikoj pobožnosti, jasnoća puna topline, 


% Usp. stupnjevanje stvorenih bića u Duhovnim vježbama, [235] i 
[236]. O doživljaju u vezi s Presvetim Trojstvom vidi i Autobiogra- 
fiju, br. 28. 

# Ovdje broj [44] i [50]. 


Duhovni dnevnik 183 


i duhovni užitak, a dijelom je [to] dovodilo do nekog od- 
ređenog zanosa. 


[61] Zatim, kod pripremanja [za misu): u sobi, na oltaru, i kod 
oblačenja, nekoliko nutarnjih duhovnih poticaja i povoda 
za suze. A i po završetku mise ostao tako u velikom du- 
hovnom spokoju. 


[62] U misi suze, u većem obilju nego prethodni dan, stalno, 
tako da su mi priječile govor. Koji puta, odnosno u neko- 
liko navrata osjetio također takva duhovna rasvjetljenja 
te mi se činilo da toliko spoznajem da na tom području o 
Presvetom Trojstvu valjda i nemam više što znati. 


[63] Povod je tome bio što u molitvama Ocu nisam, kao prije 
kad sam želio naći pobožnost u Trojstvu, ni želio niti se 
raspoložio da je tražim niti da je nađem. Nije mi se činilo 
da će biti utjehe ili pohoda Presvetog Trojstva. No u ovoj 
sam misi upoznao, osjećao ili vidio, Dominus scit,! da 
me, dok sam govorio Ocu, dok sam gledao kako je on 
jedna Osoba Presvetog Trojstva, obuzimala ljubav pre- 
ma čitavom Trojstvu, pogotovu kad su i ostale Osobe u 
njoj po svojoj biti. Jednako tako osjećao sam u molitvi 
Sinu. Jednako tako u molitvi Duhu Svetomu. U svakoj 
sam (od Osoba] uživao osjećajući utjehe, koje sam pri- 
pisivao i veselio se da dolaze od svih triju. Da se ovaj 
splet razriješio, ili tako nešto, činilo mi se tolikim da 
u sebi nisam prestajao govoriti kazujući o sebi: »A tko 
si ti, odakle itd., što si zaslužio ili odakle to itd.?« 


[64] O Trojstvu. Četvrta. 
21. Petak [22. veljače) — U običajnoj molitvi stalno prisu- 
tna velika milost, puna topline, djelomice i puna svjetla. I 


€! Gospodin zna« — riječ svetog Pavla za sličnu stvar u 2 Kor 12,2. 
€ da se ovaj splet razriješio« — tako Ignacije svakodnevnim rječni- 
kom pokušava izraziti svoju spoznaju o međuodnosima u Presvetom 
Trojstvu i o njihovu odnosu prema stvorovima. 

puno pobožnosti. lako sam sa svoje strane osjećao da se 
lako mogu rastresti," prisutnost milosti nije prestajala. 
Zatim kod pripremanja oltara određeni poticaji na plač, 
uz neko često ponavljanje: »Nisam dostojan zazvati ime 
Presvetog Trojstva.« Ta me misao i ponavljanje pokreta- 
lo na veću nutarnju pobožnost pa se kod oblačenja, uz 
ovo i druga promišljanja, duša nekako jače otvarala su- 
zama i jecajima. Počeo misu i došao u njoj do evanđelja. 
Izrekao ga s puno pobožnosti i uz veliku prisutnost milo- 
sti, pune topline, za koju se poslije činilo da se bori s ne- 
kim mislima kao vatra s vodom. 


Četvrto doba: jasnoća puna svjetla 
1. Potvrda ne dolazi odanle odakle ju je tražio 


[65] O Trojstvu. Peta. 


22. Subota [23. veljače] — U običajnoj molitvi nisam na 
početku nalazio [pobožnosti]. Od sredine dalje obilna po- 
božnost i smirenje duše, i neka vrsta jasnoće, pune svje- 
tla.“ 


[66] Kod pripremanja oltara, kad mi je u misao došao Isus, 


neko poticanje da ga slijedim. To što je on Glava Družbe 
činilo se iz same stvari većim dokazom od svih ostalih 
ljudskih razloga da moramo ići u potpunu siromaštvu. 
Premda mi se činilo da su svi ostali razlozi koje sam pre- 
tresao u biranju govorili to isto, i ta me misao dovodila 
do pobožnosti i do suza i do neke čvrstine, tako mi se ovo 
osjećanje činilo dostatnim da ostanem čvrst u vrijeme 


SAUTU, nav. dj., str. 25, shvaća ovo mjesto u drugačijem smislu: 
»morao sam ponekad izaći«. 

% Uz rub je Ignacije pribilježio i uokvirio riječi: »Potvrda Isusova«. 
Usp. M. GIOIA, Gli Scritti di Ignazio di Loyola, UTET, 1977., str. 
288, bilj. 16. 

kušnja i nevolji,Š pa makar u misi, odnosno u misama 
itd. i ne našao suza. 


[67] U tim se mislima stao oblačiti. One su bile sve jače, i či- 
nilo se da su neka potvrda, pa makar i ne primio [poseb- 
ne] utjehe o tome.Š I činilo mi se da je na neki način 
stvar Presvetog Trojstva to da se Isus pokazao ili dao 
osjetiti, Sjetio sam se onoga kad me je Otac stavio uz 
Sina. 


[68] Uz ovu silinu kojom se tako duboko utisnulo u mene Isu- 
sovo ime te sam bio toliko obodren, odnosno činilo mi se 
da je to potvrda za dalje, zahvatile su me, kad sam zavr- 
šavao s oblačenjem, suze i jecaji novom snagom. Misu 
sam počeo uz pratnju obilne milosti i pobožnosti i uz spo- 
kojne suze, i to stalno. Pa i kad je bila gotova, zadržala se 
u meni sve do odlaganja ruha neka velika pobožnost i po- 
ticaji na suze. 

[69] Dok je [misa] trajala, osjetio sam razne osjećaje kao po- 
tvrdu za ono što je rečeno. A kad sam u rukama držao 
Presveti sakrament, došlo mi je nekako da reknem, uz 
neki snažan poticaj iznutra: da ga nikad neću ostaviti, ni 
za čitavo nebo, ni za svijet, ni itd. Osjetio nove poticaje, 
pobožnost i duhovnu slast. Sa svoje sam strane dodavao: 
»Koliko do mene stoji.« A to zadnje išlo je sudrugove pot- 
pisnike.? 


# Usp. Duhovne vježbe [323). 

# Što Ignacije smatra pod »utjehom« vidi Duhovne vježbe [316), a uz 
to i [330-331] i (336). 

#1 Po svoj prilici misli na događaj u La Storti. Vidi Autobiografija, br. 
96 


% Za Ignacija osobno ne prihvatiti nikakve rente za crkvu pitanje je 
vjernosti Isusu. No Ignacijevi sudrugovi, suosnivači Družbe, zaklju- 
čili su u prvom susretu s brigom za jednu crkvu (1541.) da joj se smi- 
je dopustiti renta, ali isključivo za potrebe održavanja i bogoslužja. 
Njihovoj je odluci Ignacije i sada spreman podvrći svoj stav. 

[70] Zatim, kad god me kroz dan što podsjetilo ili sam se 
sjetio Isusa, neki određeni osjećaj ili gledanje s razumi- 
jevanjem, u neprekidnoj pobožnosti, i kao potvrda 


2. Božanska potvrda po toj jasnoći 


(T1] Od tog dana. 
23. Nedjelja [24. veljače] — Za običajne molitve, od počet- 
ka do kraja uključno, prisutnost jake nutarnje i blage mi- 
losti, i puna tople i jako srdačne pobožnosti. Dok sam pri- 
premao oltar i oblačio se, dana mi je nekako do znanja 
blizina imena Isusova," uz puno ljubavi, kao potvrda, i 
uz sve jaču odluku da ga slijedim, i uz suze i jecaje. 


[72] Za čitave mise stalno vrlo velika pobožnost i puno suza, 
tako da često nisam mogao govoriti. I sve su pobožnosti i 
osjećaji završavali doživljajem Isusa. S ostalim Osobama 
nije se to dalo postići, nego samo ukoliko je prva Osoba 
Otac takva Sina, pa se na to nadovezivalo u duhu: »Ta 
Otac mu je! Ta Sin mu je!« 


[73] Po završetku mise, kod molitve, isto onakvo osjećanje Si- 
na." I budući da sam čeznuo za potvrdom od Presvetog 
Trojstva, a osjećao sam da mi se daje po Isusu kad mi se 
pokazuje i daje mi toliku nutarnju snagu i sigurnost po- 
tvrde, bez straha za nadalje, došlo mi je na pamet te sam 
zavapio Isusu da mi postigne oproštenje Presvetog Troj- 
stva." Neka sve veća pobožnost, sa suzama i jecajima, i 


& Vidi ovdje bilješku 13. 

79 U Ignacija »ime Isusovo« više je nego samo ime. O značenju njego- 
va izraza »representarse« vidi ovdje bilješku 26. 

7 I opet imamo uz rub riječi: »Potvrda Isusova«. 

72 Kako znak Božje potvrde nije dolazio načinom koji je Ignaciju bio 
poznat, on zaključuje da još traju posljedice pogrešaka o kojima je 
govorio u br. (23), [44], [50] i (57]. Sto se tiče načina na koji izražava 
svoje proživljavanje vjerske istine o Kristovu posredništvu (usp. 1 
Tim 2,5), zanimljivo je da nešto slično nalazimo u Hipolitovu Tradi- 
tio Apostolica iz početka 3. stoljeća: »Ut te laudemus et glorificemus 

nada da ću postići milost kad sam se našao tako krepkim 
i s potvrdom za dalje. 


[74] Zatim, kraj vatre [kamina], opet mi je dana do znanja bli- 
zina Isusova, uz puno pobožnosti i poticaja na suze. Za- 
tim, dok sam išao ulicom, dana mi je do znanja blizina Isu- 
sova, uz velike poticaje i suze. Kad sam se vraćao nakon 
razgovora s Carpijem," isto. Osjećao sam puno pobožno- 
sti. Poslije ručka, osobito pošto sam prošao kroz vikarova 
vrata, u Casa de Trana,* osjetio ili vidio Isusa. Puno 
nutarnjih poticaja i s puno suza. Molio i zaklinjao Isusa 
da mi postigne oproštenje Presvetog Trojstva. I ostao [ta- 
ko] i osjećao u sebi neko veliko pouzdanje da ću biti usli- 
šan. 


[75] U tim trenucima bilo je u meni toliko ljubavi, osjeća- 
nja, ili gledanja Isusa te mi se činilo da ubuduće ništa 
ne bi moglo doći što bi me moglo odijeliti od njega ili 
učiniti da posumnjam glede milosti ili glede primljene 
potvrde. 


per puerum tuum lesum Christum, per quem tibi gloria et honor 
Patri et Filio cum Sancto Spiritu in sancta Ecclesia«. (B. BOTTE, 
Hippolyte de Rome, La Tradition apostolique, Paris, 1946., str. 33). 
73 Kardinal Rodolfo Pio de Carpi (1500-1564) bio je od Svete Stolice 
postavljen za kardinala-protektora Družbe Isusove u njezinim poče- 
cima. 

74 Možda je Ignacije prvo bio kod papinog vikara za Rim (biskup Fi- 
lippo Archinto). 

75 Casa de Trana« bila je kuća za katekumene iz židovstva, koju je g. 
1543. osnovao Ignacije, a ime je dobila po nadbiskupu Tranija (Gian- 
domenico de Cupis) koji je bio njezin protektor. Dne 15. veljače 
1544. izdao je papa Pavao III. breve »Ad monasteria« o Bratovštini 
katekumena. U toj je godini oko 40 katekumena primilo sveto kršte- 
nje. Usp. B. SCHNEIDER, Ignatius von Loyola, Der Bericht des Pil- 
gers, Freiburg, Herder, 1979., str. 189. 


Razlozi pri odlučivanju o siromaštvu 


Kako svjedoče bilješke iz »Duhovnog dnevnika«, Ignacije 
je tijekom više od 40 dana razmišljao i odlučivao o tome kakvo 
će siromaštvo propisati za kuće i crkve Družbe Isusove. Za to je 
odlučivanje, prema svojoj metodi biranja iz trećeg vremena« 
[181], popisao razloge za i protiv na listu papira koji je ostao 
sačuvan. Na presavinutom listu stoje ponajprije misli o barem 
djelomičnom posjedovanju prihoda na lijevoj strani. Njima 
nasuprot, na desnoj strani, nanizani su razlozi za potpuno si- 
romaštvo. Tekst se nalazi u: MHSJ, 'Monumenta Ignatiana.', 
s. 3, t. 1., Monumenta Constitutionum praevia, 78—81. Ovdje 
ga navodimo prema KNAUER, str. 223-226, a preveo ga je 
Niko Bilić, DI.) 


Nepogodnosti koje nastaju ako nemamo 
nikakva prihoda govore u prilog tome da ga 
djelomice ili u potpunosti posjedujemo: 


1. Čini se da će se Družba uz djelomično ili potpuno posjedo- 
vanje bolje uzdržati. 

2. Uz posjedovanje nećemo druge toliko opterećivati proš- 
njom i loše ih odgajati; pogotovu jer su klerici oni koji bi 
trebali prositi. 

3. Uz posjed neće imati trpjeti toliki nemir i smetnje i neu- 
rednu brigu oko traženja posjeda. 

4. Moći će se urednije i mirnije posvetiti propisanim dužno- 
stima i molitvama. 

5. U vrijeme kad bi prosili i tražili, može se propovijedati, is- 
povijedati i posvetiti se drugim pobožnim djelima. 

6. Čini se da bi crkva bila dotjeranija i ukrašenija, pa bi više 
poticala na pobožnosti; a pomoglo bi i da se može obnoviti. 

7. Također, mogu se bolje dati na studij i pomoću njega 
mogu bližnjemu više pomoći u duhu i njegovo tijelo bolje 
upravljati. 

8. Nakon što su dvojica iz Družbe ovo pregledali, svi su ostali 
odobrili. 


Nepogodnosti koje nastaju ako posjedujemo 
govore u prilog tome da ne posjedujemo: 


1. Ako imaju prihode neće toliko skrbiti oko pomoći bližnje- 
mu i neće biti toliko spremni hodočastiti i podnositi pro- 
tivštine. K tome, ne može se bližnje u svemu pridobiti za 
istinsko siromaštvo i samozataju kao uz prednosti pri ne 
posjedovanju koje slijede. 


Prednosti i razlozi u prilog tome 
da nikakva prihoda ne posjedujemo: 


1. Družba postiže veće duhovne sile i veću pobožnost ako bu- 
de više slična Djevičinu Sinu, našem Stvoritelju i Gospo- 
dinu. Gledamo na Njega koji življaše tako siromašno i u 
tako velikim protivštinama. 

2. Ako čovjek ne traži ništa sigurnoga, sva će pohlepa ovoga 
svijeta biti više posramljena. 

3. Čini se da se Družba većom čežnjom sjedinjuje s Crkvom, 
ako smo složni u neposjedovanju, motreći u Presvetom 
sakramentu Kristoga siromašnoga. 

4. Lakše ćemo se svemu nadati od Boga, našega Gospodina, 
ako se odijelimo od svih stvari ovoga svijeta. 

5. Ovo više pomaže da se ponizimo i više se sjedinimo s onim 
koji se je više od svih ponizio. 

6. Družba će živjeti zaboravivši u većoj mjeri na sve utjehe 
ovoga svijeta. 

7. Više će živjeti u stalnoj božanskoj nadi i s većom brižljivo- 
šću u svojoj službi. 

8. Općenito više izgrađuje ako se vidi da ne tražimo ništa od 
ovoga svijeta. 

9. O svim duhovnim stvarima govorimo s većom slobodom 
duha i s većom djelotvornošću za veću korist duša. 

10. Više će joj biti od pomoći, i bit će više potaknuta na duhov- 
nu pomoć dušama, budući da danomice prima milostinju. 

11. Lakše ćemo nekoga nagovoriti na zbiljsko siromaštvo ako 
ga obdržavamo u skladu s onim na što potiče Krist, naš 
Gospodin, kad veli: »Ako netko ostavi svoga oca itd.«! 

12. Čini se da će više skrbiti oko pomoći bližnjemu i bit će 
spremniji hodočastiti i podnositi protivštine. 

13. Siromaštvo pri kojem ne posjedujemo nikakva prihoda sa- 
vršenije je negoli djelomično ili potpuno posjedovanje. 

14. Naš zajednički Gospodin Isus odabrao je za se takvo siro- 
maštvo, a potom ga je i svojim ljubljenim apostolima i 
učenicima pokazao kad ih je poslao da propovijedaju. 

15. Svih nas deset odabralo je ovakvo siromaštvo i nitko se ni- 
je usprotivio, tako smo za svoju glavu uzeli samog Isusa, 
našega Stvoritelja i Gospodina, da bismo pod njegovom 
zastavom hodili, da bismo propovijedali i opominjali, jer to 
je naše zvanje. 

16. Kad smo na taj način zamolili, dano nam je apostolsko pi- 
smo. A kad smo potom čitavu godinu čekali na dovršenje, a 
ustrajali smo u jednakom slaganju, Njegova svetost ju je 
potvrdila. 

17. Bogu, našem Gospodinu, svojstveno je da je nepromjenjiv, 
a neprijatelju da je promjenjiv i nepostojan. 


! Usp. Mt 19,29; Mk 10,29 


Izvadak iz Ustanova Družbe Isusove 


Mjerila za izbor apostolskih poslova 
Ustanove VII, 2,1, D—F [622—624] 


Juan de Polanco je u suradnji sa sv. Ignacijem popisao niz 
mjerila kojih se isusovački poglavar mora pridržavati kad oda- 
bire poslove. Ovakav način biranja pripada »trećem vremenu« 
iz "Duhovnih vježbi' [181]. Prijevod je preuzet iz 'Ustanova 
Družbe Isusove", Provincijalat HPDI, Zagreb, 1998. 


[622] D. a)! Da se što ispravnije postupa kad se netko šalje na 
ovo ili ono mjesto, treba pred očima imati veću slavu Božju i 
općenito dobro kao pravilo prema kojem treba da se poslanje 
izvrši. Čini se da u tako prostranome vinogradu Krista Gospo- 
dina našega (ako su jednake ostale okolnosti, što treba imati 
na pameti kod svega što slijedi), treba da se odabere ono nje- 
govo područje koje je u većoj potrebi, kako zbog oskudice dru- 
gih radnika, tako i zbog bijede i nemoći bližnjih u njemu, te 
pogibelji za konačnu propast. 


! Raspodjelu na paragrafe koji su označeni malim slovima abecede 
prvi put je uveo G. E. Ganss u The Constitutions of the Society of Je- 
sus, The Institute of Jesuit Sources, St. Louis, 1970., str. 274-278. 
2 Uz jednake okolnosti« — »ceteris paribus« — taj uvjet je veoma 
značajan jer pokazuje kako se prednosti rečenih izbora ne uzimaju i 
ne primjenjuju na apsolutan način, tj. kao da su norme i kategorički 
zakoni, nego imaju vrijednost ukoliko su kriterij. No ne mogu oslo- 
boditi poglavara da pažljivo razlučuje te pronađe kako se u konkret- 
nosti usklađuju razni kriteriji i kako se može ostvariti vrhovno pra- 
vilo Družbina apostolata, tj. veće služenje Bogu i općenitije dobro za 
bližnjega. 

b) Također treba razmisliti odakle će vjerojatno proizići 
veći plod u pomaganju bližnjega od sredstava kojima se služi 
Družba. To će pak biti ondje gdje se čini da su vrata više otvo- 
rena i gdje su ljudi bolje raspoloženi i pripravni da im se po- 
mogne. A to se vidi u njihovoj većoj pobožnosti i želji (koja se 
djelomično može raspoznati po ustrajnosti kojom nas traže da 
preuzmemo posao) ili u sposobnosti i vrsnoći osoba koje su 
prikladnije da im pomognu ili da primljeni plod mogu sačuvati 
na slavu Božju. 

c) Gdje smo više dužni, kao u mjestima u kojima su Druž- 
bine kuće ili kolegiji, ili mjestima od onih koji su na naukama, 
a pomaže ih dobrotvornost puka (ako je ostalo što se tiče du- 
hovnog napretka jednako), tamo bi više odgovaralo da boravi 
nekoliko naših dušobrižnika i da se takvim mjestima, prema 
redu savršene ljubavi, dade prednost pred drugima. 

d) Budući da dobro što je sveobuhvatnije, jest božanskije, 
mora se dati prednost onim mjestima i osobama koje će, kad 
uznapreduju, biti uzrokom da dobro dođe k mnogim drugima 
koji su pod njihovom upravom ili su pod njihovim utjecajem. 

e) Tako valja držati da je, zbog istog razloga što općeniti- 
jeg dobra, od veće važnosti duhovna pomoć što se pruža lju- 
dima na visokim i javnim položajima (bili oni svjetovni, kao 
što su vladari, knezovi, gradska uprava i službenici pravde; bi- 
li crkveni, kao što su prelati); isto tako ljudima koji su istak- 
nutiji znanošću i ugledom. Zbog istog razloga morala bi imati 
prednost pružena pomoć velikim zemljama, npr. Indiji, ili vo- 
dećim narodima, ili sveučilištima kamo obično dolaze mnogi, 
pa ako se ovima pomogne, oni će moći biti radnici za pomoć 
drugima. 

f) Isto tako, kad bi se vidjelo da je neprijatelj Krista Gospo- 
dina našega posijao korov“ i posebno uspio da se zlo misli o 
Družbi ili da vlada loše raspoloženje prema njoj, čime se sprje- 
čava plod koji bi ona mogla donijeti, tada bi se snažnije treba- 
lo dati na posao, osobito ako se radi o značajnom mjestu o 


* Usp. Mt 13,14—30. 

kojem treba voditi računa. Onamo bi trebalo poslati ljude, ako 
je moguće, koji bi primjerom života i učenošću odstranili zao 
glas koji je nastao od lažnog pripovijedanja. 


[623] E. a) Da bi se izabrali bolji i prikladniji poslovi na koje 
poglavar šalje svoje podložnike, neka se ima pred očima isto 
pravilo, tj. veća božanska čast i veće opće dobro. Takvo razmi- 
šljanje, naime, može s pravom potaknuti da se šalju na jedno 
mjesto radije nego na drugo, te da se spomenu neki razlozi 
koji mogu imati značenje za jednu ili za drugu stranu. 

b) Kao prvo: članovi Družbe mogu uložiti svoje nastojanje 
tamo gdje se traže dobra duhovna i tamo gdje se traže dobra 
tjelesna, u kojima se također vrši milosrđe i ljubav; isto tako, 
nekima se može pomagati u stvarima njihove veće ili manje 
savršenosti; i napokon u stvarima po sebi boljima i manje do- 
brima; ako se ne može pružiti oboje zajedno, onda u tim slu- 
čajevima prvima treba (uz iste okolnosti) uvijek dati prednost 
pred drugima. 

c) Ako su neke stvari u službi Božjoj hitnije, a druge manje 
hitne, pa se pomoć može lakše odgoditi, premda bi inače bile 
od iste važnosti, prve treba pretpostaviti drugima. 

d) Ako neki poslovi posebno pripadaju u područje Družbi- 
na rada ili se opaža da se drugi njima ne bave, dok za druge 
poslove vode brigu i nalaze načina da se za njih pobrinu, pra- 
vo je da oni prvi imaju prednost kod slanja. 

€) Isto tako kod pobožnih djela: ako su jednako važna i po- 
trebna i jednako hitna, a jedna su sigurnija za onoga koji ih 
vrši, a druga pogibeljnija, ili pak neka se lakše i brže svršava- 
ju, a druga teže i kroz duže vrijeme, prvima također treba dati 
prednost. 

f) Kada je sve ostalo što je rečeno jednako, a ipak neki su 
poslovi na općenitije dobro i donose pomoć većem broju, kao 
propovijedanje i predavanje, a drugi poslovi više pojedinačni, 
kao ispovijedanje ili davanje duhovnih vježbi, ako nije moguće 
preuzeti oboje, neka se prvima dade prednost, osim kad bi se 
zbog posebnih okolnosti činilo da bi bilo ispravnije uzeti druge. 

g) I jer su neka pobožna djela dugotrajnija, te će uvijek biti 

na korist kao neke pobožne zaklade koje se osnivaju za pomoć 
bližnjima, a druge manje trajne koje pomažu rijetko i na ne- 
znatno vrijeme, jasno je da treba prva djela pretpostaviti dru- 
gima. Tako, eto, vrhovni Družbin poglavar mora raspoređiva- 
ti rad svojih radije za ona prva djela nego za ova posljednja. A 
sve to biva zato jer je to na veće služenje Bogu i na dobro 
bližnjih. 
[624] F. a) Božja će providnost i vodstvo Duha Svetoga učiniti 
da se stvarno izabere što je bolje, kako u svemu drugomu, ta- 
ko i pri slanju bilo na koje mjesto onih koji će više odgovarati i 
pristajati osobama i prilikama za koje se šalju. Ipak se opće- 
nito može reći kao prvo: za teže pothvate i u kojima je više 
stalo da se ne pogriješi (koliko s Božjom milošću bude ovisilo o 
onome koji treba da se pobrine), valja poslati probranije osobe 
i na koje se više možemo osloniti. 

b) Za poslove koji zahtijevaju veće tjelesne napore treba 
slati one koji su čvršći i zdraviji. 

c) Gdje je pak više duhovnih pogibelji, treba slati one koji 
su u krepostima prokušaniji i sigurniji. 

d) Za rad s umnim ljudima koji imaju u rukama duhovnu 
ili vremenitu upravu, čini se da više odgovaraju onakvi koji 
imaju dar razboritosti i saobraćanja s ljudima te skladan vanj- 
ski izgled koji pomaže njihovu ugledu (samo da ne budu bez 
unutarnjih odlika). Mogao bi, naime, biti od velikog značenja 
njihov savjet. 

e) Nadarenima, oštroumnima i učenima više pristaju ona- 
kvi koji imaju isto tako poseban dar bistra duha i naobrazbe. 
Takvi će, naime, u predavanjima i razgovorima moći više po- 
moći. 

f) Za puk će većinom biti zgodniji oni koji se odlikuju na- 
darenošću za propovijedanje i ispovijedanje. 

£) Valja razmisliti o broju djelatnika koje treba slati i o 
tome tko će s kime poći. Ponajprije, ako je moguće, neka se ne 
šalje samo jedan nego barem dvojica. I to zato da jedan dru- 
gome pomažu u duhovnim i tjelesnim potrebama, kao i zato 

da mogu biti od veće koristi onima kojima su poslani, dijeleći 
među sobom poslove što ih poduzimaju za službu bližnjemu. 

h) Kad se šalju dvojica, uz jednoga propovjednika ili pre- 
davača zgodno bi došao drugi da u ispovijedima i duhovnim 
vježbama skuplja žetvu što ju je onaj pripravio. Uz to, pomo- 
gao bi mu razgovorima i drugim sredstvima koja se obično 
upotrebljavaju za pomoć bližnjima. 

i) Isto tako, ako se šalje netko tko je u načinu Družbina 
postupanja te u radu s bližnjima premalo izvježban, neka se 
pridruži drugome koji je u to više upućen. Tako se može u nje- 
ga ugledati, s njime porazgovoriti, te ga pitati za savjet u ne- 
jasnim stvarima koje nadođu. 

j) Nekomu koji je veoma revan i odlučan dobro bi bilo pri- 
družiti drugoga koji je više obziran i oprezan. Isto vrijedi i za 
ostala sastavljanja slična ovima tako da različita svojstva, spo- 
jena vezom ljubavi, pomažu jednom i drugom i da ne mogu 
među njima ili među drugim bližnjima prouzrokovati neslogu 
ili razdor. 

k) Poglavar će moći poslati i više od dvojice kada djelo za 
koje se šalje bude značajnije u Božjoj službi i bude tražilo više 
ljudi, i ako Družba mogne dati više radnika bez štete za ostale 
poslove na veću slavu Božju i opće dobro. On će se u tome rav- 
nati prema poticajima“ Duha Svetoga ili kako bude mislio 
pred licem Božanskog Veličanstva da je bolje i prikladnije. 


“ Usp. 1 1v 2,20.27. 

